
This is a digital copy of a book that was preserved for generations on library shelves before it was carefully scanned by Google as part of a project 
to make the world's books discoverable online. 

It has survived long enough for the copyright to expire and the book to enter the public domain. A public domain book is one that was never subject 
to copyright or whose legal copyright term has expired. Whether a book is in the public domain may vary country to country. Public domain books 
are our gateways to the pást, representing a wealth of history, culture and knowledge that's often difficult to discover. 

Marks, notations and other marginalia present in the originál volume will appear in this filé - a reminder of this book's long journey from the 
publisher to a library and finally to you. 

Usage guidelines 

Google is proud to partner with libraries to digitize public domain materials and make them widely accessible. Public domain books belong to the 
public and we are merely their custodians. Nevertheless, this work is expensive, so in order to keep providing this resource, we have taken steps to 
prevent abuse by commercial parties, including piacing technical restrictions on automated querying. 

We alsó ask that you: 

+ Make non-commercial use of the filé s We designed Google Book Search for use by individuals, and we request that you use these files for 
personal, non-commercial purposes. 

+ Refrainfrom automated querying Do not send automated queries of any sort to Google's system: If you are conducting research on machine 
translation, optical character recognition or other areas where access to a large amount of text is helpful, please contact us. We encourage the 
use of public domain materials for these purposes and may be able to help. 

+ Maintain attribution The Google "watermark" you see on each filé is essential for informing people about this project and helping them find 
additional materials through Google Book Search. Please do not remove it. 

+ Keep it legal Whatever your use, remember that you are responsible for ensuring that what you are doing is legal. Do not assume that just 
because we believe a book is in the public domain for users in the United States, that the work is alsó in the public domain for users in other 
countries. Whether a book is still in copyright varies from country to country, and we can't offer guidance on whether any specific use of 
any specific book is allowed. Please do not assume that a book's appearance in Google Book Search means it can be used in any manner 
any where in the world. Copyright infringement liability can be quite severe. 

About Google Book Search 

Google's mission is to organize the world's Information and to make it universally accessible and useful. Google Book Search helps readers 
discover the world's books while helping authors and publishers reach new audiences. You can search through the full text of this book on the web 



at |http : //books . google . com/ 






illKlüT 

LIBRARY 

ONfVttSIfYOP 
CMIK>iNIA 



^ 




i 



TARSADALOMTDDOMlim KONTVTAB. 



A TÖRTÉNELMI MATERIALIZMUS 
ALLAMBÖLCSELETE 



TÁRSADALOMTUDOMÁNYI 
KÖNYVTÁR 



Db. JASZI OSZKAB 

A TÖETÉNELMI MATERIALIZMUS 
ALLAMBÖLCSELETB 



1008. 

gehl kAeolt zöntvkiadOvállalata 

BUDAPBST, IV.-. VERES PAliNÍ-ÜTCA 1«; 



A 

TÖRTÉNELMI MATERIALIZMUS 
ÁLLAMBÖLC8ELBTB 



IRTA 

Dr, JASZI OSZKÁR 



n. EIADAS 



1908. 
GRILL KAROLY ZÖNTVEIADOVALLALATA 

BUDAPBST. lY; VBRSS PÁLNlfi-UTOA 16. 



LOAN STACK 



LÉaRÁDY TESTVÉREK KÖNYVNYOMDÁJA, BUDAPEST. 



Előszó a második kiadáshoz. 

Munkámnak ezt a második kiadását nem 
adhatom zavartalan örömmel a közönség kezébe. 
Mert bár az irónak nem lehet semmisem kedve- 
sebb, mint eszméinek terjedése : mégis, ha lelki- 
ismeretes, nyugtalanságot érez oly régibb dolgo- 
zattal állva elő, mely már nem felel meg minden- 
ben ama felfogásnak, melyre ujabb kutatások, 
tények s elmélkedések alapján jutott el. Pedig 
ép ez az eset forog fenn könyvem e második ki- 
adásával : mai álláspontom nem fedi teljesen azt, 
a mit közel három év előtt elfoglaltam. S mint- 
hogy sok más feladat által igénybe véve, nem 
vállalkozhattam e könyv átdolgozására, két do- 
log között kellett választanom : vagy egyáltalán 
ki nem adni e fejtegetéseket, avagy emiitett 
aggodalmamat leküzdve, egy változatlan kiadást 
rendezni. 

Sn ez utóbbi eljárást választottam^ mert 
amiak a világnézetnek terjesztése, melynek e 
lapok körvonalait megrajzolják, sokkal fontosabb- 
nak tűnt fel előttem, mint az a néhány meg- 
szorítás vagy kiterjesztés, melyeket ré^bb né- 
zeteimmel szemben alkalmaztam volsa, ka a 
könyv átdolgozására lett volna időm. 

Budapest^ 1906. október hava. 



A TÖRTÉNELMI MATERIALIZMUS 
ÁLTALÁNOS JELLEGE. 



Dr. JAszi: A törtcnelnii materializmus. 



1. §. A történelmi materializmus neve alatt is- 
mert elmélet a Marx nevéhez fűződik. Legteljesebben 
éa legszabatosabban a y^ur Kritik der politischen 
Oekonomie" c. munkája előszavában fejtette ki. A kér- 
déses rész így szól: ,, Vizsgálódásom abban az ered- 
ményben végződött, hogy jog%ászonyok ép ugy, mint 
államformák sem önmagukból meg nem érthetők, sem 
az u. n. emberi szellem általános fejlődéséből, hanem 
hogy ellenkezőleg azok az anyagi életviszonyokban 
gyökereznek, melyeknek ös$zeségét Hegel a XVIII. 
század angolai és franciái mintájára „polgári társa- 
dalom" név alatt foglalja össze, hogy igy a polgári 
társadalom anatómiája a Nemzetgazdaságban kere- 
sendő. 

Életük társadalmi termelésében az emberek hatá- 
rozott, szükségszerű, akaratuktól független viszo- 
nyokba, termelési viszonyokba mennek bele, melyek 
anyagi termelési erőik bizonyos fokának felelnek meg. 
Az anyagi élet termelési módja általában meghatá- 
rozza a szociális, politikai és szellemi életfolyamatot. 

1* 



Nem az emberek öntudata az, mely létüket, hanem 
megfordítva, társadalmi létük az, mely öntudatukat 
meghatározza. Fejlődésük bizonyos fokán a társa- 
dalom anyagi termelési erői ellentétbe jutnak a létező 
termelési viszonyokkal, avagy a mi csak jogi kifejezés 
e helyett, a tulajdonviszonyokkal, melyek keretében 
eddig működtek. A termelési erők fejlődési formáiból 
ezek a viszonyok bilincsekké lesznek. Ekkor a szociális 
forradalom korszaka következik be. A gazdasági alap 
változásával az egész óriási félépitmény (Ueberbau) 
lassabban vagy gyorsabban átalakul. Az ilyen átala- 
kulások szemléleténél mindig meg kell különböztetni az 
anyagi, természettudományi hűséggel megállapítható 
változást a gazdasági termelési viszonyokban a jogi, 
politikai, vallási, művészeti vagy bölcseleti, egy szóval 
ideológiai formáktól, melyekben az emberek ezen ellen- 
tét öntudatára jutnak és ezt kiküzdik. A mily kevéssé 
lehet azt, hogy az egyén micsoda, abból megítélni, a mit 
magáról tart: ép oly kevéssé lehet az ilyen átalakulási 
korszakod öntudatából megítélni, hanem inkább ezt az 
öntudatot kell az anyagi élet ellenmondásaiból, a létező 
ellentétből a társadalmi termelési erők és termelési 
viszonyok között megmagyarázni. Egy társadalmi ala- 
kulás sohasem tűnik i^l előbb, mint a mig mindazon 
termelési erők kifejlődtek, a melyek számára elég tág, 
és uj magasabb termelési viszonyok sohasem lépnek 
helyére, a mig azok anyagi létfeltételei magában a régi 
társadalomban ki nem keltek. Ennélfogva az emberi- 



ség magának mindig csak oly feladatokat szab, melye- 
ket megoldhat, mert pontosabban szemlélve, mindig 
azt fogjuk találni, hogy a feladat maga csak ott merül 
fel, hol megoldásának anyagi feltételei már léteznek, 
avagy legalább kialakulásuk folyamatában vannak. 
Nagy körvonalakban az ázsiai, antik, feudális és mo- 
dern polgári termelés viszonyokat jelölhetjük meg, 
mint a gazdasági társadalom-képződés progressziv 
korszakait. A polgári termelési viszonyok a társa- 
dalmi termelési folyamat utolsó ellentétes for- 
mája; ellentétes nem az egyéni antagonizmus értelmé- 
ben, hanem az egyének társadalmi életfeltételeiből ki- 
növő antagonizmus értelmében: de a polgári társada- 
lom ölében kifejlődő termelési erők egyidejűleg meg- 
teremtik az anyagi feltételeket ezen antagonizmus 
megszüntetésére. Ezzel a társadalom-alakulással be- 
zárul az emberi társadalom bevezető-története (Vor- 
geschichte).* 

2. §. A történelmi materializmus, mint Hegel 
iskolájának (melyhez Marx is egy ideig tartozott) tudo- 
mányos reakciója jelentkezik. A spirituális álláspont 
helyett, mely az emberiség történelmében egy transz- 
cendentális Eszme különböző jelentkezési formáit látta, 
Marx az emberi társadalom anyagi feltételeiből és ezen 
féltételek változásából vezeti le az emberiség történel- 
mét. Minden, a mi ebben a történelemben reális- a 

* V. ö. I. mű. Stuttgart, 1897. X., XI., XII. 1. 



társadalom gazdasági struktúrája; a mi benne eszmei 
(vallás, erkölcs, bölcselet és művészet), csak ezeknek 
a gazdasági viszonyoknak visszatükröződése az embe- 
rek fejeiben. A gazdasági viszonyok a társadalmi rend 
alapjai; a kor eszmei társadalma, ideológiája csak fel- 
^itmény. „Überbau", melynek léte az alap lététől függ. 
^ A társadalmi fejlődés ezek szerint nem az esz- 
mékben és azok változásaiban, hanem a gazdasági 
erőkben s főleg az ezek alapját képező termelési viszo- 
nyokban és ezek változásaiban keresendő. 

Az elmélet eredeti formájában az eszmei rugók- 
nak semmiféle önálló szerepkört nem tulajdonit, azokat 
a gazdasági erők puszta reflexeinek tartja. 

A társadalmi fejlődés igy a termelési erők válto- 
zásában áll, mely a létező viszonyokkal ellentétbe jut- 
ván, azokat szétrepeszti, átalakitja és az uj termelési 
viszonyokkal együtt uj ideológiát hoz létre. Az elavult 
viszonyok megdöntése és átalakitása a történelemben 
osztályharc formájában vivatik ki. Marx elmélete 
tehát a társadálom gazdasági erőinek, mint a társa- 
dalom összes jelenségei végokainak, merev, kizáróla- 
gos hangoztatása. 

Ujabban meglehetősen divatban van ennek az 
elméletnek apaságát Marx-iól elvitatni. Maga Loria 
egy egész sereg régi irót sorol fel, kik a gazdasági 
struktúra alapvető fontosságát hangsúlyozták. Tan- 
gorra kimutatta, hogy Macchiavélli a maga történetét 
már osztályharcokra alapította; Kowalewszky Mon- 



tesquieu-re vezeti vissza e tant; Ferraris LorenzStein-t 
tartja az iskola úttörőjének, ki a Marx túlzásai nél- 
kül, de egészen tisztán felismerte a gazdasági erők 
főfontosságát a történelemben; mi több, ő és iskolája 
nemcsak elméletben jutott ez eredményre, hanem szá- 
mos részletkutatásban az elméletet gyakorlatilag al- 
kalmazta is. Sőt — mint ilyen vitáknál mindig szoká- 
sos — Plató és Aristotdes neveit is kezdik már emle- 
getni (Roberty). 

Mi ezeknek az apsüsági vitáknak nagyobb jelen- 
tőséget nem tulajdonítunk. Kétségtelen, hogy már má- 
sok is észrevettek egyet-mást abból, amit Marx látott; 
de az is kétségtelen, hogy az elmélet Marxánál vált 
ható erővé. Innen kezdve járta be a történelmi mate- 
rializmus forradalmi útját a tudományban és politi- 
kában. Ekkor vette fel határozottan körvonalozott, kö- 
vetkezetesen keresztülvitt alakját: ötletekből és sejtel- 
mekből, ekkor tömörült szilárd doktrínává. 

3. §. Marx elméletének jelentősége rendkivüli. 

Az a megismerés, hogy a gazdasági erők a tár- 
sadalom összes életnyilvánulásainak alapjai, hatalmas 
módszertani eszközt ad a társadalomtudomány min- 
den terén kutatónak. A jog- és az állambölcseletet is 
teljesen uj alapra helyezi. Az u. n. történelmi iskola 
képtelensége világossá lesz, azé az iskoláé, melynek 
maga Marx adta kemény és igazságos bírálatát: „A 
világ minden részéből öntetszelgő gunynyal adatokat 
hord össze annak bebizonyítására, hogy semmi ész- 



szerü szükségszerűség nem nyilvánul a pozitív intéz- 
ményekben, pl. a tulajdonban, alkotmányban, házas- ' 
ságban stb., sőt hogy azok az észnek ellentmondanak, 
hogy legfeljeM) e mellett és ez ellen lehetne fecsegni."* 

Másik nagy érdeme az osztályharcnak, mint a 
társadalmat átalakító erők leghatalmasabbjának fel- 
ismerése, melynek Engels, nem alaptalanul, a társa- 
dalmi tudományokban ugyanazt a jelentőséget tulaj- 
donította, mint Darwin felfedezésének a fajok tör- 
ténetében. 

Uj és hatalmas bizonyítékát adta e mellett a spi- 
rituális álláspont képtelenségének, midőn kimutatta, 
hogy az eszmék történetében önprodukcio nincs, hogi 
az emberi elme nem transzcendentális eredetű ideák 
lerakodó helye, hanem minden, amit tehet, abban áll, 
hogy a külvilág viszonylatait rendszerbe hozza és be- 
lőlük következtetéseket vonjon. 

Röviden kifejezve, Marx elméletének örök érdeme 
az a módszertani elv, mely igy volna formulázható: A 
társadalmi jelenségek magyarázatánál csak az esetben 
szabad eszmei rugók (vallás, erkölcs, bölcselet) hatá- 
sát segitségül hivni, ha a gazdasági erők önmagukban 
az illető jelenség megértésére nem elégségesek. 

4. §. Persze ez az eredmény sokkal kevesebb a 
történelmi materializmus eredeti igényeinél és hivei 

* V. ö. Dos philosophische Manifest der hisiorischen 
Bechtschule. (Gesammelte Schriften von Kari Marx und 
F. Engels.) Stuttgart, 1902. 269. 



ma is többet látnak benne, mint puszta módszertani 
eszközt. Eredményünk már az iskola hibájainak és téve- 
déseinek figyelembevételét jelenti. Ezen hibák legna- 
gyobbika mekanikai merevsége és egyoldalú mate- 
rializmusa.* 

A spiritualizmus reakciójaként keltezvén, a má- 

* A materializmus és a spiritualizmus harca, vélemé- 
nyünk szerint, egyike a legmeddőbb tudományos vitáknak. 
Mindkét elnevezés egyformán szerencsétlen és egy csomó 
skolaszticizmust rejt magában. A ma uralkodó tudományos 
monizmus mellett egyikre sincs szükség. Kétségtelen, hoey 
anyag nincs erő nélkül és erő nincs anyag nélkül. Az anyag- 
ban nincs semmi materialisztikusabb, mint az erőben és 
megforditva az erő semmivel sem transzcendentálisabb va- 
lami, mint az anyag. Végső lényegében épen oly kevéssé 
ismerjük az egyiket, mint a másikat. Mindkettővel szem- 
ben a tudományos agnoszticizmus az egyedül helyes állás- 
pont. 

Metafizikai légvárépités helyett a tudomány tisztje 
nem lehet más, mint kipróbált módszereivel tovább dolgozni 
a világmindenség megismerésén, kutatni annak két, mán- 
denütt együtt jelenlevő, egymástól elválaszthatatlan jelent- 
kezési formáját: az erőt és anyagot. A mi igaz a filozó- 
fiai materializmusra és idealizmusra, ugyanez áll a tár- 
sadalmira. Ouillaume de Greef igen helyesen mondotta: 

,. társadalmi idealizmus, társadalmi materializmus, 

történelmi idealizmus, történelmi materializmus ép oly hi- 
bás kifejezések, mint test és szellem a lélektanban, mintha 
feltételezhetnénk, hogy test és szellem valóságos és elvá- 

sik végletbe, a legtulzóbb materializmusba esett. Az 
emberek lelki életéről, gondolatairól, vágyairól, eszmé- 
nyeiről semmit sem akar tudni. A legcsekélyebb út- 
mutatást sem ad arra nézve, hogy a termelési erők vál-^ 
tozása miként hozza létre a társadalmi felépitmény 
megváltozását. És ami még ennél is nagyobb baj, a 
legcsekélyebb útmutatást sem ad arra nézve, hogy a 
gazdasági erők változásait mi okozza?* Mindig csak 
a gazdasági erők rejtelmes irányzatairól hallunk, me- 
lyek az embereket „határozott, szükségszerű, akara- 
tuktól független" viszonylatokba, mondjuk, rabszolga- 
ságba, jobbágyságba, feudalizmusba s szocializmusba 
sodorják. 

Ferraris sikerülten lobbantja Loria szemére 
ugyanezt a módszert: „A tőke adókkal sújtja a mun- 
kásokat és a napszámokat a minimumra szállitja le 

lasztható egységek volnának." (V. ö. Annales de l'Institut 
intem, de Sociologie, Tome VIII, 146. 1.) 

Különben, ha Plechanow-nsk hihetünk, a materializr 
mus minden komoly képviselője teljesen tisztában volt ez- 
zel az alapkérdéssel. (V. ö. szerfelett élvezetes könyvét: 
„Beitráge zur Geschichie des Materialismus". Stuttgart, 
1896.) 

* Hibájául lehetne az iskolának felróni azt is, hogy a 
környező természet (éghajlat, flóra, fauna stb.) hatásait 
nem veszi figyelembe. De erre a mulasztásra nem akarok 
túlságos súlyt helyezni, minthogy ezek a tényezők esetlég 
a „gazdasági erők" tágabb értelmezésébe befoglalhatok. 

és így a nyereség állandóságát éri el, de öntudaüantd 

törekszik erre az eredményre , majd önmagát 

sújtja és ekként meglassitja a saját maga felhalmozó- 
dását és a nyereség irányzatát a minimum felé, de a 
tőke ezen önmegadóztatásának belső alapja titok ma- 
rad maguk a tőkések előtt és azok öntudatáhan csak 
mint egy csoda jelentkezik, mely a tőke eme kizáróla- 
gos vagy túlnyomó megadóztatását, mint a legfelsőbb 
igazságosság elvének alkalmazását tünteti fel előttük. 
Ez egy reveláció, melynek párja ama szocialista reve- 
láció, a bérmunkán alapuló gazdaság automatikus 
rendszeréről, mely a rászedett munkásokban azt a hi- 
tet kelti fel, hogy a tőkés jogszerűen vette bérletbe 
munkaerejét, ugy, hogy ki engedik magukat zsákmá- 
nyolni, mindaddig, amig nem jön a szocializmus, hogy 
levegye a kendőt szemünkről és bennük állapotuk ön- 
tudatát felkeltse. így öntudatlanok a tőkések, midőn 
másokat és magukat megadóztatnak, öntudatlanok a 
munkások, midőn bérbeadják munkájukat, valameny- 
nyit egy titkos, ismeretlen erő mozgatja! Müy sze- 
rencse számukra és számunkra, hogy a történelmi 
materializmus egy különleges fajtájú x sugarat fede- 
zett fel már Röntgen előtt és sikerült neki megcsinálni 
eme láthatatlan, társadalmi zsarnok, az öntudaüan- 
ság fotográfiáját."* 



* V. Ö. II maierialismo storico e lo stato, Palermo, 
1897. 61. és 62. 1. 

A gúny tényleg nem jogosulatlan ós a történelmi 
materializmus Íróinak könyvei csak ugy hemzsegnek 
hasonló kritikákat kihivó kijelentésektől és felfogá- 
soktól.* 

Ezen felfogások alaphibája az, hogy az ember 
lelki életét, idegrendszere működését teljesen figyelmen 
kivül hagyja, pedig nyilvánvaló, hogy minden válto- 
zást a szociális életben csak a kültermészet és az emberi 
idegrendszer együttes munkája hozott létre. 

Ezen tévedéseket bővebben az iskola némely ál- 
lambölcseleti felfogása birálatánál lesz alkalmunk ele- 
mezni, hol helytelensége következtetéseiből még vilá- 
gosabban ki fog tűnni. 

5. §. Másik nagy tévedése az u. n. társadalmi 
„f elépitmény"'Te Yonaíkozó tanaiban áll, melynek, te- 
hát az eszmei rugóknak, semmi önálló szerepet nem 
tulajdonit. A társadalom vallási, erkölcsi, jogi, bölcse- 

* Ezen és hasonló tökéletlenségek egyik oka, mint 
E, de Bóherty nagy finomelméjüséggel kimutatta, abban 
áll, hogy a történelmi materializmus csak az emberi tény* 
kedésekkel szeret foglalkozni, mig az azokat előhivó bonyo- 
lult (gazdasági, erkölcsi, esztétikai, vallási stb.) okokat 
negligálja. „A társadalmi tanulmányok körét igy egyedül 
az emberek által véghezvitt cselekedetekre korlátolva, azt 
hiszik, hogy óhjeMiv szociológiát csinálnak : pedig a való- 
sápban, megnyirbált, megcsonkitott, csaknem lefejezett szo- 
ciológiát csinálnak." (V. ö. Annales de VInstitut intern, 
de Sociólogie, Tome VIII, 263. 1.) 

leti, művészeti erői puszta visszfényei a gazdasági 
erőknek, melyeknek az események kialakulásában ép 
oly ferde volna önálló, aktiv szerepet tulajdonítani, 
mint a szivárványnak az égi háborúban. Tüzetesebben 
meg kell vizsgálnunk ezt a felfogást. 

Hogy a jog, vallás, erkölcs, bölcselet, művészet 
nem elemi erők, nem rejtelmes utakon létrejött moven- 
sek a társadalom életében: az a modern szociológiai ku- 
tatások pozitiv eredménye, melyet a dedukció és az 
indukció egybehangzóan bizonyít. 

A jog és az erkölcs az emberi cselekvőséget sza- 
bályozza a társadalom mindenkori szükségleteinek 
megfelelően, megteremtve a kooperáció kikényszerít- 
hető szabályait, másrészt azon regulák tömegét, melyet 
a társadálom dicsérő va^gy rosszaié közvéleménye tart 
fenn. összefüggésük a kor gazdasági szükségleteivel 
nyilvánvaló és bebizonyitott és annál nyilvánvalóbb, 
minél kezdetlegesebb viszonyokra térünk vissza; ámde 
már itt is a szabályok tömege nem merül ki szorosan 
vett gazdasági viszonylatokban, hanem egészségügyi, 
vallási, ceremoniális szabályokkal is találkozunk. A 
bölcsélet és a vcdlás a primitív ember életében még alig 
képez egy elválasztó tömeget, hanem a iudománynyal 
együtt a megismert dolgok egymáshoz való viszonyát 
kutatja és keresi a rejtelmes külerők, a jó és rossz szel- 
lemek megnyerésének és kibékitésének módozatait. A 
külvilág jelenségei azok, melyek az első vallásos, böl- 
cseleti és tudományos eszméket létrehozták, melyek fe- 

leletek voltai az embert közelről érintő kérdésekre. Ki 
hozza az esőt, ki küldi a villámot, ki árasztja el a vidé- 
keket, hová lesz az ember az álomban, az önkivületben, 
mi az a rejtelmes árnyék, mely lépéseit kiséri stb., egy 
sereg oly kérdés, mely az adott külviszonyokból ter- 
mészetszerűleg feltolult az ember agyába. 

Már a legkoraibb korszakokban, melyekről tu- 
dunk, adataink vannak arra nézve, hogy az ember 
ilyen és hasonló kérdésekre választ igyekezett adni. 
Ezen kérdések pedig nem állanak mind az éhség és a 
szomjúság közvetlen kielégitésével összeköttetésben, 
vagyis már a fejlődés ezen legkoraibb szakaszaiban is 
az ember foglalkozott problémákkal, melyek létét köz- 
vetlenül nem érintették. Ezt jó lesz megjegyezni. Két- 
ségtelenül mind materiális problémák abban az érte- 
lemben, hogy a külvilág jelenségeinek magyarázatára 
irányulnak, de nem mind materiálisak, ha ez azt 
akarja jelenteni, hogy a táplálkozással közvetlen ösz- 
szefüggésben állanának. Nem ismerünk ennélfogva 
történelmi korszakot, melyben a gazdasági motívumok 
oly kizárólag uralkodók lettek volna, mint ezt a törté- 
nélmi miaterializmus elméletéből a legkoraibb fokokon 
várni lehetne, hanem már itt is határozottan mutatko 
zik az ember nyughatatlan törekvése minden jelenség 
okát adni, melylyel találkozik. A kutatás bizonyos fokú 
érdekmentessége már az ismert legkoraibb időkben 
is megállapitható. 

A művészet függése a kor teknologiai eszközei- 

tői beigazolt tény; do viszont nem sikerült a művésze- 
teket általános érvénynyel hasznossági okokra vissza- 
vezetni. A legősibb művészeti emlékek között a harci 
énekek, a harci tánc, az elrettentő vagy tájékoztató 
ábrázolatok, a harci célokat szolgáló zene mellett, ott 
van az emlékek egy ezeknél nem kisebb tömege, me- 
lyek hasznossági okokra nem vezethetők vissza, hanem 
tisztán esztétikai örömérzetekre, melyek kellemes 
biológiai közérzetek felkeltésére irányulnak. 

Szóval már az etnográfia adatainak világítá- 
sában sem tekinthető az ember puszta „homo oecono- 
mícw*' -nak, hanem gondolkodik napi táplálékától tá- 
- volabb eső problémákról is, igyekszik a jelenségek ösz- 
szefüggéseit és okait kikutatni, örömet talál bizonyos 
esztétikai élvezetekben, szereti a föltűnést és a mások 
hódolatát. 

A homo oeconomiom mellett már a fejlődés leg- 
koraibb lépcsőin is ott van a homo philosöphicus, 
aestheticus és morális. Az ember tehát sohasem volt 
puszta táplálkozási gépezet. A történelmi materializ- 
mus kedvelt érve „primum vivere, deinde phüosopharV" 
kétségtelenül igaz, de oly fejlődési fokra vonatkozik, 
mely a magasabbrendű állatoknál is már túlhaladott- 
nak tekinthető. Az idegrendszer bizonyos fejlettségi 
foka mellett az idegerő már nem merül ki a puszta 
élet- és fajfentartásban, hanem egy fölöslege támad, 
mely tőle szabadon érvényesülhet, mint gondolkozás, 
mint tetszelgés, mint játék vagy esztétikai alkotás. 

Égy társadalmi alakzatot nem értek meg teljesen 
gazdasági erői eloszlásából, hanem tudnom kell amaz 
ideologikus erők intenzitását és mikénti érvényesülé- 
sét is. 

Az uj ideologikus erők mellett, melyek uj gazda- 
sági struktúráknak felelnek meg, ott vannak a régi 
társadalom ideologikus erői folytonos harcban egy- 
mással. 

Ha igaz az a mély megfigyelés, hogy „a holtak 
inkább kormányoznak, mint az élők", — a minthogy 
kétségtelenül igaz — akkor azt csak amaz ideologikus 
erők tovább élő és autonóm munkája utján tehetik, 
melyeket rég eltűnt generációk hoztak létre. 

A történelmi materializmus nagy érdeme, hogy 
felismerte és nyomatékosan hangsúlyozta a gazdasági 
erők alapjelentőségét; de tévedett, midőn az eszmei 
erők önállóságát és jelentőségét félreismerte. Az ideo- 
lógiai faktorok állandóan munkában voltak és intenzi- 
tásuk emelkedni fog az életfentartástól fel nem emész- 
tett idegerő szaporodásával. Ez a helyesebb felfogás 
különben utat tör magának a történelmi materializ- 
mus táborában is. 

Bernstein igen elterjedt véleményt fejez ki, mi- 
dőn igy szól: „Ki ma a materialista történelmi elméle- 
tei alkalmazza, köteles azt legkifejlettebb és nem ere- 
deti formájában alkalmazni; vagyis köteles a terme- 
lési erők és termelési viszonyok kifejlődése és befo- 
lyása mellett az illető kor jogi és erkölcsi fogalmaival. 



19 



történelmi és vallási tradicióivaJ, a földrajzi és egyéb 
természeti befolyásokkal, amelyekhez még az emieri 
természet szellemi képességei is tartoznak, a legtelje- 
sebben számolni".* 

Nem tudnám jobban öszefoglalni ezen meggon- 
dolások eredményeit, mint Toennies-nék, a kitűnő pszi- 
kologusnak következő rövid véleményében, melyet az 
e kérdésekkel foglalkozó legutóbbi internacionális szo- 
ciológiai kongresszus elé terjesztett: 

„A történelmi materializmus igaz annyiban, a 
mennyiben azt a tudományos és pozitiv irányzatot 
fejezi ki, mely a magasabbat az alacsonyabból, a ne- 
mest a közönségesből, az összetettet az egyszerűbből 
vezeti le. De hamis, ha elvét oly módon terjesztik ki 
és használják fel, hogy szembe állitják a társadalmi 
fejlődés lélektani magyarázatával. Ép ellenkezőleg ez 
az, amit szolgálnia kell."** 

* V. ö. Die Voraussetzungen des Socialismus und die 
Aufgahen der Socialdemohratie, Stuttgart, 1899. 8. 1. 

** V. ö. Annales de VInstitut intema'tionale de Socio- 
logie. Tome VIII. Paris, 1902. 135. 1. 

II. 



AZ ÁLLAM KELETKEZESS. 



1. §. A történelmi materializmus állambölcséleté- 
nek kritikáját legcélszerűbbnek látszik ezzel a problé- 
mával kezdeni, mert az erre vonatkozó gondolatok és 
felfogások mélyen belenyúlnak az államra vonatkozó 
többi kérdések eldöntésébe is. Sőt bizonyos értelemben 
azt lehet mondani, hogy az állam keletkezésének elmé- 
lete az, mely a szocialista gondolkodók állambölcséleté- 
nek egyenesen alapját képezi, melyből állambölcseletük 
egyéb tételei úgyszólván pusztán dedukálhatók. 

2. §. Marx ezt a kérdést ép ugy, mint az állam- 
bölcselet egyéb kérdéseit, szisztematikusan nem tár- 
gyalta. Rendszere általános alapjait lerakva, annak 
közgazdasági oldala foglalta el érdeklődése és munka- 
ereje legnagyobb részét, mig az állambölcselet és szo- 
ciológia kérdéseivel csak mellékesen foglalkozott. 

Marx tanait, a szóban forgó kérdést illetőleg, 
Masaryk következőleg foglalja össze:* Marx szerint az 

* V. ö. Die philosophischen und sociologischen 
Orundlagen des Marxismus, Wien, 1899. 391., 392., 393. 1. 
(E tanokat kénytelen vagyok Masarykból átvenni, mivel 
„Die heilige Familie" czimü munkáját, mely azoknak egy 
részét tartalmazza, megszerezni nem sikertilt.) 

állam uj intézmény. A középkori feudalizmus szerinte 
nem állam. Akkor a kereszténység uralkodott, még pe- 
dig oly következetesen, hogy az állam számára nem 
volt hely; a kereszténység az állam negációja. A feudá- 
lis társadalom, hogy gyakorlati szükségleteit kielégit- 
hesse, különböző elöjogos osztályokba szervezkedett, de 
ez nem volt állam — az egész élet a valláson nyugodott 
és az egyház által vezettetett. Csak az által, hogy a ke- 
reszténység ezt a szociális hatalmát elveszitette, létesült 
a modern állam. Ez az állam a burzsoázia uralmát je- 
lenti; nagyban és egészben a francia forradalom hozta 
életre, különösen a Directorium által. 

A forradalom megszüntette a feudális privilé- 
giumokat, ezzel szemben a vallás és az ipar stb. sza- 
badságát proklamálta; a privilégiumokat a jog, neve- 
zetesen az u. n. emberjogok helyettesitették; az egyének 
az osztály- és céhszabályzatoktól megszabadíttattak — 
az állam lépett a vallás és az egyház helyébe. 

Az állam által biztosított szabadság pusztán ne- 
gatív: az osztály privilégiumok negációja; pozitiv tar- 
talma a „felszabadultak'*, az eddigi fejlődés által el- 
rontott emberek egoizmusa; az uj jog, az ember jogok, 
a békóiktól szabadult egyének egoizmusának kodifiká- 
ciója. A modern politikai állam az önző burzsoázia 
eszköze. Osztályállam, a kapitalista osztály állama. 

Az állam által képviselt társadalom a pusztulás- 
nak induló, degenerált társadalom. Egy fordulatnak 
kell beköszönteni és ez meg fog történni, mihelyt az 

Önző, individuális ember valóságos Feuerbachr-íaji em- 
berré, társadalmi emberré, igazi emberré, szocialistává, 
kommunistává lesz, mihelyt az állam és az osztályel- 
lentétek eltűnnek és a társadalom elől vissza fognak 
nyomulni. Az állam megszűnik, csak pusztán a „sza- 
bad emberek egyesülete" fog fennállani. 

Marx szerint az állam igy múló jelenség. Az ős- 
kommunizmus idejében nem létezett és a jövő kommu- 
nizmusában sem fog létezni. Az állam egy ideológia, 
és pedig a gyakorlati ideológia, miként a vallás 
az elméleti. A politikai burzsoá-állam a durva 
egoizmus puszta fikciója. „A munkásosztály a 
fejlődés folyamán a régi polgári osztály helyébe egy 
asszociációt fog emelni, mely az osztályokat és ellenté- 
teit kizárja és nem lesz többé tulajdonképeni politikai 
hatalom, mert ép ez a politikai hatalom az osztályellen- 
tét hivatalos kifejezése a polgári társadalmon belül." 
Ezekkel a tételekkel kár volna tüzetesebben fog- 
lalkozni. A hegeli dialektika, a Feuerbach-féle materia- 
lizmus és a XVIII. század racionalizmusának épen 
nem szerencsés keverékei azok. Hogy oly zseniális gon- 
dolkozó, mint Marx, annyira rövidlátó legyen, hogy pl. 
a feudális társadalomban az állami hatalom — bár a 
jelenlegitől sokban eltérő, de azért nem kevésbbé vilá- 
gos — szervezettségét ne vegye észre, alig volna meg- 
érthető, ha emlékezetünkbe nem idéznők ezen tételek 
sporadikus keletkezését egyéb, fontosabb gondolatso- 
rok közepett, a szerves összefüggés hiányát közöttük 

s ha fel nem tételeznénk az „állam" szónak a rendestől 
eltérő — bár, fájdalom, zavaros és jogosulatlan — 
használatát. Különben a kritikát Marx álláspontjával 
szemben annál inkább mellőzhetik, mivel Engels, az 
iskola másik feje, e tárgyban rendszeres vizsgálatokat 
folytatott, melyekben Marx tételeinek életképes részei 
is feltalálhatók, mint egy szilárdabbul kiépített állam- 
bölcselet épületének egy-egy köve. 

3. §. Engels tanainak nagy része az itt szóban 
forgó kérdést illetőleg „Der Ursprung der Famüie, des 
Privateigenthums und des Staates*' czimü munkájá- 
ban található meg, mely igy a történelmi materializ- 
mus államböleselete főforrásaként tekinthető. Engels 
e könyvében az östörténelem nagy búvárának, Morgan- 
nak fejtegetéseit követi s igen nagy éleselméjüséggel és 
ügyességgel tudja azokat iskolája javára értékesiteni. 

Az állam keletkezését illetőleg Engds nézeteit — 
melyeket nagyban és egészben még ma is a „hivatalos" 
történelmi materializmus tanainak kell tekinteni — fő 
vonásokban a következőkben foglalhatjuk össze: 

Az irokézek alkotmányát, mint az ős nemzetségi 
szervezet tipikus példáját tekinti és Morgan után hosz- 
szasan ismerteti, mivel „itt alkalmunk van egy oly tár- 
sadalom szervezetét tanulmányozni, mely még államot 
nem ismer".* Az állam ugyanis a társadalom tagjai- 
nak összeségétöl különváltan szervezett közhatalmat 



* V. ö. I. m. Stuttgart, 1900. 88. 1. 

feltételez és ez a jellemvonás (Engels szerint) az ős 
nemzetségi szervezetben hiányzik. 

Ez a nemzetségi szervezet az emberiség valósá- 
gos aranykora. „És csodálatos alkotmány minden gyer- 
mekességében és egyszerűségében ez a nemzetségi al- 
kotmány. Katonák, zsandárok és rendörök nélkül, ne- 
messég, királyok, kormányzók, elöljárók vagy birok 
nélkül, börtönök, perek nélkül minden megy a maga 
rendezett utján. Minden veszekedést és viszályt azok 
öszesége dönt el, a kiket illet, a gens vagy a törzs vagy 
az egyes gensek maguk között és csak mint felette rit- 
kán alkalmazott eszköz fenyeget a vérboszu, melyek- 
nek a mi halálbüntetésünk csak civilizált formája, 
melyhez a civilizáció minden előnye és hátránya ta- 
pad."* 

Ennek a dicső nemzetségi szervezetnek (melynek 
bámulói sorába a tulajdonképeni szocialista párton ki- 
vül álló irók — köztük olyan nagy és előkelő szellem, 
mint Achille Loria — is tartoznak) lesz megölője az 
állam. 

A nemzetségi alkotmány pusztulásának és az ál- 
lam kialakulásának folyamata legtisztábban Athénben 
észlelhető, melynek történelme a részletekben is eléggé 
ismeretes előttünk. A görög hőskor a régi nemzetség- 
szervezet még világos nyomait mutatja. De már bom- 
ladozóban van. A magántulajdon kifejlődött, a keres- 

* V. ö. I, m. 90. oldal. 

kedelem gyakorlatban van, a tengeri hajózás élénk. 
A föld vétele és eladása, a mind erősebb munkafelosz- 
tás folytán a gensek tagjai szétszóródnak. Á nemzet- 
ségi felosztás bizonytalanná lesz. Az atyai hatalom, az 
örökösödés, a rabszolgaság kialakulnak. A háború 
rablóhadjárattá fajul. A gazdagság és a szegénység fel- 
lépnek. 

„Még csak egy hiányzott: egy berendezés, mely 
nemcsak az egyesek újonnan szerzett gazdagságait a 
nemzetségi rendszer kommunisztikus hagyományaival 
szemben biztositaná, mely nemcsak az előbb oly ke- 
vésre becsült magántulajdont szentesítené és ezt a szeur 
tesitést minden emberi társadalom főcéljának jeleur 
tené ki, hanem a mely a tulajdonszerzés egymásután ki- 
fejlődött uj formáit is, tehát a gazdagság egyre gyorsí- 
tott gyarapítását, az általános társadalmi elisnuertség 
bélyegével látná el; egy berendezés, mely nemcsak a 
társadalomnak jelentkező osztályokba való szakadását 
megörökítené, hanem a birtokos osztály jogát a birtok- 
talan kizsákmányolására és amaz uralmát emez felett 

£s ez a berendezés eljött. Az őüamot kitalálták."* 

A gazdagság nemességet hoz létre. „A főeszköz 
a közszabadság elnyomására — a pénz és az uzsora." 

„A gyermekek eladása apjuk által — ez volt az 
atyai hatalom és a monogámia első gyümölcse! És ha 
a vérszipolyozó még akkor sem volt kielégítve, az adóst 

* V. ö. I. m. 103.. 104. 1. 

is eladhatta rabszolgának. Ez volt a civilizáció kellemes 
hajnalhasadása az athenei népnél/''*' 

Az irokézeknél mindez nem történhetett meg: ,»A 
termelés a legszűkebb korlátok kőzött mozgott — de a 
termelők uralkodtak saját termeivényük fölött. Ez volt 
a barbár produkció óriási előnye, mely a civilizáció be- 
köszöntésével elveszett és amit visszaszerezni, de az 
emberek által kiküzdött hatalmas uralom alapján a 
természet fölött és a most lehetséges szabad asszociáció 
alapján, a legközelebbi nemzedék feladata lesz/*'^'^ 

A nemzetségi szervezet pusztulása Athénben 
egyre teljesebb lett. Solon vagyoni cenzusa ajinak ujabb 
kudarca. Eleisthenes alatt a területi beosztás (a nem- 
zetségi helyett) végleges lesz és ezzel az uj rend végleg 
kialakultnak tekinthető. Az állam a nép tömegétől el- 
vált közhatalomban jelentkezvén, tényleg Athénben a 
rendőri hatalom kialakul. A rendőri csapatok a rab- 
szolgákból kerültek ki. „Ez még a régi nemzetségi ér- 
zület volt," teszi hozzá nyomatékosan Engels. Az uj 
rend egyszersmind pusztulása csiráit is magában 
hordta. „Nem a demokrácia tette tönkre Athént, mint 
az európai udvaronc-iskolamesterek állítják, hanem 
a rabszolgaság, mely a szabad polgár munkáját szám- 
űzte."*** 

* V. ö. I. m. 108. 1. 

** V. ö. I. m. 109. 1. 

*** V. ö. I, m. 118. 1. 

Rómában ugyanez a processzus ment végbe a né- 
mileg eltérő viszonyok által előidézett helyi különbsé- 
gekkel. A nemzetségi szervezetet felváltó alkot- 
mány alapvonásai is megegyeznek a görögével: 
„. . . ezen alkotmányon belül folyik le a római köztár- 
saság története a patríciusok és plebejusok összes küz- 
delmeivel a hivatalok elnyeréséért és az állambirtokok- 
ban való részesedésért, melyek a patrícius nemesség 
felszívódásával végződnek a nagy földbirtokosok és 
pénzemberek uj osztályába, kik lassanként a háborús 
szolgálat által tönkretett parasztok összes földbirtokait 
elnyelték, az igy előállt óriási mezőgazdaságokat rab- 
szolgákkal műveltették, Itáliát elnéptelenítették és ez- 
zel nemcsak a császárságnak nyitottak ajtót, hanem 
utódainak is, a német barbároknak".* 

Ezen és más államalakitási tények mögött egy 
állandó lényeges folyamat rejlik, mely a királyok és 
csaták történetíróinak figyelmét teljesen elkerülte: „A 
munkának első nagy társadalmi felosztása a munka 
termelőképességének fokozásával, tehát a gazdagság- 
gal és a termelési kör kiszélesítésével, az adott törté- 
nelmi összfeltételek mellett, szükségkép a rabszolgasá- 
got vonta maga után. Az első nagy társadalmi munka- 
felosztásból állt elő a társadalom első nagy szakadása 
két osztályra: urakra és rabszolgákra, kizsákmányo- 
lókra és kizsákmányoltakra."* 

* V. ö. I. m. 131. 1. 
*♦ V. ö. J. m. 167. 1. 

A gazdasági viszonyok ilyen változása a társa- 
dalmi élet molekuláját, a családot is revolucionálta: 
„Ugyanaz az ok, mely az asszonynak előbbi uralmát 
a házban biztosította: a házi munkára való korlátolt- 
sága, ugyanaz az ok most a férfi uralmát biztosította 
a házban: az asszony házi munkája most elenyészett 
a férfi kereseti munkája mellett; ez volt minden, amaz 
csak jelentéktelen járulék."* 

A civilizáció a kereskedővel kezdődik, aki már 
nem termel, hanem közvetít. „Vele kiképződik az érc- 
pénz, a préselt érem és az ércpénzzel egy uj eszköz a 
nemtermelök uralmához, a termelők és azok termelése 
felett."** 

Az ezen gazdasági eseményekből bekövetkező osz- 
tályharc képezi az állam keletkezésének tulajdonké- 
peni okát. „Az állam tehát semmi esetre sem egy kí- 
vülről társadalomra ráerőszakolt hatalom; ép oly ke- 
véssé „az erkölcsi eszme valósága" „az ész képe és va- 
lósága", mint Hegel állitja. Sokkal inkább a társada- 
lom terméke bizonyos fejlődési fokon; bevallása annak, 
hogy ez a társadalom önmagával megoldhatatlan el- 
lenmondásba bonyolódott, kiengesztelhetetlen ellenté- 
tekbe repedt, melyeket száműzni képtelen. Hogy azon- 
ban ezek az ellentétek — osztályok küzdő gazdasági 
érdekekkel — ne emészszék fel magukat és a társadal- 

* V. ö. I. m. 168. 1. 
** V. ö. I. 173. 1. 



mat meddő küzdelemben, egy látszólag a társadalom 
felett álló hatalom vált szükségessé, mely az összeütkö- 
zést csillapítsa, a „rend" korlátai között tartsa femi; 
és ez a társadalomból előállt, de m^agát a fölé helyező, 
magát tőle jobban és jobban elidegenítő hatalom, az 
állam."* 

A régi nemzetségszervezettel szemben főleg három 
intézmény jellemzi az államot: 1. az alattvalók testü- 
leti beosztása a nemzetségi helyett; 2. közhatalom léte- 
sítése a népösszességgel szemben; 3. az adók, ezen ha- 
talom fentartására. 

Az állam további jellemvonásai keletkezése okai- 
ból következnek: „Minthogy az állam abból a szükséglet- 
ből állt elő, hogy osztályellentéteket korlátok között tart- 
son; minthogy azonban egyidejűleg ezen osztályok ösz- 
szeütközésének közepette jött létre: ennélfogva rend- 
szerint a leghatalmasabb, gazdaságilag uralkodó osz- 
tály állama, mely általa politikailag is uralkodó osz- 
tálylyá válik és igy uj eszközöket szerez az elnyomott 
osztály fékentartására és kizsákmányolására. így az 
antik állam mindenekelőtt a rabszolgatartók állama 
volt a rabszolgák fékentartására, miként a feudális 
állam a nemesség szerve a röghöz kötött és szabad 
parasztok fékentartására és a modern képviseleti ál- 
lam a bérmunka kizsákmányolásának eszköze a tőke 
által. Kivételesen azonban előfordulnak korszakok, 

* V. ö. I. m. 178. 1. 



midőn a küzdő osztályok egymást annyira közel egyen- 
súlyban tartják, hogy az állami hatalom, mint látszó- 
lagos közvetitő, pillanatnyira bizonyos önállóságot tud 
mindkettővel szemben fentartani. így a XVII. és 
XVIII. század abszolút monarkiája a nemességet és 
a polgárságot egymással szemben ellensúlyozza; igy 
az első és különösen a második francia császárság 
bonapartizmusa, mely a proletariátust a polgársággal 
és a polgárságot a proletariátussal szemben játszotta 
ki. A legújabb ilyen fajtájú produkció, melynél ural- 
kodó és uralom alatt álló egyaránt komikus szerepet 
játszik, Bismarck nemzetének uj német birodalma; 
itt kapitalisták és munkások egymással szemben egyen- 
súlyban tartatnak és egyformán kizsaroltatnak az el- 
züllött porosz „Krautjunker"-ek javára.* 

Ez az állapot azonban majdan meg fog szűnni. 
„Ameddig az elnyomott osztály, tehát a mi esetünk- 
ben a proletariátus, még nem érett meg önmegszaba- 
ditására, addig többségében a jelenlegi társadalmi 
rendet az egyedül lehetségesnek fogja tartani és a 
kapitalista-osztály farka, annak legszélsőbb balszár- 
nya fog lenni. Abban az arányban azonbaji, melyben 
önfelszabaditása felé megérik, abban az arányban 
mint önálló párt szervezkedik, saját képviselőit vá- 
lasztja meg, nem pedig a kapitalistákéit. 

Az áltaJános szavazati jog ezek szerint a mun- 

* V. ö. I. m. 180. 1. 

3 
I)r. JAbzí: A történelmi materializmus. 

kásosztály érettségének mértéke. Több nem lehet és 
nem is fog lehetni a mai államban; de ez elég is. 
Azon a napon, melyen az általános szavazati jog hő- 
mérője a munkásoknál a f orrpontot fogja jelezni: 
tudni fogják ők is, a kapitalisták is, hogy hányadán 
vannak."* 

„Az állam tehát — ebben foglalja össze Engels 
konklúzióit — nem létezik öröktől fogva. Voltak tár- 
sadalmak, melyek nélküle is el tudtak lenni, melyek- 
nek az államról és államhatalomról semmi sejtelmük 
sem volt. A gazdasági fejlődés egy bizonyos fokán, 
mely a társadalom osztályokba való szakadásával 
szükségkép egybe volt kötve, ezen szakadás következ- 
tében az állam szükségesség lett. Most gyors léptekkel 
a termelés oly fejlődési fokához közeledünk, melyen 
ezen osztályok léte nemcsak megszűnt szükségesség 
lenni, hanem a termelés pozitiv akadályává lesz. Le 
fognak dőlni ép oly elkerülhetetlenül, mint a hogyan 
létrejöttek. Velük elkerülhetetlenül romba dől az ál- 
lam. A társadalom, mely a termelést a termelők sza- 
bad és egyenlő asszociációja alapján újjászervezi, az 
egész állami gépezetet oda helyezendi, a hová majd 
akkor tényleg illeni fog: a régiségek múzeumába, a 
szövőszék és bronzbalta mellé."** 

Az államelőtti fejlődés évezredeken át tartott; az 

* V. ö. I. m. 182. 1. 
** V. ö. T. m. 182. 1. 

állam nincs még háromezeréves sem; az állam a közel 
jövőben meg fog szűnni: ezek a történelmi materia- 
lizmus állambölcseletének legjellemzőbb tanai, melyek 
rendszere egész képét meghatározzák. 

4. §. Bár az előbbi §-ban adott összefoglalás 
korántsem teljes, mégis azt hiszszük, hogy a történel- 
mi materializmus államkeletkezési tanát illetőleg tájé- 
koztatta az olvasót annyira, hogy most már ezen el- 
mélet bírálatába bocsátkozhassunk. 

Engels igen helyesen az állam egy általános is- 
mérvét keresi, illetőleg adottnak veszi, mert hisz arra 
a kérdésre, hogy mikor és hogyan keletkezett az ál- 
lam, csak ugy válaszolhatunk, ha tudjuk, hogy mi- 
lyen intézmény, történelmi alakulat tekinthető állam- 
nak. 

Mint minden fogalomnak, ugy az állam fogal- 
mának is lényeges tartalma az lesz, mely a legkülön- 
bözőbb idők, viszonyok és fejlődési fokok megfelelő 
jelenségeinek megegyező elemeit magában foglalja. 

Ezen mértékkel mérve Engels definícióját, hogy 
az állam lényeges jellemvonásaként egy a nép egészé- 
től többé-kevésbbé elvált közhatalom tekintendő: az 
előttünk helyesnek és elfogadhatónak látszik, mert oly 
jellemvonást emel ki, mely minden előttünk ismert 
történelmi államalakulatban fellelhető. A közkeletű de- 
finíciók tudvalevőleg még „egy határozott földterületet" 
is felvesznek az állam lényeges alkatelemei sorába. 
Ennek mellőzését az Engéls-féle meghatározásban 

3» 

azonban csak szerencsésnek találjuk, mert bár a te- 
rület a jelenlegi és irott történelemmel biró álladal- 
maknak tényleg lényeges alkateleme, nem szabad fe- 
lednünk, hogy az az emberiség egy hosszú fejlődési 
korszakában, nevezetesen a nomád állattenyésztő né- 
peknél, az állami hatalom attribútumai között nem sze- 
repelt, holott a másik kettő (nép, főhatalom) ezeknél is 
föltalálható. Ha igy a modern államtant tárgyaló 
munkákban a területi elem lényegként való kiemelése 
feltétlenül helyes : ugy másrészt ép az államkeletkezési 
probléma vizsgálatánál hiba volna oly meghatározfius- 
hoz ragaszkodni, mely az enri^eriség legkoraibb korsza- 
kaiban még nem ismert, vagy nem lényeges alapelem- 
mel dolgozik. 

Elfogadva igy Engels kiindulási pontját, tanai- 
val szemben elsősorban egy tisztán történelmi tény- 
kérdés merül fel, mely igy szól: Igaz-e az, hogy — 
miként Engels állitja — az emberiség történelmének 
leghosszabb korszakában, a törzsszervezet idején állam 
nem létezett, mert nem létezett „a nép összességétől kü- 
lönvált hatalom"? 

Erre a kérdésre határozott nemmel kell vála- 
szolnunk, még pedig — csodálatosképen — nem más, 
az Engéls-éiöl elütő források alapján, hanem az En- 
gels forrásai alapján, mi több, a nemzetségi szervezet 
azon megrajzolása alapján, melyet maga Engels adott. 

Engels előadja, hogy minden gens békebiró 
(sachem) és a háborúra hadvezért választ. Mihelyt be- 



37 



áll valamely egyéni hivatal szervezésének szüksége, 
az már eo ipso, bizonyos, az összességtől elvált hatalmi 
jogositványt feltételez. Ezt maga Engels is kénytelen, 
legalább bizonyos esetekben elismerni. így: „Néhány 
törzsnél egy főnököt találunk, akinek jogosítványai 
azonban igen csekélyek, ö a sachemek egyike, aki oly 
esetekben, melyek gyors cselekvést igényelnek, ideig- 
lenes rendszabályokat alkalmaz addig az ideig, mig a 
tanács egybegyűlhet és véglegesen határozhat. Ez egy 
gyönge, de a későbbi fejlődésben többnyire terméketlen 
maradt kezdemény a végrehajtó hatalommal biró hi- 
vatalnokhoz; ez sokkal inkább a legtöbb 

esetben, ha nem mindenütt, a legfelsőbb hadvezérből 
fejlődött ki."* 

Ebből látható, hogy már itt is jelentkeznek a nép- 
összességtől elkülönült hatalmi jogosítványok. 

Ezen mit sem változtat, hogy „a sachem hatalma 
a gensen belül tisztán atyai, erkölcsi természetű volt... 
A háború főnöke csak a hadjáratoknál parancsolhatott 
valamit,"** sőt a második mondat ujabb hatalmi jogo- 
sítványokra mutat. 

Engels azt is kimutatja, hogy a gensek egyesü- 
leteinek a phratriák-nak és a phratriák egyesülésének, 
a törzsnek határozottan körvonalozott összetételű ta- 
nácsai voltak, melyek nem estek össze a nép összessé- 

* V. ö. I. m. 86. 1. 
** V. ö. I. m. 77. 1. 

gével. így a sachem-ekböl és hadvezérekből alakult 
törzsi tanács dönt a háború és béke ügyében. Vagy mi 
más pl. a vórboszu részletes szabályozása a gensek kö- 
zött, mint a genseken fölül megalakult közhatalom je- 
lentkezése? Ha a kiengesztelési ajánlat nem fogadta- 
tott el, „a megsértett gens egy vagy több boszulót neve- 
zett ki, kik iötelesek voltak a gyilkost elfogni és agyon- 
ütni. Ha ez megtörtént, az agyonütött gensének nem 
volt joga panaszkodni, a dolog ki volt egyenlítve." 

Vagy az Engels által részletesen ismertetett adop- 
tacionális és örökösödési (túlnyomóan kollektív jellegű) 
szabályok mi mást jelentenek, mint meghatározott ha- 
talmi jogosítványok létezését, mert csak ilyenek alkal- 
mazásával (legyenek azok most már jogi vagy erkölcsi 
szankció által biztosítottak) tartható fenn ama szabá- 
lyok keresztülvitele. 

Szóval már magának Engéls-nék előadása után 
ismerünk tanácsokat, sachem-eket, főnököket, hadve- 
zéreket, vagyis a népi közhatalomtól határozottan el- 
választható szerveket, melyek bizonyos összmüködési 
szabályok keresztülvitelét biztosítják. 

Amennyire a néprajzi irodalmat ismerjük, az a 
véleményünk, hogy egy részletes vizsgálat még további 
bizonyítékokat nyújtana Engels fölfogása ellen. Erre 
azonban itt nincs terünk, hanem csak egy igen jellemző 
adat kiemelésére szorítkozunk, mely egymaga is bizo- 
nyítani fogja, hogy a tények olyan értelmezése, mint 
Engels teszi, legalább is kétes. A primitív alkotmány- 

szerkezetek két legalaposabb ismerője, Maine és Spen- 
cer azt a törvényt állapították meg, hogy az emberiség 
a stattis állapotától a contractus állapota felé halad, 
értve ez alatt, hogy a primitiv időkben a kötelező, ál- 
lami jellegű szabályok túlnyomók, mig a civilizációval 
egyre nagyobb tér jut az egyén szerződési szabadságá- 
nak s akarata szabad érvényesülésének. Bár ez a még 
több más kitűnő gondolkozó által is elfogadott tétel — 
véleményünk szerint — ilyen feltétlen alakban nem 
állhat meg s legalább is korrekturára szorul: mégis 
ékesen mutatja, hogy a primitiv társadalmak eges* 
komplexumának szemlélete sokakat ép az engelsi tétel 
merő ellenkezőjére vezetett.* 

Véleményünk ennélfogva tehát az, hogy a primi- 
tiv társadalmaknál — nevezetesen az Engels nemzet- 
ség-szervezeténél is — az állami szerv attribútumai 
teljes világosságban megkülönböztethetők s nincs 
semmi joguk ezeket a korai alakulatokat, mint állam- 
nélkülieket tekinteni. 

Minden, ami tudományosan m^ondható, csak any- 
nyi, hogv ezek az államalakulatok még nem a modern 
hatalmasan differenciálódott és integrálódott álla- 
mok, hanem azok kezdetlegesebb képletei. Épen annyi 

* V. Ö. ezzel szemben Somló érdekes, de nem meg- 
győző kísérletét annak bebizonyítására, hogy az állami ha- 
táskör egyre növekszik a társadalom fejlődésével. (Állami 
heavatJeozás stb. i. m. III. rész.) 

hatalmi jogosítvány válik el a társadalomtól az állami 
szerv számára, amennyi ama kiskörű, kevés szükség- 
letű, vérségi szálak által egybekapcsolt körnek meg- 
felel. Ez az oka, hogy tulajdonképeni jogi szankciórai 
még az esetek többségében nincs szűkség (a megfelelő 
összmüködést a vallási szabályok cementje és a törzs- 
főnöki tekintély atyaias hatalma eléggé biztosítja), de 
az mindannyiszor felmerül, midőn az adott viszonyok 
vagy események a társadalmat veszélyeztetik (vérbo- 
fizu, hadvezéri hatalom a háborúban). 

Engels maga ezt igen szépen megmondja egy 
helyen: „A nemzetségi alkotmány virágzásában (mi- 
ként Amerikában láttuk) szerfölött fejletlen termelést 
feltételezett, tehát szerfölött gyér népességet széles ki- 
terjedésű vidéken, tehát az ember csaknem teljes leigá- 
zottságát a vele szemben idegenül és érthetetlenül álló 
külső természet által, mely a gyermekes vallási képze- 
tekben tükröződik vissza".* 

Csak Engels azt nem akarja belátni, hogy ha a 
mai rendkívül bonyolult, nagykiterjedésű és a termé- 
szet felett mind jobban uralkodó társadalomnak egy 
bonyolult és nagykiterjedésű állami hatalom felel meg, 
az egyszerű és kicsinykörű társadalom logikus követ- 
kezménye és történelmileg is jelentkező korrelativuma 
nem az államtalanság, hanem az egyszerű és kicsiny- 
körű állami hatalom. 

* V. ö. .1. m. 92. 1. 



41 



Ezek szerint az állam nem a nemzetség-szerve- 
zet pusztulásának terméke, mint Engels állitja, ha- 
nem minden társadalmi alakulat állandó, kisérő je- 
lensége. 

Ha ez igy van, akkor az is nyilvánvaló, hogy az 
Engels által előadott történelmi folyamatok még az 
államkeletkezés problémáját nem magyarázzák meg. 
Amiket Engels leir, nem államkeletkezési tények, ha- 
nem az államhatalom kiterjedésének és módositásá- 
nak tényei. 

A kérdés tehát még mindig eldöntetlen: Hogy 
keletkezett az állam? 

5. §. Az eddig előadottak után már nyilvánvaló, 
hogy az államkeletkezés történelmi meghatározása 
lehetetlen feladat. A történelmi időkben lefolyó egy 
államalakulás sem deríthet fényt erre a problémára, 
mert hisz a hóditó, a letelepülő, vagy kolonizáló ember- 
tömegek, a dolog természete szerint, már — kisebb 
vagy nagyobb mértékben — egy a nép összeségétöl 
többé-kevésbbé elkülönített közhatalom alatt állanak, 
pedig a kérdés épen ezen közhatalom mikénti megala- 
kulására vonatkozik. Nagyon bölcsen mondotta 
Pulszky: „Épen oly kevéssé lehet . . . történeti emlé- 
kezés utján az állami, mint egyéni emlékezés utján az 
egyéni öntudat eredetét megállapitani"'.* Ugyancsak 
ő a<z itt szóban forgó probléma kereteit olyan precizi- 

* V. Ö. A jog- és államhölcsészet alaptanai. Budapest, 
1885. 177. 1. 

tással körvonalazta, hogy azokon nem fog változtatni 
senki, mert azok elménk, úgyszólván gondolkozási me- 
kanizmusából következnek, „ . . . ma a kérdés, mint 
egyszerűen tudományos jelentőségű ugy .teendő fel, 
hogy miképen különzékült a társadalom körében a 
jogalkotó és jogfentartó közület, vagyis miképen vált 
ki az államszervezet ugy, hogy láthatólag állandóan 
és függetlenül megmaradhasson a keretét betöltő tár- 
sadalmi anyag változása daczára". 

Ez a kérdés pedig a történelmi módszer segélyé- 
vel nem oldható meg, „hanem ha a genetikai módszer 
segélyével a valót megközelitő feltevésekhez akar (va- 
laki) jutni, a társadalmi együttlét és szervezkedés leg- 
ősibb, legegyszerűbb és legáltalánosabb tényezőiből és 
nyilvánulásainak legkezdetlegesebb alakjaiból kell ki- 
indulnia. Ezenkívül nem szabad a kérdést a világos 
és tiszta közösségi tudat megalakulása percének fol- 
fedezéisétől függővé tenni, hiszen a tudat közösségek- 
ben és egyénben csak oly tényezők fokozódott hatása, 
amelyek már alsóbb fokon az érzetben és ösztönszerű 
eljárásban mutatkoznak, amelyet ismét folytonos és 
szakokra alig választható összeköttetés fonala kapcsol 
egybe a puszta benyomásokkal és a közvetlenül reflex 
cselekvőséggel; továbbá azt sem szabad feledni, hogy a 
tudat felébredését csak külső nyilvánulásból ismer- 
jük, amely természetszerűleg nem egyidejű alanyi ke- 
letkezésével, hanem azt utólag követi."* 

*' V. ö. I. m. 178. 1. 

Ilyen keretekben fogva fel a kérdést, az nyilvan- 
valólag, mint lélektani probléma jelentkezik és azon 
elemi lélektani tények felderítésére vonatkozik, me- 
lyek valamelyes legegyszerűbb, esetleg csak ideiglenes 
közhatalom elismerésétől a mai nagy államok kiala- 
kulásához elvezetnek. 

6. §. A kérdés ezen másik oldalával U foglalko- 
zott Engels, Dühring bölcselete ellen irt munkájában. 

Engels ezen fejtegetéseiben különösen Duhring 
hatalmi elméletét támadja, 'mely a jog és aí állam 
keletkezését az erőszakra vezeti vissza. Polémiája 
ránk nézve azért fontos, mert contrario sejteni engedi 
az Engels saját álláspontját, melyet — a genetikai 
oldalról — önállóan nem fejtett ki. 

A birtokra és a tulajdonra ezt mondja: „Min- 
denesetre nyilvánvaló, hogy az rablásnak is lehet az 
eredménye, tehát erőszakon alapulhat, de semmi esetre 
sem szükségképen. Munka, lopás, kereskedés, csalás 
utján is megszerezhető. Sőt mindenkép előbb munká- 
val kell előállitani, mielőtt azt egyáltalán valaki el- 
rabolhatná . . ." 

„A magántulajdon egyáltalán semmikép sem 
léphet fel, mint a rablás és erőszak eredménye a tör- 
ténelemben. Ellenkezőleg. Már az összes kulturnemze- 
tek ősi, tőzsgyökeres községeiben is létezik, ha bizo- 
nyos tárgyakra korlátolva is."* 

* V. ö. Herrn Eugen Dühring's TJmwálzung der Wis- 
senschafi. Stuttgart, 1894. 166—167. 1. 

Még világosabban: „Mindenütt, ahol a magán- 
tulajdon kifejlődött, ez a megváltozott termelési és ki- 
cserélési viszonyok következtében történt, a termelés 
emelése és a forgalom elömozditá*sa érdekében — 
tehát gazdasági okokból. Az erőszak e mellett semmi 
szerepet sem játszik. Csak nyilvánvaló, hogy a magán- 
tulajdon intézményének már léteznie kell, mielőtt a 
rabló idegen jószágot magáévá tehetne; tehát, hogy az 
erőszak a birtokállományt megváltoztathatja, de a 
magántulajdont, mint olyant, létre nem hozhatja.* 

A bérviszony sem az erőszak eredménye, hanem 
a produkció és csereviszonyokban beállott változások 
szükségszerű következménye. A burzsoázia a gazda- 
sági erők változása következtében meirdönti a feudális 
nemességet és létrehozza a proletariátust, megteremti 
saját uralmát, de egyszersmind saját pusztulásának 
csiráit. „ ... és saját állapotának ezt a fölfogását és 
egy uj osztálynak, a proletariátusnak létrehozatalát 
végrehajtotta minden erőszak — hokusz-pokusz nélkül, 
tisztára gazdasági utón. Saját tevékenységének és a 
küzdelniének ezt ,az eredményét ;sfemmi esetre sem 
akarta — ellenkezőleg az ellenállhatatlan erővel utat 
tört magának akarata és szándéka ellenére; a saját 
maga termelési erői kinőttek vezetése alól és mintegy 
természeti szükségszerűséggel az egész polgári társa- 
dalmat a pusztulás vagy az átalakulás felé sodorják".** 

* V. ö. I. m. 167—168. 1. 
** V. ö. I. m. 171. 1. 

A politikai hatalomra nézve azt mondja: „Itt 
csak arról van szó: megállapítani, hogy a politikai 
uralomnak mindenütt egy társadalmi hivatali tevé- 
kenység képezte az alapját és a politikai uralom csak 
akkor volt tartós, ha ezt a társadalmi hivatali tevé- 
kenységét teljesítette."* 

A rabszolgaság azért áll elő, mert a hadifoglyot, 
kit kezdetben mint értéktelent megöltek vagy meg- 
ettek, a gazdagság szaporulásával gazdaságosan fel- 
használhatták. 

„Nem volna szabad sohasem felednünk, hogy 
egész gazdasági, politikai, intellektuális fejlődésünk 
oly állapotot feltételez, melyben a rabszolgaság ép oly 
szükségszerű, mint általánosan elismert volt. Ebben az 
értelemben jogunk van az mondani: antik rabszolga- 
ság nélkül nem volna modern szocializmus."** 

Egy más helyen még határozottabban fejezi ki 
magát: 

„Ezekután nyilvánvaló, hogy milyen szerepet 
játszik az erőszak a történelemben a gazdasági fejlő- 
déssel szemben. Először minden politikai hatalom 
kezdetben egy gazdaságtársadalmi működésen alap- 
szik és abban a mértékben fokozódik, amelyben az 
eredeti közösség felbomlásával a társadalom tagjai 
magántermelőkké válnak és igy a közös társadalmi 
tevékenység igazgatása még jobban elidegenedik. Má- 

* V. ö. I. m. 188. 1. 
** V. ö. I. m. 189. I. 

sodszor, miTitán a politikai hatalom a társadalommal 
szemben önállósult, szolgálóból úrnővé lett, két irány- 
ban működhetik. Vagy a törvényszerű gazdasági fej- 
lődés irányában működiky Ebben az esetben nincs 
küzdelem közöttük, a gazdasági kifejlődés gyorsul. 
Avagy ellene működik és ekkor kevés kivétellel elbu- 
kik a gazdasági fejlődéssel szemben".* 

7. §. Engels előadása mindenekelőtt azzal lepi 
meg az embert, hogy az államkeletkezés általa adott 
történelmi magyarázatával lényeges ellentétben van. 
Az eddigiekben minduntalan hallottunk kizsákmá- 
nyolásról, sőt az állam egyenesen ugy jelentkezett fő- 
jellemvonásaiban, mint az a hatalmi mekanizmus, 
m,elylyel az uralkodó társadalom az uralom alatt levő 
társadalmi köröket fékentartja. 

Most minderről szó nincs. Engels Dührínggel 
szemben úgyszólván az állami hatalom védője lesz. Az 
erőszakot — legalább is mint lényeges elemet — ki- 
zárja a társadalmi fejlődés faktorai közül. Engels 
ezen ellenmondásba keveredése (mely tényleg nincs 
humor hiján) részletesen meg van világítva Masaryk- 
nál.** Minket e helyen kevésbbé érdekel, hanem azt 
kell megvizsgálnunk, hogy micsoda Engels szerint a 
társadalmi és állami kialakulás alapoka, fő lélektani 
tényezője, ha az erőszakot teljesen jelentéktelennek 
tartja? 

* V. ö. I. m. 192. 1. * 
** V. ö. I. m. 402. és következő lapjai. 

Az idézett helyek mindegyikéből az tűnik ki, 
hogy Engds ennek — összhangban a történelmi ma- 
terializmus általános világfelfogásával — a gazdasági 
viszonyok átalakulását tartja. A gazdasági viszonyok 
— különösen a termelés — változása, megfelelő át- 
alakulást idéz elő a jog- és államban is, mint a többi 
„ideológiai" tényezőkben, mig keletkezése tényében 
„minden politikai hatalom eleinte egy gazdaság-tár- 
sadalmi működésen" alapszik. Engels azonban adós 
marad azon folyamat meghatározásával, mely a gaz- 
dasági viszonyok változásától a jog és az állam vál- 
tozására vezet, teljesen homályban hagyja az első fő- 
hatalom kialakulásának mikénti végbemenetelét. Sőt, 
a mi még súlyosabb hiba, a legcsekélyebb világot nem 
vet magának a gazdasági viszonyok átalakulásának 
folyamatára. Mert még azt talán el lehet képzelni, hogy 
a gazdasági viszonyok átalakulásával -sl társadalom 
u. n. eszmei tartalma, joga, erkölcse, állama, vallása, 
művészete önként megfelelően átalakul, minden köz- 
vetítő folyamat nélkül: de a legteljesebbéit érthetetlen, 
hogy maguknak a társadálom alapját képező gazda- 
sági viszonyoknak átalakulását mi okozza? 

Hogy ezekre a kérdésekre nem kisért meg fe- 
teletet adni, az egész történelmi materializmus leg- 
végzetesebb hibája. A társadalmi élet jelenségei nála 
valami anthropomorph szint öltenek. A gazdasági vi- 
szonyok valóságos démoni erővel birnak, melyek va- 
kon kergetik az emberiséget rabszolgaságba, jobbágy- 

ságba, bérmunkába, szocializmusba. De miért jöttek 
létre ezek a fokozatos átalakulások? Nem volna semmi 
közös vonáis, semmi észrevehető törvényszerűség az 
emberiség történelmének hosszú drámájában? De 
igen: a gazdasági viszonyok 'átalakulása — felel a 
materializmus történetirója. És ennek mi az oka? 
A teknikai eszközök átalakulása lesz a felelet. 

Nyilvánvaló, hogy ez nem válasz, hisz egy gaz- 
dasági jelenségre csak egy másik — bár kevésbbé bo- 
nyolult — gazdasági jelenséggel válaszoltak. De a vá- 
laszban nincs semmi törvényszerűség, nincs a mi a 
kutatónak megnyugvást adhatna, aminthogy az em- 
beri lélekre mjegnyugtató — az emberi tudat kérdé- 
sében — csak oly felelet lehet, mely magának ennek a 
léleknek ismert alapelemeivel dolgozik. Hogy az alkot- 
mányok nőnek, hogy azok fejlődnek, hogy a termelési 
erők szükségkép ide vagy oda vezetnek, tudományo- 
san ép oly elfogadhatatlan magyarázatok, mint az 
isteni aJcaratra vagy egy metafizikai princípiumra 
való utalás. Minden világtörténelmi esemény, minden 
szociális átalakulás, a társadalmi jelenségek minden 
nyilvánulása az, emberi lélek és a kivüle álló univer- 
zum összehatásának eredménye. Minden magyarázat, 
mely ezen két alkotó rész közül csak az egyikkel szá- 
mol, szükségkép tökéletlen, mint tökéletlen volna min- 
den oly fizikai magyarázat, mely a mágnes és a vas 
közötti összefüggést vagy az egyikből vagy a másikból, 
de nem mind a kettőből akarná meghatározni. A tör- 

ténelmi materializmus, mely csak a gazdasági jelen- 
ségekből akarja a történelmet megkonstruálni, ép oly 
hibás, mint a történelmi idealizmus, mely abban csak 
eszméket lát, mig a dolgok realitását kétségbe vonja. 
Hogy az emberek gondolkoznak, éreznek, vágynak, 
törekszenek, elméleteket csinálnak stb., ép oly világos 
ténye a társadalmi jelenségeknek, mint a gazdasági 
viszonyok, a termelés, a fogyasztás, jövedelemelosztás. 
Egyik jelenségsornak sincs a másik felett nagyobb 
realitása, hanem két különböző végei azok egy és 
ugyanazon dolognak. 

A lélektani kutatások elhanyagolása a történelmi 
materializmus legtöbb hibájának az oka. Á dolog ter- 
mészete szerint a gazdasági élet magyarázatainál a 
lelki élet tényeibe minduntalan beleütközve nem ke- 
rülhették el, hogy esetről-esetre magyarázatokat ne 
állítsanak fel, de ezeken a mjagyarázatokon meglátszik 
azok esetlegessége, teljes összefüggésükben át nem 
gondoltsága. S tényleg minduntalan látjuk, hogy az 
iskola legnagyobb és legkisebb emberei sürün keve- 
rednek ellenmondásba, hol kifosztásról, hol bölcs meg- 
gondolásról beszélnek, hol a fejlődés kikerülhetetlen- 
ségéről, hol az állam mindenhatóságáról, hol annak 
képtelenségéről, hol a céljaival tisztában levő mun- 
kásosztály megteremtésének nélkülözhetetlenségéről, 
hol a munka és a harcz, hol a nihilizmus politikáját 
javasolják, hol erkölcsi kifakadásokba törnek ki, hol 
a teljes amoralizmus szószólói lesznek stb. Mindennek 

4 
Dr. Jászi: A tűrténelmi materialismus. 

közős oka a lélektani alap hiánya vagy bizonytn^ 
lansága, 

8. §. A történelmi materializmus ezen, mondhat- 
nám, szervi hibája az oka, hogy Engéls-nél és többi 
Íróknál is következetesen keresztülvitt államkeletke- 
zési elméletet nem találunk ép oly kevéssé, mint ahogy 
a társadalmi átalakulások és a fejlődés folyamata ho- 
mályban marad. 

Az mindenesetre helyes megfigyelése Engéts-nék, 
hogy az erőszak nem lehet a társadalmi átalakulások 
alapoka, de téved benne és iskolája számos tételével 
ellentétbe keveredik, midőn azt teljesen száműzni 
akarja. Ha az osztályküzdelem tana igaz — • mint 
ahogy kétségtelenül igaz — nem lehet kétely az iránt, 
hogy az erőszak nem hiányzott soha ebben a küzde- 
lemben. Csalódás volna azt hinni, hogy valamely tár- 
sadalmi berendezés olyan értelemben szükségszerű, 
hogy az egyes osztályok lehető legcélszerűbb hatalmi 
elrendezkedését nyújtja. Midőn pl. a rabszolgaság, a 
hűbériség, a bérmunka rendsíerének gazdasági szük- 
ségességéről beszélünk, ez alatt csak azt szabad ér- 
teni, hogy maga az adott intézmény az adott gazda- 
sági viszonyok mellett elkerülhetetlen volt, nem pedig 
azt, hogy az intézményen belül az egyes osztályok 
jóléte és hatalmi köre az adott viszonyokhoz mérten a 
legjobb és legbölcsebb volt. 

Ép a történelmi materializmus történetírói és 
közgazdái (elsősorban Loria) számos, gyakran fényes 

lapon, bár kétségtelen túlzásokkal, mutatják ki, hogy 
az uralkodó osztály önzése nem' riad vissza a legdur- 
vább erőszak alkalmazásától és hogy az erőszak csak 
oly arányban enyhül, amelyben épen önző érdeke foly- 
tán kénytelen azt fékezni. Félreismeri az a történel- 
met, aki viszont a má^ik oldalon nem látja, hogy az 
elnyomott osztályok kezében az erőszak olykor az 
egyedüli fegyver volt sorsuk javitására és egy jobb 
alkotmány kiküzdésére. Nem is lehet feltételezni, hogy 
Engels, ki — legalább egy időben — a szociális uj tár- 
sadalom kialakulását csakis forradalmi ténytől várta, 
az erőszak szerepére nézve ilyen tévedésben lett 
volna. 

Amire ö Dühring elleni polémiájában gondol, 
nyilvánvalóan az, hogy az erőszak nem alapoka a 
nagy történelmi intézményeknek és átalakulásoknak, 
hogy hiábavaló minden erőszak, ha mögötte megfelelő 
gazdasági átalakulás nem áll. És ez kétségtelenül igy 
is van, ha a gazdasági átalakulásba a szellemi, er- 
kölcsi, esztétikai stb. átalakulásokat is beleértjük. Az 
a sok eredménytelen forradalom, lázadás, felkelés, 
melyet a történelem mutat, mind olyan erőszaki ténye- 
ket jelentenek, melyek eredménytelenek voltak, mint- 
hogy mögöttük nem állott a társadalom megfelelő 
strukturális átalakulása. A gépek feltalálásáig és velük 
kapcsolatos uj termelési mód kialakulásáig minden 
erőszak hiábavaló lett volna a társadalmi rend gyö- 
keres újjáalakítására. Sikeres erőszak csak ott gyako- 

4* 

rolható, ahol megfelelő uj hatalmi erők állanak ren- 
delkezésre. 

Ilyen értelemben véve teljesen igaz, amit Engels 
az erőszak elmélete ellen mond. 

Bár az erőszak helyett Engels világos elméletet 
nem ád s megelégszik a gazdasági és társadalmi át- 
alakulások közötti okozati viszony megállapitásával, 
idézett helyei legalább is egy helyes magyarázat sejtel- 
mét nyújtják. 

Az a felismerés, hogy a magántulajdon kifejlő- 
dése „a megváltozott termelési és kicserélési viszonyok 
következtében történt, a termelés emelése és a forgalom 
elömozditása érdekében", hogy a rabszolgaság eszköz 
volt a termelés intenzivebbé tétele érdekében, hogy 
minden politikai hatalom egy „gazdaság-társadalmi 
működésen alapszik" stb: ezek és számos más kijelen- 
tések, melyekhez a történelmi materializmus több más 
elsőrangú képviselőinek igen sok azonos értelmű nyi- 
latkozata volna fűzhető, szinte kényszeritőleg egy kö- 
zös lélektani tényre, az emberi elme örökös tépelődő 
munkájára sorsa javitása érdekében, örökös küzdel- 
mére élete jobbá, szebbé és hosszabbá tétele érdekében, 
szóval a belátás fónyére utalnak. Ez az alapvető lélek- 
tani principium, mielynek minden mást túlhaladó je- 
lentőségét minden korban számos nagy gondolkozó 
felismerte s melynek Ihering uj életet adott: épen iro- 
dalmunkban oly hatalmas kifejtésre, kibővitésre és az 
egész lelki élettel való összhangba hozatalra talált. 

mely ma egyedül áll a szociológiai irodalomban. Az a 
meggyőződésünk, hogy Pikler Gyulának a jog keletke- 
zéséről és fejlődéséről irott könyve a történelmi mate- 
rializmusának hiányzó vagy ingatag lélektani funda- 
mentumát ujjal és erőssel cserélte ki, melynek segé- 
lyével az iskola ellenmondásai, következetlenségei sok 
tekintetben eloszlathatok volnának. Ami ebben a 
könyvben a legfontosabb, az annak a felismerése, hogy 
a belátás a haladás egyedüli dinamikai faktora. Ez az 
a tényező, mely az emberiséget, intézményről-intéz- 
ményre előre viszi szükségleteinek mind jobb és jobb 
kielégítése érdekében. 

Teljesen igaza van PiMernek, hogy a belátás 
folyamata nélkül az egész történelem érthetetlen volna. 
Az emberiség történelmének ugy, mint az egyen tör- 
ténelmének alaprugója az állandó, folytonos töpren- 
gés, : szellemi erőmegfeszités, sorsa javítása, élete 
szebbé, gazdagabbá tétele, más szóval boldogsága ér- 
dekében. Ez, azt hiszszük, elvitathatatlan megfigyelés. 

A belátásos elmélet túlzásaitól azonban óvakod- 
nunk kell, mert azok könnyen tévedésbe ragadnak, 
mint ahogyan Pikler sem ment azoktól. Tévedése főleg 
két irányú. 

Először nem veszi tekintetbe azt a bonyolult psy- 
chosist, mely a belátástól a tettig elvezet: a belátás 
hosszas és fáradságos küzdelmét a régibb belátásokon 
alapuló inveterált szokások, érzelmek és cselekvési 
módokkal szemben. 

Másodszor a belátásnak olyan teljesen tiszta és 
tökéletes fokát tételezi fel, mely nem létezik s annál 
kevésbbé létezett a távoli időkben. Az emberiség tör- 
ténelme nála néha oly racionalisztikus alakot ölt, mely 
a valósággal ellentétben van. 

Gyakran feledi, hogy millió és millió belátás kom- 
binációja az» mely a történelmi átalaJnilásokat létre- 
hozza, millió és millió ellentétes erő eredménye, melyet 
előre a társadalom legnagyobb „belátói" sem tudnak 
kiszámítani, annál kevésbbé azok a nagy tömegek, 
melyeknek vágyai s homályos szükségletérzetei a tör- 
ténelem nagy elömotorjai. Kétségtelen, hogy pl. a hű- 
bériséget, a reformációt, a francia forradalmat stb. 
az emberi elme fáradságos munkája hozta létre, de 
ezen mozgalom nagy úttörői belőlük legfeljebb egyes 
homályos körvonalakat vettej^ észre, egy jobb társa- 
dalmi berendezés néhány alkatelemét látták át és 
semmikép sem ugy csinálták meg ezeket a történelmi 
korszakokat, mint ahogy részvénytársaságokat, vagy 
öntözővállalatokat csinálnak. £s pedig nem azért, 
mintha lényegileg más lélektani processzusok folyná- 
nak le a társadalom átalakítási tényekben, mint egy 
kisebbszerü gazdasági vállalat létrehozásában, hanem 
azért, mert az előbbieknél az okok és erők oly szöve- 
vénye, működik közre, melyeknek teljes kölcsönhatá- 
sait és következményeit átlátni nem lehet, nem is be- 
szélve azokról az előre ki nem számitható bonyodal- 
makról, mik akkor állanak elő, midőn a belátásokból 

a tettek mezejére érünk. Hogy ez mennyire igaz, az 
abból látható, hogy a történelmi átalakulások néha ép 
az ellenkező eredményekre vezetnek, mint amikre a 
kor vezető emberei törekedlek — egy tény, melyet sű- 
rűn fel szoktak hozni a történelem rax;ionalis magya- 
rázata ellen az „öntudatlan filozófiájának" vagy 
a vallási és metafizikai gondolkodásnak emberei, 
holott ez csak a belátás túlzott alkalmazása ellen érvé- 
nyesithető s mindössze azt jelenti, hogy néha a vezetők 
terveikben tévedtek s a kor alapszükségleteit rosszul 
ismerték fel. Az ilyen esetek e mellett határozottan ki- 
vételek s azért sem lényegesek, mert a belátás tana 
helyesen felfogva nem egynéhány ember elméleteit, 
hanem millió és millió ember, kicsiny és nagy, rövid- 
látó és messze a jövőbe^ néző belátásait és ezen belátá- 
sok harcát és küzdelmeit jelenti.* 



* Meglepő, hogy Engels egy a kilencvenes években 
irt levélben az itt kifejtettekhez — ellentétben alaptanai- 
val — milyen rokon eredményekre jutott: „Számtalan, egy- 
mást keresztező erők tehát, az erőparallelogrammák végtelen 
csoportjai azok, melyek az eredményt, a történelmi ese- 
ményt, létrehozzák és ez az eredmény a maga részéről oly 
tényező termékének tekinthető, mely mint öntudatlan és 
akaratnélküli tevékenység hat. Mert amit minden egyes 
erő akart, meggátolta az összes többi és folytonos és kom- 
binált hatásuk eredménye oly dolog, melyet senki sem akart 
közülök." (Idézi Ouiílaume de Oreef az j,Annales de VIn- 

E dolgozat keretei nem engedik meg az itt kör- 
vonalozott felfogás részletes kifejezését, de azt remél- 
jük, hogy ez a vázlatszerű kifejtés elegendő feladatunk 
szempontjából. 

Az állam keletkezésének problémája nyilván- 
valóan általa megnyugtató megfejtésre talál. Az, ami 
az embereket összeségüktől különvált főhatalom el- 
ismerésére birta, egy szükséglet kiegészítése célsze- 
rűbb módjának átlátása volt. Szóval közös érdek és 
ezen érdek többé-kevésbbé tiszta belátása. Az első va- 
dászvállalat vagy csata, melynél egyesek tanácsát vagy 
utasításait a többiek elfogadták vagy követték; az első 
gazdasági munka, mely az okosabbak vezetése mel- 
lett közös összemüködés alapján jött létre; az első 
egészségügyi rendszabály, melyet — hasznosságát át- 



stiiui etc. I. m. 175. 1.) Csakhogy Engels feledi, hogy ép 
az osztályharcok következtében bizonyos főtendenciák fel- 
ismerhetők és meghatározhatók az egymással küzdő erők- 
ben. Ha ez nem igy volna, a szocializmus minden tana a 
jövőt illetőleg puszta fantazmagória volna. Még közelebb 
van álláspontunkhoz ez a helye: „Az emberek ugy csinál- 
ják történelmüket, bármint üssön is az ki, hogy mindenki 
a saját, öntudatosan akart czéljait követni és ezen számos 
különböző irányokban ható akaratok és a külvilágra gya- 
korolt változatos behatásuk eredménye épen az, a mit tör- 
ténelemnek nevezünk." (V. ö. Lvdwig Feuerbach und der 
Ausgang der Jclassischen deutschen Phüosophie, 44. 1.) 

látva — a javasember tanácsára elfogadtak; az első 
imádság, melyet ugyanannak tanácsára a rossz szel- 
lem kiengesztelésére közösen végeztek stb: az állami 
tekintély és hatalom kiválásának mindmegannyi pri- 
mitiv ténye. Könnyű átlátni, hogy a szükségletek sza- 
porodásával, a természeti erőkkel való küzdelem kiszé- 
lesedésével: egyre növekedtek a kooperáció szükségei, 
a vezetés nélkülözhetetlensége és az összeség érdeké- 
ben szükséges eljárási módok kikényszerítésének a le- 
hetősége. Mindezen tényezőkkel karöltve egyre szüksé- 
gesebbé és kiterjedettebbé vált az állami szervezés és 
az állami főhatalom. 

A Rousseau államkeletkezési elmélete, túlzott 
racionalizmusa és a történelmi érzék hiánya dacára, 
mely benne nyilvánul, azzal a nagy előnynyel bir a 
korábbi theologikus és erőszak-elméletekkel szemben, 
hogy felösmerte mégis a történelmi fejlődés leglénye- 
gesebb rugóját. Van Engdsnek egy helye, hol igen 
közel jut el az általunk helyesnek vélt állásponthoz: 

„A (jövedelem) eloszlásban való különbségek- 
kel .. . az osztálykülönbségek lépnek fel. A társada- 
lom előjogozott és hátrányban részesített, kizsákmá- 
nyoló és kízitókmányolt, uralkodó és uralom alatt lévő 
osztályokra oszlik és az áUam, mélyre a rokontörzsü 
közösségek ősi csoportjai kezdetben csak közös érde- 
kek észrevételéből (pl. öntözési munkálatok a Keleten) 
és a küléllenségtöl való védelem végett fejlődtek ki, 
mostantól kezdve ép annyira azt a célt szolgálja, hogy 



58 



az uralkodó osztály élet- és uralmi viszonyait az ura- 
lom alatt állóval szemben erőszakkal fentartsa."* 

Ez a gondolat igen nevezetes. 

Engels elsmeri benne: 

1. hogy az állam már a nemzetség-szervezet ide- 
jében is létezett; 

2. hogy alakulásának első oka közös érdekek 
jobb elérése; 

3. hogy csak később alakult át osztályérdekek 
biztosító eszközévé; 

4. de még ekkor is az osztályérdekek mellett tisz- 
tán közösségi érdekeket is szolgál. (L. az „ép annyira" 
kifejezést.) 

Egy egész sereg dolog, melyre fejtegetéseink fo- 
lyamán még vissza fogunk térni és amelyekről Engels 
államkeletkezési 'elméletében nem akar tudni. 

Ilyen közel járt Engels az állam egy helyesebb 
felfogásához. A történelmi materializmus más irói is 
sokszor elismernek hasonló tételeket. Vájjon miért 
nem helyezkedtek erre az alapra és miért nem építet- 
ték fel ezen állambölcseleti rendszerüket? 

Azt hisszük azért, mert az osztályharc elméle- 
tét ezzel a felfogással összeütközőnek találták és sok- 
kal megfelelőbbnek az államról, mint puszta kizsák- 
mányolási mekanizmusról beszélni. Történt pedig ez 

* V. ö. „Herrn Eugen Dühring' s Umwdlzung der Wis- 
senscliaft," 151. o. (A dűlt betűk az idézetben tőlem valók.) 

véleményünk szerint nem az agitáció érdekében, ha- 
nem azért, mert az osztályküzdelem tana annyira fog- 
lalkoztatta ezen gondolkodókat, hogy az állam szere- 
pét is csak ebből a perspektívából tekintették, mely 
mellett minden egyéb háttérbe szorult. 

Erre vonatkozó nézeteink tüzetesebb megvizsgá- 
lását a következő cikk adja. 



III. 

AZ ÁLLAM LÉNYEGE. 



1. §. A történelmi materializmus államkeletkezési 
tanail)an tulajdonképen az állam lényegére vonatkozó 
tanításait is felismertük. Láttuk, hogy az állami hata- 
lom kialakulását az osztályküzdelem egyensúlyban tar- 
tása eszközének tekinti, egyszersmind oly mekaniz- 
musnak, melylyel az uralkodó osztály a kizsákmányol- 
takat féken tartja. Láttuk, hogy a kizsákmányolás a 
rendes állapot; mig az osztályok fölé egyensulyozóként 
az állami hatalom csak akkor emelkedik, ha a társa- 
dalomban az egyes osztályok hatalmi ereje többé-ke- 
vésbbé egyensúlyban van. Innen az egyes osztályok 
szüntelen küzdelme a politikai hatalomért, mert annak 
elnyerése oly jog és alkotmány létrehozatalát teszi le- 
hetővé, mely a hatalmon levők érdekeinek — első sor- 
ban gazdasági érdekeinek — legjobban megfelel. Az 
állam, tehát, a történelmi materializmus felfogása 
szerint, egy kizsákmányolási szervezet, egyszersmind 
biztositó szelep az ellen, hogy a küzdő osztályok fék- 
telen harcokban egymást és az államot fel ne emész 
szék. Osztályküzdelem és az állam korrelát fogalmak. 
Ahol nincs osztályküzdelem, ott nincs állam, mint 
ahogy nem volt a nemzetség-szervezet idején és nem 

lesz a jövőben az uj, osztálymentes társadalom kiala- 
kulásával. 

Eddig birálatainkban meggyőzvén arról, hogy az 
állam eredete az osztályharcokkal nem esik egybe, 
hogy az az annyira magasztalt nemzetség-szervezet 
idejében is létezett, hogy annak igy legősibb jellemvo- 
nása nem a kizsákmányolás, hanem a vezetés melletti 
fcikényszerithető kooperáció, közös érdekek jobb bizto- 
sítása kedvéért: felmerül az a fontos kérdés, hogy az 
állam ez a — véleményünk szerint helyes — felfogása 
mennyire áll ellentétben azokkal a tanokked, melyeket 
a történelmi materializmus felállitott? Eiengesztelhe- 
tetlen ellentét áll-e fenn közöttük, avagy a két felfogás 
egymást nem zárja ki? 

2. §. Mindenekelőtt az a történelmi tény vizsgá- 
landó meg, hogy a történelmileg ismeretes alkotmá- 
nyok tekinthetők-e osztályküzdelmek eredményeinek 
és állitható-e, hogy ezek a történelmi átalakulások 
főokai? 

Erre a kérdésre habozás nélkül igennel kell vá- 
laszolnunk azzal a megszorítással, hogy az osztály- 
küzdelmek, bár a történelmi átalakulások minden 
más tényezőt fontosságban messze túlhaladó meka- 
nizmusai, de hogy azok nem primar és egyszerű jelen- 
ségek és hogy mellettük egyéb tényezők is — bár kisebb 
jelentőségben — közreműködnek. 

Az osztályküzdelmek tana nem uj keletű. Mint 
Tangorra kimutatta, már Macchiavélli felismerte azok 

alapvető jelentőségét az emberiség történelmében.* Az 
eredet kérdésére azonban kár volna nagyobb súlyt he- 
lyezni. Valőszinü, hogy még régibb időkre lehetne visz- 
szamenni és kimutatni számos írónál rokon gondola- 
tokat, mert az igaz, hogy „semmi sem uj a nap alatt". 
Viszont az is kétségtelen, hogy a nagy, jellegzetes szel- 
lemi irányzatok határozott korokhoz fűződnek oly ér- 
telemben, hogy az ilető korokban jegecesedett ki ha- 
tározott formában az illető tan és ugyanakkor vált ható 
erővé. Ez a tétel az osztályküzdelmek tanára is igaz és 
az a történelmi materializmus iskolájának egyik leg- 
jellemzőbb és legtermékenyebb gondolata. Az a meg- 
győződésünk ugyanis, hogy mikor hires értéktana, ösz- 
szeroskadási elmélete , vasbértörvénye, a „Yercícn- 
dungstheorie'* és több más alaptétele régen átadódik a 
filozófia története kutatóinak: osztályküzdelmi tana 
még mindig eleven erő lesz, hatalmas módszertani ve- 
zére a történésznek, közgazdának, szociológusnak és ál- 
lamférfinak. 

Tényleg a tények azon halmaza után, melyet a 
történelmi materializmus iskolája egybegyűjtött, az 
osztályküzdelmek létezése és döntő ereje felett kétel- 
kedni objektív vizsgálódó nem fog. 

Az AchíUe Loria zseniális munkája: „Le basi eco- 

* V. ö. F. Tangorra: 8aggi critici di economia poli- 
iika. Hóma, 1901. (lY. II pensiero economico di Niccolo 
Macchiavelli.) 

Dr. Jájsl: ▲ tSrténelmi nuitoriAlUmufl. "^ 

noniiche détta costituziane sociále'' egymaga elég volna 
ennek induktív bebizonyitátsára, értve osztályküzdel- 
mek alatt nemcsak az osztályok versengését a hatalom- 
ért, hanem az uralmon levő osztály azt a törekvését s 
rendszerint képességét is, a jogot és alkotmányt hatalmi 
és gazdasági igényeinek legmegfelelőbben átalakítani.* 

3. §. Ha így az osztályküzdelmek tanát az iskola 
induktív kutatásai alapján teljesen megállapítottnak 
találtuk, annál inkább kötelességünk az említett, vele 
szemben alkalmazni szükségeseknek vélt megszorítá- 
sokat legalább fővonásokban körvonalozni: 

1. Az osztályküzdelmek nem elsődleges jelensé- 
gek, a társadalmi átalakulások nem végokai. A törté- 
nelmi materializmus szeret velük — kifejezetten vagy 
hallgatagon — mint elemi erőkkel operálni. Ez hely- 
telen. Az osztályküzdelem már felhalmozódott hatalmi 
erők: anyagi eszközök, belátások, érzelmek eredője, 
szóval generációk anyagi és fizikai munkáját tételezi 
fel. Ha az osztályküzdelem a társadalmi háború tek- 

* Egy rendkívül jellemző, szinte gyújtó világosságú 
példát Engels említ: Az amerikai alkotmányról és az általa 
proklamált emberjogokról beszélve így szól: „. . . .. ezen 
emberjogok speciálisan polgári természetére nézve jellemző, 
hogy az amerikai alkotmány az első, mely az emberjogokat 
elismeri, ugyanazon lélekzetvétellel a szines-hÖTÜeknek 
Amerikában fennálló rabszolgaságát megerősíti: az osztály- 
előjogok száműzetnek, a faji előjogok szentesittetnek.^' (V. 
ö. Herrn Eugen Dühring's etc. I. m. 103. o.) 



nikai felszereléae: az azokat mozgató erőket ép ugy, 
mint a Iöto és itddMuitó anyagokat a t«rR«H«lfni f ej> 
lődée hossza, fcdLozatos munkája hozta létre. 

2. Az osztálykfizdelem nem egyszerű jelenség, 
hanem. rendkÍTul bcmyolalt és szöTeTényes. A törté- 
nehni materializmus hajlandó a küzdő osztályokat 
egyszerű, lezárt tömegeknek tekinteni, ugy, hogy szerinte 
2 — 3 határozottan különzékfilt osztály között folyik a 
küzdelem. A való élet az<mban az ilyen körülcirkalma- 
zott kategóriákról nem tud semmit. A valóság az, hogy 
^gy-^gy u. n. osztályon belül számos egymással többé- 
kevésbbé ellentétes érdekkör létezik, ugy, hogy valójá- 
ban nem 2 — 3 osztály, hanem igen számos érdekkör 
szövevényes harcáról lehet szó. Maga a proletariátus 
sem képez egy teljesen lezárt és homogén tömeget, ha- 
nem miként Bemstein — ajdnek harca a történelmi 
materializmus dogmái ellen egyéb tereken is rendkívül 
tanulságos és termékeny volt — meggyőzően kimutatta, 
az is nagy mértékben rétegezett és egymással több-ke- 
vesebb érdekellentétben álló köröket tartalmaz.* 

Ezekből következik, hogy a történelmi események 
oly magyarázata, mely csak 2 — 3 osztály harcával 
operai, szükségkép hézagos lesz, hogy annak teljes 
megértéséhez az osztályokon belül létező körök egy- 
máshoz való viszonyának ismerete is szükséges — egy 

* V. ö. ,^ur Oeschichte und Theorie des Socialismus" 
Berlin, 1901. czimü könyvének „Classenkampf-Dogma und 
Classenkampf -W irklichkeit" fejezetét. 

5* 

tény, mely egymaga lehetetlenné tenné a történelmi 
események és intézmények pontos, részletes előre-ki- 
számitását. 

3. Ha igy az osztályküzdelem a történelmi átala- 
kulások nem elsődleges oka, ugy másrészt magának a 
mekanizmusának nem egyedüli kereke. 

Erkölcsi esztétikai erők egyre jobban éreztetik 
hatásukat és oda hatnak, hogy a küzdelem formáit 
enyhítsék, a nagyobb explóziókat elkerüljék. E fontos 
és vitás kérdést ott lesz alkalmunk bővebben fejtegetni, 
hol a történelmi materializmus politikáját veszszük 
szemügyre. 

4. §. Ezek szerint — bár bizonyos megszorítások- 
kal — kétségtelen, hogy az osztályküzdelmek a modern 
állami élet és átalakulások s főleg a szociális dinamika 
alapf ontosságu tényezői. A jelen és a múlt mélyebb tör- 
ténelmi rugóinak kutatói előtt ez a jelenség annyira 
jellegzetes és kidomborodó volt, hogy mellette az állami 
tevékenység egyéb tényezői elhomályosultak és az ál- 
lam pusztán, mint ezen osztályküzdelmek szülöttje je- 
lentkezett. 

Ha igy a történelmi tények, az induktív adatok 
könyvtárokat betöltő sorozata az osztályküzdelmek 
döntő szerepét a mai és a történelmi társadalmakban 
igazolják, ugy másrészt, véleményünk szerint, nem 
szabad szemet hunyni azon másik, ép oly nyilvánvaló 
tény előtt sem, mely azt bizonyltja, hogy még az osz- 
tályküzdelmek folytán legrétegezettebb társadalomban 

is az állam tevékenységének egy az előbb megismerttel 
legalább is egyenlő nagy része közös, egyetemes, a tár- 
sadalom legnagyobb részére egyaránt fontos érdekek 
biztositására szolgál. Még ha a jelenleg létező legtöké- 
letlenebb, mondhatnám legvisszataszitóbb állami ala- 
kulatokát szemléljük is és képzeletünkben megkonr 
struálni kíséreljük, az azok teljes eltörlésével szükség- 
kép beálló következményeket: be kell látnunk, hogy 
még pl. az orosz állam is az illető társadalomra, még 
pedig nemcsak az egyes osztályokra, jobb, mint semmi- 
féle állam, hogy megszűnése a közösségre a képzelhető 
legnagyobb katasztrófát jelentené, még pedig akkor 
is, ha a nemzetközi védelemre nem is gondolunk, avagy 
egyidejűleg az összes többi álladalmak megszűnését té- 
telezzük fel. Katasztrófa és veszedelem volna még ak- 
kor is, ha teljesen eltekintenénk a törvényes fékektől 
megszabadult emberi természet bestiálitásától és az 
embereket, mint átlag mérték szerint tisztességeseket 
és jóindulatuakat tételeznők fel. Ezekről a tényekről a 
történelmi materializmus gondolkodói minduntalan 
megfeledkezni látszanak, pedig mögöttük egy rendkí- 
vüli fontosságú igazság rejlik: Az állam kizsákmányo- 
lási szerepe msUett sohasem homályosult él, sőt azzal 
legalább is egyenlő fontosságú maradt ősibb, funda- 
mentális szerepe, mely létének alapja, — a tervszerű 
vezetés melletti, kikényszeríthető kooperációd 

* Bernstein munkái számos helyéből kitűnik, hogy ő 
az állam kooperativ szerepkörét a legteljesebb mértékben el- 

5. §. Az állam itt megismert mindkét szerepe egy- 
aránt nyilvánvaló s már magából a tények megfigye- 
léséből megállapítható. Szóval az a szerepe, melyet a 
történelmi materializmus egyre hangsúlyoz és az, me- 
lyet nem vesz észre az egész történelemben, egymás 
mellett fordul elő. Az állam fogalma — legalább is az 
Írott történelem korszakaiban — csak ezen kettős sze- 
repe tekintetíjevételével lehet teljes. 

Ha a történelem tanúsága ezt bizonyltja, igen ér- 
dekes kérdés, hogy mily módon magyarázhatók meg 
ezek a jellegzetes tények az államfejlődés ama geneti- 
kai folyamatából, melyet az előző lapokon felismer- 
tünk; vájjon az államkeletkezés felállított elmélete ösz- 
szeegyeztethető-e azzal az osztályküzdelmi mekaniz- 
mussal, melyet a történelmi materializmus iskolája 
olyan kérlelhetetlen erővel kimutatott? Más szóval: a 
belátás, az egyre uj érdekek s szükségletek jobb kielé- 
gítése lehetőségének felismerése elvezet-e az ősi idők 

ismeri; Lahriola ellenben még teljesen a kizsákmányolási 
alapon áll: „. . . . az állam annyiban létezik és tartja fenn 
magát, amennyiben bizonyos határozott érdekek védelmére 
szervezve van a társadalom egy része javára, a társadalom 
összes többi része ellen, még pedig olyképen . . . , hogy a 
leigázottak, a bántalmazottak és kizsákmányoltak ellenál- 
lása vagy eltűnjék a sokféle súrlódásban, vagy enyhül&t 
találjon maguknak az elnyomottaknak részleges, bár nyo- 
Dioruságos előnyeiben." (V. ö. Essai sur la conception ma- 
iérialiste de Vhistorie. Paris, 1897. 218. 1.) 

osztályuralmat nem ismerő nemzetség-szervezeteitől a 
történelmi alakulatok rétegezett, ádáz osztályküzdel- 
meket vívó álladaímaiig? Kétségtelenül. Maga a törté- 
nelmi materializmus meggyőzően mutatta ki ezen fej- 
lődés tényeit és fázisait, ha nem is lélektani folyama- 
tát. A történelmi materializmus kimutatta azokat a 
gazdasági okokat, melyek az osztályok létrejöttét elő- 
idézték. Mihelyt a társadalomban gazdaságilag erősek, 
azaz függetlenek és gazdaságilag gyöngék, azaz meg- 
élhetésükben, — a termelési erők egy kisebb kör ren- 
delkezésébe jutása folytán — másokra utaltak kelet- 
keznek (ami ismét gazdasági okokra, a teknikai esz- 
közök változása folytán beállott változott gazdasági- 
szociális viszonyokra vezethető vissza) : az erősek a gaz- 
dasági munkában a gyöngékkel oly kompromisszumra 
lépnek, mely számukra a lehető legelőnyösebb és anyagi 
jólétük legnagyobb emelkedését biztosítja, mig a gyön- 
gék kénytelenek oly feltételekkel megelégedni, melyek 
legalább megélhetésüket lehetővé teszik. A puszta erő- 
szak valamely intézmény létrehozatalához nem ele* 
gendő. A rabszolgaság intézményének kialakulása e 
tekintetben különösen jellemző. Itt az ember leginkább 
volna hajlandó puszta erőszakra gondolni. Pedig, mint 
Engels helyesen felismerte „mielőtt a rabszolgaság le- 
hetővé lesz, feltétlenül szükséges, hogy a termelés bi- 
zonyos foka eléretett legyen és a jövedelemeloszlásban 
az egyenlőtlenség bizonyos mértéke lépett legyen fel. 
És ahhoz, hogy a rabszolgamunka egy egész társada- 

lom uralkodó termelési módja legyen, a termelés, a ke- 
reskedelem és a gazdasági felhalmozás még sokkal ma- 
gasabb fokozása szükséges.* Mig az emberek ezt a 
gazdasági fokot el nem érték, hadifoglyaikat megölték, 
ahelyett, hogy rabszolgáikká tették volna. 

Szóval minden szociális változást az emberi lélek 
ugyanaz az alaptendenciája kiséri: az adott viszonyok 
mellett boldogságát lehető legteljesebben biztosítani. 

Ugyanez az uralkodó törekvés mutatkozik a szo- 
rosan vett politikai életben is. Az emberek a politikai 
intézményekkel ugyanarra törekszenek, mint a szoro- 
san vett gazdaságiakkal, helyesebben a politikai beren- 
dezésekben ujabb eszközök kínálkoznak a gazdasági 
előnyök fokozására. Mihelyt a társadalomban az első 
osztálykülönválás megtörtént, az osztályküzdelem elő- 
állása lélektani szükségszerűséggel következik be és ez 
a küzdelem annál durvább, mentől távolabbi korokra 
megyünk vissza, mert nem mérsékelik erkölcsi, esz- 
tétikai és egyéb ideologikus rugók. És az osztályküz- 
delem, melyen belül ismét az egyének létért való küz- 
delme teljes erővel folyik, szükségkép nem marad meg 
a gazdasági téren, hanem átcsap a politikaira, egy- 
szerűen azért, mert, mint Stammler éleselméjü vizsgá- 
lódásaiban kimutatta, gazdaság és politika nem két 
külön dolog, hanem két oldala egy és ugyanazon do- 
lognak.** 

* V. ö. Herrn Eugen Duhring^s etc. I. m. 166. 1. 
** V. ö. Wirtschaft und Becht. Leipzig, 1896 czimü 

Mihelyt a gazdasági élet fejlődésével, egységesü- 
lésével és különbözősülésével különböző foglalkozású 
és érdekkörü csoportok állanak elő: nyilvánvaló, hogy 
az ősi vérségi kapocs által összefüződött, egy és ugyan- 
azt a primitiv gazdasági munkát végző, közös gazdál- 
kodást folytató, néhány száz tagból álló társadalmak 
tökéletes érdekközössége megszűnik, hogy az egyes cso- 
portok igen sok esetben a többitől eltérő érdekekkel bir- 
nak s czéljaik megvalósítására eltérő irányban akar- 
nák működtetni a kooperáció szervét, az államot. S a 
társadalom tagjainak szerepe és eljárása az állaimnál 
szemben lényegileg ugyanaz, mint akármely teknikai 
vagy termelési eszközzel szemben; a lehető legnagyobb 
mértékben igyekszenek azt czéljaik érdekében felhasz- 
nálni. Mentől számosabbak és eltérőbbek lesznek a kö- 
zösségi ügyek, mentől inkább helyt ad az ősi vagyon vi- 
szonylagos egyenlősége a viszonylagos egyenlőtlenség- 
nek, mentől jobban szaporodik a köztevékenységeket 
teljesítők száma: annál nagyobb fontosságú hatalommá 
nő ki a közösség ügyeiben az állam, annál jelentéke- 
nyebb eszközzé lesz gazdasági előnyök biztosítására. 

Ezzel együtt szükségkép beáll a társadalom egyes 
köreiben az a törekvés, hogy ezt a hatalmas eszközt a 
lehetőségig a saját maguk számára biztosítsák, a be- 
lőle eredő előnyöket mentől teljesebben élvezzék, mig a 

könyvének különösen „Dio Materié des socialen Lebens" 
fejezetét. 

fentartásával járó terheket mentől teljesebben másokra 
hárítsák és megfelelő berendezéseket létesítsenek a ki- 
küzdött előnyök fentartására. 

Ebből következik, hogy az állam tényleg a leg- 
hatalmasabb társadalmi kör állama lesz s csak oly 
mértékben kopik osztályjellege és válik egyensnlyozó 
mekanizmussá, amely mértékben más társadalmi kör 
vagy körök is az eddigi uralkodóval egyenlő vagy kö- 
zel egyenlő hatalomra tesznek szert. 

Mindezt a történelmi materializmus tökéletesen 
helyesen vette észre. 

Egy pillantás a jelenlegi alkotmány-életekre ele- 
gendő, hogy ezt a következtetést igazolva lássuk. A je- 
lenben létező álladalmak ugyanis azt mutatják, hogy 
az állam oly mértékben szűnik meg osztályállammá 
lenni, amely mértékben a társadalom összes osztályai 
magukat tervszerű küzdelemre organizálják. És egy 
paradoxonnak látszó jelenséggel kerülünk itt szembe, 
mely így formulázható: Mentől Mfejlettehh egy társa- 
dalomban az osztályszellem és az osztályérdék, annál 
jobban kopik magának az államnak osztályjellege. 

Európának a civilizációt vezető országaiban azért 
Jegkevésbbé kirívó az állam osztály jellege, azért válik 
az állam mindinkább az „emberek lehető legnagyobb 
részének lehető legnagyobb boldogságát" biztosítani tö- 
rekvő szervezetté, mert a társadalom minden köre ér- 
dekeinek öntudatos keresztülvitelére többé-kevésbbé 
(persze még mindig nagyon kevéssé) szervezve van. 

Míg mentől inkább haladunk kelet felé, annál 
visszataszítóbban domborodik ki az államnak osztály- 
jellege. Pedig osztályküzdelemről nem is hallunk, sőt 
vallási és erkölcsbölcseleti elméletek buján teremnek, 
melyek a társadalom boldog összhangját hirdetik. 
Miért van ez igy? Egyszerűen azért, mert nincs osztály- 
küzdelem, mert csak egy uralkodó osztály van, mig a 
társadalom többi körei a szolgaság és kizsákmányolt- 
ság az életet megölő, nyomasztó álmát aluszszák.* 

A németek modern történetirója és tudományuk 
egyik büszkesége Lamprecht — ki a szociológiai világné- 
zet által megtermékenyülve, nemzete történelmének 
valódi rugóit kezdi feltárni a Ranke-féle csata és dip- 
lomata-fondorkodásí történelemmel szemben — • na- 
gyon tisztán lát, midőn az érdekképviseletet jelöli meg, 
mint a parlamentarizmus történelmi örökösét. 

* A Bismarck hatalmas államférfiúi elméje ezeket a 
dolgrckat tisztán látta. 1884 november 26-iki beszédében igy 
nyilatkozott: ^^Ha nem volnának szociáldemokraták és ha 
egy csomó ember nem félne tőlük, akkor azok a mérsékelt 
eredmények, melyeket egyáltalában a társadalmi reform te- 
rén eddig tettünk, még nem is léteznének és ennyiben a 
szociáldemokráciától való félelem arra való tekintettel, kinek 
nincs szive szegény polgártársai iránt, egészen hasznos 
elem. (Idézi liehel Der soeialdemokratische Zukunftsstaat. 
Verhcndhmgen des deutschen Reichtages am 31. Január, 
3., 4., 6. und 7. Február, 1893. 76. 1.) ís ugyan hány em- 
bernek van hozzá szive? 

Az angolok dicsőséges Trade-Unions mozgalma, 
a németek Gewerkschaft-tőrekvései, az olasz munkás- 
kamarák, a szövetkezeti mozgalom — ha nem is egé- 
szében, de legnagyobb részében — és a többi jelenté- 
keny törekvések a gazdaságilag gyöngék szervezésére, 
öntudatos osztályérdekük lehető legteljesebb kielégíté- 
sére: mindmegannyi nagyfontosságú jelenség, melyek 
megerősödve és tovább fejlődve jövőnk alkotmánytör- 
ténetét fogják meghatározni. 

6. §. Ezek szerint a történelmi materializmus is- 
kolája egy rendkívül fontos jelenséget domborított ki 
akkor, midőn az állam lényegét osztályküzdelmi taná- 
val összekapcsolta, de nem határozta meg teljesen az 
állam lényegét. Láttuk, hogy az államkeletkezési tana 
hibás voltának az eredménye, mely az állam fogalmát 
fejlődése egy történeti szakára korlátozta. 

Tisztán logikailag nézve a dolgokat, azt kell mon- 
danunk, hogy a kizsákmányolás az állam nem lénye- 
ges alkateleme, bár történelmileg, tekintve kétségtelen, 
hogy az benne többnyire helyet foglalt, sőt véleményünk 
szerint egy részletes etnográfiai kutatás kimutatná 
hogy többé-kevésbbé a nemzetség-szervezet napjaiban 
is, melyekből a történelmi materialisták a teljes har- 
mónia boldog korát szokták csinálni. 

Genetikailag nézve a dolgokat, nyilvánvaló, hogy 
az osztályállam ugyanazon folyamat eredménye, mely 
az állam keletkezését általában meghatározta. 

Ha a történelmi materializmus képe a nemzet- 

sé^HSzervezet ősi egyenlőségéről és szabadságáról hü, 
ha állameszménye a jövő osztálymentes társadalmairól 
igaz: akkor még nyilvánvalóbb, hogy az állam koope- 
ratív jellege közös érdekek megvalósítására lényegének 
alapvonása, mig az osztályuralom és kizsákmányolás 
annak csak átmeneti, történelmi eleme. 

A történelmi materiaJizmus állameszményének 
vizsgálata mélyebb betekintést fog engedni ebbe a 
problémába. 

IV. 

ÁLLAMCÉL, ÁLLAMI HATÁSKÖR. 

ÁLLAMESZMÉNT. 

1. §. Az eddigi fejtegetéseink folyamán a törté- 
nelmi materializmus célelméleteit a múlt alakulataira 
nézve megismertük. Láttuk, hogy szerinte a múltban 
az állam czélja, melyért az létrejött, a kizsákmányolás 
volt, az uralkodóosztályok az a törekvése, hogy a leigá- 
zottakat mentől teljesebben kizsákmányolják és ezen 
állapotukban féken tartsák. Ezen tan bírálatát már 
megadtuk, korrektúráját megkisérlettük. 

Az államcél a gondolatok világában azonban 
nemcsak ilyen retrospektív alakban szerepel. Minden 
karbaji az emberek nemcsak azt a kérdést tették fel 
maguknak, hogy ennek meg ennek a történelmi állam- 
alakulatnak mi volt a célja, hanem azt is, hogy minő 
célt tulajdonítsanak azon kor államalakulatának, a 
melyben élnek? Erre a kérdésre két különböző néző- 
pontból lehet feleletet adni. Az egyik a múlt fejlődését 
tekintve, a társadalom meglévő berendezéseit birálva a 
rendelkezésre álló hatalmi erőket mérlegelve, a társa- 
daJom akut bajait elemezve igyekszik e tárgyra vála- 
szolni. A másik ezzel nem elégszik meg, hanem a jelen 
adott viszonyaitól eltekintve, az emberi lélek legelemibb 
és a társadalmi együttlét általános tényezőiből vala- 

T>r. Jássi: A tSTténelnű mjtterializinus. 

mint az evolúció menetéből és várható irányából az 
emberi együttlét emberi agygyal felfogható legtökélete- 
sebb állapotát, vagyis az állam eszményét, igyekszik 
megkonstruálni és ehhez az eszményhez viszonyitva, 
illetőleg belőle határozza meg az állam jelenlegi cél- 
jait. Nyilvánvaló, hogy a két nézőpont egyesitése az, 
mely a tudományosan kiművelt elméket egyedül nyug- 
tathatja meg. Egészen ugy áll itt a dolog, mint az egyén 
életében és fejlődésében. Kiki a saját maga életcélját 
kétféleképen határozhatja meg. Vagy csak közvetlenül 
adott bajaiból és szükségleteiből indulhat ki, esetleg 
hozzávéve még eddigi élete tapasztalatait, vagy lelke 
állandóbb és mélyebb tendenciáit kutathatja, melyekhez 
azok a gondolatok és érzelmek is járulnak, melyeket 
az ember rendeltetéséről, élethivatásáról táplál. S ha 
igy az egyik a közvetlen előnyért távolabbi jókról mond 
le, a másik közvetlen fájdalmakat áll ki egy szebb és 
boldogabb jövő kedvéért. Nyilvánvaló, hogy a kettő kö- 
zött csak mennyiségi különbség van, hogy a második 
eljárási mód a szellemi élet egy emelkedettebb fokától 
függ, nemcsak intellektuális, de morális tekintetben is. 
És mennél inkább haladunk tényleg a gondolko- 
zás lépcsőjén előre a primitív népektől a kulturtársar 
dalmak felé, annál kevésbbé elégszenek meg a gondol- 
kozók a legközelebbi államcél meghatározásával, ha- 
nem annál inkább előtérbe lép az állameszmény gondo- 
lata. Mindkét irányú gondolkozást különben teljesen 
jogosultnak és tudományosnak találjuk és nem értünk 

egyet Ptdszkyvály ki az állam öncéluságát yitatva, az 
államcélelméletben az anthropomorph, illetőleg teleo- 
logikus gondolkozás maradványát találja és azt hiszi, 
hogy ,^g .... korábbi szakaiban a czél f ogaJmából 
indult ki a bölcselkedés az állam lényegének, körének 
és szerepének kitűzésére, addig ma az állam célja 
mint azon viszony kifejezésére szolgáló szerepel, amely 
az állajn és a tagjait képező egyesek, valamint az azok- 
ból alakult társadalmak között fennáll."* Pulszhy csak 
az állami hatáskör kérdését látszik tudományos pro- 
blémának tekinteni, pedig véleményünk szerint erre 
megnyugtató felelet csak az áJlamcél és az államesz- 
mény meghatározásával adható, melynek az állami 
hatáskör csak eszköze."^* Pulszky az államot a szoro- 
san vett természeti jelenségekkel azonosítván, az esz- 
mény és a cél kérdése nála szükségkép meddőnek je- 
lentkezik, olyannak, mintha valaki a virág vagy a nö- 
vény célját és eszményét kutatná. Mihelyt egyszer 
azonban vaJaki az államot az emberi együttlét produk- 

♦ V. ö. I. m. 212. o. 
** Kuncz, dacára hogy az államot öncélúnak tartja, 
az államcélelméletnek fontosságot tulajdonit. Igen helye- 
sen mondja: „Különösen korunkban bir jelentősécrgel az 
államcél megállapítása; mert korunk nem a tekintély, ha- 
nem a szabad kutatás kora. Az emberek tudni akarják, miért 
hoznak áldozatokat." (V. ö. ,^ nemzetállam tankönyve" 
Kolozsvár, 1902. 135. 1.) 

6* 

tumáuak tekinti, az ember szükségleteiből eredő alaku- 
latnak tartja, a cél és az eszmény kutatása ugy a 
múltra, mint a jelenre nézve életbevágó realitással bir, 
egészen ugy, mint egy épület, egy gyár, egy gőzeke 
célja és eszménye, értve utóbbi alatt ezen berendezé- 
seknek emberi agygyal elképzelhető legtökéletesebb 
fokát. 

Természetesen távol áll tőlünk az eszményeknek 
abszolút jelentőséget tulajdonítani. Azok nem jelenthet- 
nek egyebet, mint azt, hogy az erők bizonyos stati- 
kája mellett az emberi agygyal megkonstruálható leg- 
jobb állapotok vagy berendezések ilyenek meg ilyenek. 
Kozmikus érvényességről tehát nem lehet szó, de igenis 
érvényességről, bizonyos alaperők változatlajiságának 
feltétele mellett. 

2. §. A történelmi materializmus állameszményét 
legtüzetesebben szintén Engels fejtette ki. 

Álláspontja azonban itt sincs önálló dolgozatban 
keresztülvive, azért ismét leghelyesebb lesz e tárgyra 
vonatkozó, lehetőleg számos gondolatát szó szerint be- 
mutatni. 

A Dühríng elleni polémiájában a jövő alakulá- 
sára nézve többek között ezeket mondja: „Az emberi 
társadalom minden fejlődése az állati vadságon tul 
azon a napon kezdődik, ahol a munkát nemcsak puszta 
élelmiszerek, hanem termelési eszközök előállítására 
lehetett fordítani. A munkatermék fölöslege a munka 
fentartási költségei felett és egy társadalmi termelés- 

és tartalékalap képződése és gyarapodása ezek fölösle- 
géből: volt és ma is az alapja minden társadalmi, poli- 
tikai és intellektuális előhaladásnak. 

Az eddigi történelemben ez az alap egy kiváltsá- 
golt osztály birtoka volt, melynek ezzel a birtokkal a 
politikai hatalom és a szellemi vezetés is jutott A kü- 
szöbön levő szociális átalakulás ezt a társadalmi terme- 
lés- és tartalékalapot, vagyis a nyersanyagot, termelési 
eszközök és élelmiszerek összeségét csak most fogja 
igazán társadalmivá tenni az által, hogy azt ama ki- 
váltságolt osztály rendelkezéséből kiveszi és az egész 
társadalomnak, mint közjavat átadja."* 

Már Saint-Simon azon mondásában kifejezve ta- 
lálja az állam célját, hogy az „az emberek feletti poli- 
tikai kormány átvételéből, a dolgok igazgatásában és 
termelési processzusának vezetésében" áll ** 

Innen már csak egy lépés az állam eszményéhez: 
„Az első ténykedés, melyben az állam valóban mint az 
egész társadalom képviselője lép fel — a termelési esz- 
közök birtokbavétele a társadalom nevében — egy- 
szersmind utolsó, önálló ténykedése, mint államnak. 
Az államhatalom beavatkozása társadalmi viszo- 
nyokba egyik téren a másik után feleslegessé lesz, majd 
önként elalszik. A személyek feletti kormányzás he- 
lyébe a dolgok igazgatása és a termelési folyamatok 

* V. ö. I. m. 205. 1. ' ■ [ ■ ' 

*♦ V. ö. I. m. 277. 1. 

vezetése lép. Az államot nem „rontják le", elhal. Ebből 
kell megítélni „a szabad népállam" frázisát, tehát ép 
ugy időleges, agitatorius jogosultságból, mint végleges 
tudományos képtelenségből; ebből szintúgy az úgyne- 
vezett anarkísták következtetését, hogy az államot 
máről-holnapra kellene lerontani."* 

Rokon 'gondolatokat tartalmaz az állam keletke- 
zéséről Írott könyve is. Még emlékezünk arra a kijelen- 
tésére, mely a jövőben az államot a múzeumi régiségek 
közé sorozza, mihelyt a társadalom „a termelők szabad 
és egyenlő asszociációja* alapján*** újra szerveződik. 

A történelmi materializmus állameszményeként 
különösen Morgan következő helyét szeretik idézni: 

„A civilizáció kezdete óta a gazdaság növekedése 
oly rettenetessé, alakjai oly különböző nemüekké, fel- 
használása oly terjedelmessé és igazgatása oly ügyessé 
vált a tulajdonosok érdekében, hogy ez a gazdagság a 
néppel szemben legyőzhetetlen hatalommá lett. Az em- 
heti szellem tanácstalanul és megbabonázva áll itt a 
maga tulajdon alkotása előtt 

Mégis el fog jönni az idő, mikor az emberi ész 
meg fog erősödni a gazdagság feletti uralomra, midőn 
meg fogja állapítani ugy az állam viszonyát a tulaj- 
donhoz, melyet oltalmaz, mint a tulajdonosok jogainak 
határait. A társadalom érdekei az egyéni érdekeket fel- 
tótlenül megelőzik és mindkettőt igazságos, harmoni- 
kus viszonyba kell hozni. 

* V. ö. I. m. 301—303. 1. 

A puszta vadászat gazdagság után nem végren- 
deltetése az emberiségnek, ha különben a haladás a 
jövő törvénye marad, miként a múlté volt. A civilizáció 
kezdete óta eltelt idő csak kis törtrésze az emberiség le- 
folyt idejének; csak kis törtrésze annak, mely még 
előtte áll. A társadalom feloszlása fenyegetöleg áll előt- 
tünk, mint egy történelmi pálya befejezése, melynek 
egyedüli végcélja a gazdaság volt, mert az ilyen 
pálya magában hordja saját pusztulása elemeit. De- 
mokrácia a közigazgatásban, testvériség a társadalom- 
ban, a jogok egyenlősége, általános nevelés fogják a 
társadalom legközelebbi magasabb fokát megszentelni, 
mely felé tapasztalás, ész és tudomány állandóan dol- 
goznak. 

Újra életrekelése lesz — de egy magasabh alak- 
ban — a régi gensek szahadságáfiah, egyenlőségének 
és testvériségének.'^ 

A párt hivatalos álláspontja e kérdésben még ma 
is teljesen ugyanaz, mint nagy mestereié. A német bi- 
rodalmi gyűlés tanulságos „Zuktmftsstaatsdébatte"- 
ján a szocialista szónokok kivétel nélkül ezt a felfogást 
hirdették. 

így Behel: „ . . . végső kifejlődésében a szocializ- 
must többé nem az állam érdekli, hanem az állam 
megszüntetése, a közigazgatás olyan szervezetének 
megteremtése, melynek nem volna egyéb feladata, mint 

* Idézi Engels (Ancient Sociftty 552. 1.) 

a termelési és kicserélési folyamatok vezetése, tehát 
egy szervezet, melynek a jelenlegi államhoz semmi köze 
sincs.* 

Liébknecht tökéletesen egyező véleményen van. 

Loria ugyanígy látja a dolgokat. A jövő társadal- 
máról beszélve, azt hiszi, hogy „az utolsó forma, melyet 
a gazdasági viszonyok fel fognak venni, mig egyrészt 
ezen viszonyok legnagyobb kifejlődését és legfelsőbb 
tökéletesülését fogja mutatni, kevésbbé fog különbözni, 
mint bármelyik az előbbi gazdasági formák közül, a 
kezdetleges emberiség szociális szerkezetétől.** 

Ha az államot Engélssél nem is utasítja a régi- 
ség-múzeumba, mégis azt tartja, hogy a jövő eszményi 
társadalmában „végre valódivá fog válni a Sí. MtU 
élve, hogy az állam beavatkozása a kivétel lesz*** és 
a laissez fairé a szabály."**** 

„Hyen az emberi nem történelme — összegezi 
gondolatmenetét Loria — mely a kezdetleges közösség 
vad boldogságától felemelkedett a tulajdon viharai és 
gyötrelmei közé és ezek jeleiben századokon tartó átme- 
netet csinál a harcokon és martiriumokon keresztül, 
mig nem jut szomorú útjából nyugodtabb levegőbe és 
nem találja fel egy megfelelő társadalmi formában a 

* V. ö. I. m. 13. 1. 

** V. ö. Le hasi economiche stb. I. m. 418. o. 
*** Loria itt a szerencsétlen körülményeiknél fogva ön- 
fen tartásukra képtelenek ellátására gondol. 
**** Y. ö. T. m. 446. 1. 



80 



kezdetleges kor békéjét és igazságoságát megterméke- 
nyitve a civilizáció által."* 

3. §. Ha ezeken a gondolatokon végigtekintünk, 
nyilvánvaló, hogy az idézett irók nézetei nem fedik tel- 
jesen egymást. 

Ez különben természetes is; meglepőbb, hogy En- 
gélSj ki szerint az állam elhal és a múzeumba kerül, 
helyesli Morgan véleményét, aki pedig csak az állam 
reformjáról beszél. 

Az ellentétek mellett azonban megegyezések mu- 
tatkoznak főleg két pontra nézve. Az egyik az, hogy az 
ős nemzetség-szervezetet mint eszményt állitják fel, 
természetesen a civilizáció üdvös eredményeivel átgyúrt 
formában. A másik, hogy az állami hatalom csökkené- 
sét várják: Engels szerint az elhaJ, Loria szerint a 
laissez fairé szabálylyá lesz, tehát szerintük a fejlődés 
iránya az, hogy az állami beavatkozás egyre kisebb 
körre szorul. 

Külön-külön kell megvizsgálnunk ezeket a véle- 
ményeket. 

Az ős nemzetség-szervezet dicsőitésével már ta- 
lálkoztunk. Az aranykor sejtelme a történelmi mate- 
rializmus Íróinál tudományos tétellé lesz. Az emberiség 
fejlődése leghosszabb korát a szabadság, egyenlőség, 
testvériség jegyében töltötte — állam nélkül. Ide kell 
visszatérnünk felszerelve mindazokkal a tudományos, 

» V. ö. I. m. 420. 1. 

gazdasági, művészeti erőkkel, melyeket a civilizáció fo- 
lyamán megszereztünk. 

Ez az újra feléledt arajiykor-elmélet minden- 
esetre megérdemelne egy külön tanulmányt, mert hi- 
vői igen jelentékeny következtetéseket fűznek hozzá. 
(így Loria, ki szerint minden bün a szabad föld meg- 
szűnése folytán jött a világra). Fájdalom, ez alkalom- 
mal nincs sem időnk, sem helyünk egy ilyen tanul- 
mányra. 

Azonban néhány ellenvetést vele szemben már 
egy pár jól ismert tény és általános fejlődési irányelv 
alapján tehetünk. 

Az államnélküliség tanával már végeztünk. Lát- 
tuk, hogy a primitív viszonyok között szükséges koope- 
ráció keresztülvitelére a megfelelő állami szerv létre- 
jött. 

Láttuk azt is, hogy magának Engéls-nek magya- 
rázata szerint a termelési viszonyok rendkívüli kezdet- 
legessége volt oka a társadalmi berendezések egyszerű - 
ségének. Ugyanez a primitivitás az oka, véleményünk 
szerint, ama feldicsért erkölcsi tulajdonságoknak is. 

Ott, ahol nincsenek osztályok, ott, ahol mindenki 
részt vesz a közös termelésben a legszükségesebb élel- 
miszerek létrehozatalára: ott egyenlőség van. Ott, ahol 
vérközösség van (a rokoni fokok az anyán át számit- 
tatnak): a néhány száz főnyi törzsben a testvériség 
tényleges állapota áll fenn. Ott, ahol közhatalom létesí- 
tésének csak ritka szükségei és alkalmai vannak, ott, 

ahol a szükségletek kielégítésének csak igen kevés köny- 
nyen elérhető módjai vannak: ott szabadság van. 

Ez az egyenlőség, testvériség és szabadság azon- 
ban ugy különbözik a kulturemberek megfelelő fogal- 
maitól, mint az öntudatlanság az öntudatosságtól. 
Végre is számos állatfajon belül is az egyenlőség, test- 
vériség és szabadság állapota uralkodik. A vezetés és 
szervezettség a legcsekélyebb, pusztán ösztönön és 
reflexszerű tevékenységen alapszik. A faj tagjai egyen- 
lők. A testvériség a béke és egymás bizonyos, igen cse- 
kélymérvü támogatása állapotát jelenti. A szaJbadság 
inkább a természettel szemben való tökéletes szolgaság 
viszonyát fejezi ki. 

Az általunk ismert néprajzi kutatások alapján 
inkább ilyennek képzeljük amaz aranykort. A munka 
szüksége csekély volt, felosztása semmi. Az eledel 
mennyisége elegendő volt arra, hogy a „testvériség" ne 
csapjon át a kannibalizmusba. 

A szabadság, egyenlőség és testvériség még csak 
tényleges, öntudatlan állapotok és nem erkölcsi kategó- 
riák, nem a belátásos törekvés és Ítélkezés nyilvánulá- 
sai. Amaz aranykor ép oly kevéssé lehet az emberiség 
ideálja, mint egy dus legelőn élő szabad, egyenlő és 
testvéries állatnyáj boldogsága, pedig ott sincs se szol- 
gaság, se kizsákmányolás, se — állam. 

A történelmi materializmusnak ez a legkevésbbé 
sem lehet ideálja, mert legkiválóbb Íróinál az sohasem 
jelentett piiszta kenyérkérdést Teljesen alaptalan vád 

az ugyanis, melyet ellenségei és nem ismerői szoktak 
szemére vetni. Hogy t. i. a történelmi materializmus 
egyedüli eszménye: kenyeret adni azoknak, akik jelen- 
leg éheznek s hogy igy állameszméje mint egy jól szer- 
vezett és igazságos táplálkozási berendezés szerepelne, 
mely nem törődnék az emberiség eddig elért eszmei 
kincseivel, mely azokról lemondana annak fejében, 
hogy a nyomort megszüntesse és mindenkinek megél- 
hetését biztosítsa.* 

Ez a sokszor felhangzott ellenérv tökéletesen ha- 
mis. A történelmi materializmus mindig hangsúlyozta 
és hangsúlyozza, hogy nem proletárizálni akar, hanem 
a proletfiuriatust felemelni az emberiség mind magasabb 
ideáljaihoz, hogy oly berendezést akar, mely nemcsak 
kenyeret ad, de amely egy magasabb erkölcsi, tudomá- 
nyos és művészeti fokot fog létrehozni ama millió és 
millió erő szabad kifejlődésének lehetővé tétele által, 
melyek a jelenlegi rend mellett a betevő falatért való 
keserves küzdelemben haszontalanul sorvadnak és 
pusztulnak el. Az iskola legkiválóbb gondolkodói e te- 

* Még Kuncz is, aki pedig a proletariátus sorsát mély 
emberszeretettel és valódi liberalizmussal tekinti, a szocia- 
lizmus állameszményét a kenyér állammal azonosítja : „Or- 
vosoljuk embertársaink szenvedéseit, törekedjünk a társa- 
dalmi kérdés humánus megoldására, de az államot nem sza- 
bad puszta Tcenyérállam-nük tekintenünk. Az emberi ter- 
mészet sokkal magasztosabb, hogy sem azt a kommuniszti- 
kus és szocialisztikus állam kielégíthetné. (V. ö. I. m. 99.) 



93 



kintetben tökéletesen egyek s nem méltányos e szem- 
pontból nekik szemrehányásokat tenni.* 

* A ferde felfogás a szocializmus állameszményéről 
annyira elterjedt, hogy sziikségesnek látszik néhány főkép- 
viselőjének erre vonatkozó felfogásait ide iktatni: 

Bebel ezeket mondja: ,,.... ha igaz az, amit önök 
mondanák, hogy mi törekvéseinkben az emberi természet 
ellen cselekszünk, hogy mi az emberi szabadság elnyomását 
célozzuk, hogy mi megakadályozzuk azt, hogy az ember 
szabadon, minden irányban szellemi és testi képességeit ki- 
fejthesse és fejleszthesse -^ én ugyan azon a véleményen 
vagyok, hogy mi azt a mi társadalmi rendünkben véghetet- 
lenül magasabb fohhan teszszük lehetővé, mint a hogyan az 
a polgári társadalomban megtörténhetik, — de ha mi csak- 
ugyan mindezeknek a fejlődési feltételeknek ellene szegü- 
lünk, akkor nem kell önöknek aggódni, akkor az az állapot, 
melyet elérni akarunk, az első naptól kezdve pusztulásra 
van kárhoztatva, akkor nem szükséges, hogy miattunk fel- 
izguljanak." (V. ö. Der socialdemoJcratische Zuhunfissiaai. 
I. m. 73., 74. 1.) 

Vandervelde igy nyilatkozik: „Mi vagyunk a legelsők, 
a kik azt mondjuk, hogy ha a kollektivizmusnak az volna 
az eredménye, hogy növelné a kormány zó-állam> hatalmát, 
megerősitené a zsandár- és rendőrállamot, előmozditaná az 
állam zaklató beavatkozását a magánéletbe és a személyes 
fogyasztásba: akkor igazán nem volna érdemes a munkaadó 
zsarnokságát a kollektív zsarnoksággal helyettesiteni." (V. 
ö. Le cóllectivisme et Vévóluiion industrielle. Paris, 1900. 
257. 1.) , 

Ha igy az ősállapot képét, mint az emberiség esz- 
ményét elfogadhatatlannak tartjuk, mégis abból egy 
alapvető tanulság következnék, ha annak rajza a té- 
nyeknek megfelel. (E tekintetben egy beható részlet- 
vizsgálat nélkül, melyet talán a jövőben lesz alkalmunk 
végrehajtani, most nem merünk Ítéletet mondani.) 

Ez a tanulság azt mondaná, hogy az emberi ter- 
mészet eredetében sem nem jó, mint a vallási gondol- 
kodók állították, sem nem ragadozó állat, mint Grotius 
óta hiszik; hogy az emberi természetnek csak egy ál- 
landó és változatlan tendenciája van: életét a lehető 

Kautsky ezt tanítja: Nem szabad-e feltennünk, hogy 
ezek mellett a feltételek niellett (anyagi jólét és teljes szel- 
lemi szabadság) az emberek uj tipusa fog létrejönni, mely 
a legmagasabb típusokat fölülmúlja^ melyeket a kultúra 
eddig megteremtett? Egy „Uebermensch", ha igy akarjuk 
nevezni, de nem mint kivétel, hanem mint szabály, ember, 
ki emberfölötti elődeivel, de nem társaival szemben, dicső 
ember, ki megelégedését nem abban keresi, hogy nagy le- 
gyen nyomorék törp^ felett, hanem nagy a nagyok, boldog 
a boldogok között — a ki erőérzetét nem abból meriti, hogy 
az eltaposottak testein felemelkedik, hanem abból, hogy a 
hasontörekvésüekkel való egyesülés bátorságot ad neki arra, 
hogy a legmagasabb problémák leküzdését merészelje. Igy 
várhatjuk, hogy az erő és a szépség birodalma fog előállni, 
mely méltó legmélyebb és legnemesebb gondolkodóink esz- 
ményeihez. (V. ö. Die Sociale Revolution, II, Am Tagé 
nach der aociálen Revolution. Berlin, 1902. 48. 1.) 

legboldogabban berendezni és hogy aszerint jó vagy 
rossz, amint a viszonyok (kültermészet és társadalmi 
berendezések) öt békés kooperációra vagy véres küzde- 
lemre késztetik és hogy azon arányban lesz jó vagy 
rossz, amely arányban olyan intézményeket hoznak 
létre, melyek mellett a testvéries összemüködés vagy a 
rablás utján biztosithatja jobban élete boldogságát. 

Természetesen előbbi korszakok begyakorlott és 
átöröklött jó és rossz tulajdonságaiban meg lesz a haj- 
landóság spontán működésére, de a jobbak fejlesztésé- 
nek és a rosszak elnyomásának csak egy valóban haté- 
kony politikája lehet: olyan intézmények létrehozatala, 
melyek mellett a békés kooperáció hasznosabb, mint a 
kizsákmányolás. Loria ezen alapvető nézeteket tényleg 
vallja, de nem intézményektől, hanem a gazdasági fej- 
lődés az emberi akarattól független irányától várja a 
dolgok javulását. Ugyanő figyelmeztet, hogy Spencer 
tana az indusztrializmus békés és nemes erkölcseiről és 
a militarizmus véres, erőszakos és visszataszitó morál- 
járól, a nemzetség-szervezetre vonatkozó kutatások fé- 
nyében egy elemibb és általánosabb tényre vezethető 
vissza, mely egyszersmind annak is okát adná, hogy 
miért jön létre materializmus az egyik, miért indusztria- 
lizmus a másik helyen. Loria szerint ez az alapvető 
tény abban áll, hogy szabad-e a föld, vagy keveseknek 
uralmában van-e? E szerint lesz az illető nép — tehát 
kikerülhetetlen gazdasági rugókból — békéssé vagy 
háborússá, indusztriálissá vagy militárissá. 

Nyilvánvaló, hogy ez a tétel nem lehet precíz. 
Végre is a talaj termékenysége vagy terméketlensége, 
a lakosság viszonylagos sűrűsége vagy ritkasága 
már első tekintetre is ép olyan kényszeritö rugónak 
mutatkoznék, mint a Loria emiitette. Maga a megfigye- 
lés azonban rendkívül érdekes és nagy horderejű. Ha 
egy részletvizsgálat igazolná azt a tényt, hogy a há- 
borús és békód életmód kizárólag gazdasági okok ered- 
ménye; oly igazság birtokába jutnánk, mely messze- 
menő következtetéseket engedne meg az emberi termé- 
szetre és a haladás mikéntjére vonatkozólag. 

Ezt a kérdést is — mely egy monográfiát igé- 
nyelne — e helyen természetesen eldöntetlenűl hagyva, 
csak az ujabb természettudományi kutatások eredmé- 
nyére akarok utalni, melyek épen az itt tárgyalt kérdés 
szempontjából fontos analógiákat látszanak nyújtani. 

A Standfuss szerfölött meglepő pillangókisérle- 
teire gondolok itt, melyek alkalmasak arra, hogy Dar- 
win törvényeit lényegesen módosítsák.* 

Az uralkodó elmélet ugyanis napjainkig az volt, 
hogy a faji változatokat az alkalmazkodás, átöröklés, 
kiválasztás lassú, évezredes munkája hozza létre. Apró, 
szinte észrevehetetlen változatokon vezet a fejlődés ész- 

* 1. Dr. Pauls, Die Standfuss' schen Experimente an 
Schmett eriingen, Die Umschau 1902. márcziua 8. szám. 

2. Dr, E. Fiseher, Temperatur experimente mii 
Schmeiterlingen. Ugyanott 1902. április 5. szám. 

revehetetlen útja uj változatokhoz. A Standfuss kísér- 
letei ezt a törvényt legaJább is korlátozzák. Kísérletei 
kimutatták, hogy a megváltozott körülményeknek ki- 
tett lepke-bábokból előkerülő nemzedék mint a faj ha- 
tározottan uj változata jelentkezik. Emellett ez a vál- 
tozat épen nem esetleges, hanem a környezet hőfoká- 
nak emelése vagy csökkentése azt eredményezi, hogy 
az illető változat az északi vagy tropikus típusokhoz 
közeledik. Standfíiss még azt is képes volt kimutatni, 
hogy az igy létrejött változatok örökletesek. 

Ezeknek a kísérleteknek jelentőségét alig lehet 
túlsókra becsülni. Exakt, természettudományi tények 
azok azon általánosan elterjedt nézet cáfolására, hogy 
a természetben minden észrevehetetlen lassuságu fej- 
lődés eredménye. Pedig ép ez a megfigyelés volt alapja 
annak a szociológiai felfogásnak, mely mindent a kivá- 
lasztás, alkalmazkodás és átöröklés évezredes és évmil- 
liós munkájától vár — egy tan, mely Spencer-hen ta- 
lálta meg csodálatraméltó kifejtőjét. Nem akarok e sze- 
rény tanulmányok keretében végleges Ítéletet mondani, 
nem akarom a Standfíiss lepkekisérleteit pur est simple 
a magasabb szervezetekre átvinni: de másrészt nem 
tudom eléggé hangsúlyozni azt a fontosságot, melyet 
ezeknek a gondos és óvatos kísérleteknek a szociológia 
szempontjából tulajdonitok, melyek szinte a Loria 
hangsúlyozta tények természettudományi analógiái- 
ként tűnnek fel. 

Az emberek lelke, ép ugy mint a lepke szárnya, 

7 
Dr. Jássl: A történelmi materializmus. 

aszerint lesz dús vagy szegényes, szépszinü avagy sö- 
tét, amint dús vagy szegény, világos vagy sötét körül- 
ményeknek van kitéve. Körülbelül igy szólana a ta- 
nulság. 

4. §. A történelmi materializmus államcél-elmé- 
leteinek másik közös vonása az, mely szerint az állami 
hatalom fokozatos csökkenését vélik bekövetkezendő- 
nek. Az extrém felfogás az állam elhalásáról beszél 
(Engels), a mérsékeltebb a Unssez fairé elvének ural- 
kodóvá válásáról (Loria). 

Ezek az elméletek kétségtelenül meglepik az em- 
bert. Szocializmus és állami omnipotencia annyira 
össze vannak forrva a köztudatban, hogy csodálkozva 
látjuk az iskola vezérképviselőit olyan elvek te- 
rén, melyeket a legszélsőbb liberalizmus avagy anar- 
kizmus táborából vártunk volna. 

Tényleg, Engels nem kevésbbé gyűlöli az államot, 
mint Spencer és Tolsztoj. 

Érdekes dolog volna megvizsgálni, hogy mi idézte 
elő a szocializmusnak az állami mindenhatósággal való 
ezt az azonosítását a köztudatban, mely még akkor is 
helytelen, haj ;az iskola ujabb képviselőit tekintjük, 
avagy a disszidensek csapatát. Sem Kautsky, sem Bern- 
stein nem gondolnak nemcsak falanszterre, de fel- 
tétlen centralizációra sem. Mint látni fogjuk, a törté- 
nelmi materializmus jelenlegi vezetői és a gyakorlati 
szocialisták egyaránt a messze kiterjedő önkormány- 
zatot a jövő állama legalább is ép oly fontos kellékének 

tartják, mint a gazdasági élet állami vezetését és az 
egyéni szabadság biztositása, az állami tulkapásokkal 
szemben, az iskola egyre jobban hangsúlyozott gon- 
dolatát képezi. 

Az oka ennek a jelenségnek, véleményünk sze- 
rint, főleg a szocializmus fejlődésében keresendő. Ezek- 
nek a tanoknak szülőföldje Franciaország volt és a 
francia utópisták tényleg az állam rideg mindenható- 
ságát hirdették. 

Ekkor történt a két fogalom azonositása, mely 
megmaradt később is, akkor is, midőn Marxszal az 
egész mozgalom tökéletes átalakuláson ment át, melyet 
hivei igy szeretnek kifejezni: Die Entwickdung des So- 
cialismtis von der Utopie zur Wissenschaft 

Az ekként előállt zavart még fokozta a politikai 
agitáció számos rosszul megértett vagy tévesen alkal- 
mazott szólama és kétségtelenül az a számos ellenmon- 
dás, mely az iskola teoretikusainál is bőven található, 
úgyszintén a „Kathederszocialisták* *az állami centrali- 
záció felé hajló nézetei, melyeket a mozgalom nem is- 
merői gyakran hajlandók, mint a szocializmus állás- 
pontjait tekinteni. 

Ha most már Engels állameszmény elméletét kö- 
zelebbről szemügyre veszszük, azt kell mondanunk, 
hogy az az államról táplált nézeteinek logikai követ- 
kezménye. Ha az állam múló kizsákmányolási szerve- 
zet, nyilvánvaló, hogy mikor ez a kizsákmányolás 
megszűnik, megszűnik az állam is. 

Mindenekelőtt — az E^igéls által körülhatárolt 
téren maradva — az a kérdés, elképzelhető-e oly álla- 
pot, mely megszüntetné azt az eddig minden történelmi 
korszakban ismert jelenséget, hogy az erősebbek az 
állami szervet hatalmukba keritik és annak felhaszná- 
lásával igyekeznek a jogok és a kötelességek számukra 
legkedvezőbb elosztását biztosítani? 

Engels és a történelmi materialisták nagyobb ré- 
sze szerint a válasz erre a kérdésre igenlő és szerfölött 
egyszerű. A jövő társadalmában nem lesznek osztá- 
lyok; ahol nincsenek osztályok, nincs osztályküzdelem; 
ahol nincs osztályküzdelem, nincs kizsákmányolás. 

Mi, sajnos, nem tudjuk ilyen egyszerűeknek látni 
a dolgokat, mert a jövő társadalmát sem tudjuk osztá- 
lyok nélkül elképzelni. 

Osztály alatt nyilván a társadalomnak egy oly 
köre értendő, mely különleges társadalmi szerepénél 
fogva, különleges érdekekkel bir. Az osztálykiválás 
alapja mindig egy különleges társadalmi funkció volt 
és a jelenben is £iz. Tőkések és tőkenélküliek képezik 
a két legszélesebb kategóriát, mely a társadalmat pol- 
gárokba és proletárokba különíti. A tőkén belül ismét 
egy rendkívül éles osztálykialakulás történik a föld- 
birtok és a mozgó tőke között. Ezeken belül a tőke 
nagy, közép vagy kicsiny foka szerint szintén határo- 
zott osztálykülönbségek állanak elő. A tőkenélküliek, 
a munkások, birodalmában szintén igen különböző 
gazdasági szerepkörök vannak, többé-kevésbbé eltérő 

érdekekkel. A mezei és ipari munkások egész határo- 
zottan két különböző osztályt jelentenek.* De az ipari 
munkásokon belül is a munka nagymérvű speciali- 
záltsága folytán számos különböző érdekkörök jelent- 
keznek. Mindehhez még az u. n. szabad foglalkozá- 
sok a szellemi munka emberei járulnak, akiken be- 
lül szintén különböző érdekkörök találhatók. Hyen ré- 
tegezett csak a legszembeötlőbb gazdasági működése- 
ket nézve is, a jelenlegi társadalom képe. 

Kérdés: a jövő eszményi államalakulata mennyi- 
ben változtathatja azt meg? 

Figyelmen kivül hagyva egyelőre megvalósitása 
lehetőségét és módozatait — ezeket a szempontokat 
akkor fogjuk szemügyre venni, midőn majd a törté- 
nelmi materializmus poliUkáját vizsgáljuk meg — 
tegyük fel, hogy elérkezett az idő, midőn a magán- 
tulajdon megszűnik és a proletariátus a termelési esz- 
közöket a közösség tulajdonává teszi. 

A tőkések és tőkenélküliek közötti különbség meg- 
szűnik s igy az osztályképződésnek a múltban legfon- 
tosabb oka is. De az osztályképződés alapjai, a kü- 
lönleges társadalmi funkciók, továbbra is megmarad- 
nak. A tőkének azt a szerepkörét, mely egészségesnek 

* Igen helyesen utal e különbségre Dr. Czettler Jenő 
is Millerand-ék szocializmusa cimü érdekes dolgozatában. 
(Magyar Gazdák Szemléje 1902. április, május és júniusi 
szám.) 

mondható: a vezetést, a kezdeményezést, az organizá- 
lást stb. feltétlenül helyettesíteni kell s minthogy az 
összefüggéstelen egyéni gazdaságok helyébe a gazda- 
ság tervszerű központi vezetése lép: ez a szerepkör 
rendkívüli mérvben tágulni fog. Ezt az eredményt 
óriási mértékben növelni fogja az a körülmény, hogy 
az uj társadalomban a termelés bámulatos emelke- 
dést fog venni, hiszen ez az uj rendnek sine qua non- 
ja, melyet a szocialisták biztosra vesznek. De ez még 
nem minden. A jövő állama csak internacionális ala- 
pon valósitható meg, oly értelemben, hogy a termelés 
és a felosztás internacionális organizációja is szük- 
séges. 

Nyilvánvaló ebből, hogy a vezetési szerepkör 
szinte elképzelhetetlenül nagy kitágulása várható az 
uj társadalomban. A termelési és felosztási processzu- 
sok állami vezetése és irányítása így egy szerfelett ter- 
jedelmes és szövevényes hivatalnoki kar létrejöttét 
fogja eredményezni. 

Ehhez fog járulni az u. n. szabad foglalkozások 
társadalmi szerepköre is. Ennek a térnek is szinte el- 
képzelhetetlen növekedése fog beállani. Ha az egyházi 
és a jogszolgáltatási működési tér teljesen elenyésznék 
is, ugy másrészt a tanítási, gyógyítási, szórakoztatási 
működés óriási arányokat kell, hogy öltsön. Mindezek 
a működések ingyenesek lévén, közhivatalokat képez- 
vén: a hivatalnoki kar további szerfelett nagy gyarar 
podása szükségszerűnek látszik. 

A betegek és keresetképtelenek közellátása szin- 
tén növelni fogja ezt az eredményt. 

A szállitási, egészségügyi, élelmezési, szórakoz- 
tatási stb. intézmények állami vezetése teljessé fogja 
tenni a hivatalnoki szerepkör hihetetlen expanzióját. 

A vezetőkre és vezetettekre való ez a különzékti- 
lés az osztálykülönbség minden attribútumával bir. 

Aki a jelenlegi aránylag kiskörű bürokrácia 
tendenciáját ismeri a hivatalok állandósitására bizo- 
nyos családokban: elképzelheti, hogy minő szomj ural- 
kodnék a hivatalok elnyerése után oly társadalomban, 
mely úgyszólván munkásokból és hivatalnokokból áll. 

Testi munkát végző hivatalnokok és szellemi 
munkát végző vezető hivatalnokok: ez az uj különbö- 
ződés, mely a társadalomban a régi helyét felváltaná. 
S minthogy a szellemi munka — már biológiai okok- 
ból is — mindig keresetteb lesz, mint a testi: szük- 
ségkép óriási harc fog előállani a szellemiek után. 

Pedig a törvényhozó hatalomról még nem is 
beszéltünk. Kétségtelen, hogy ezt a jövőbén is csak 
ögy teljesen különzékült szerv láthatja el, nein pedig 
a nemzetségszervezet ősi közössége. A törvényhozókra, 
a törvényt alkalmazókra és a munkásokra (értve ezek 
alatt a termelési és szétosztás! processzusok tényleges 
végrehajtóit) való tagozódása a társadalomnak tehát 
szükségkép meg fog maradni. 

Mennyi előrelátásra, mennyi tervszerűségre, 
mennyi bölcseségre, mennyi erkölcsi mérsékletre, 

mennyi közszeretetre volna szükség, hogy ez a szer- 
felett komplikált mekanizmus működni tudjon, hogy 
ne fajuljon a szabad fejlődést elnyomó táplálkozási 
gépezetté. Mily ideális demokráciára, mennyi művelt- 
ségre, mennyi ellenőrzési képességre, hogy e hivatal- 
noki karból ne az oligarkiák egyik legszörnyűbb for- 
mája fejlődjék ki! 

A nevelési rendszer mily tökéletes átalakulására 
volna szükség, hogy az uj nemzedék helyes, czélszerü 
és igazságos szétosztása az egyes szerepkörökbe lehe- 
tővé váljék! 

A családi szempontok és érdekek helyét mily tö- 
kéletesen kellene a társadalmi tekinteteknek elfoglal- 
niok! 

Mindezt pedig ide nem szemrehányásként, nem 
ellenvetésként jegyeztük fel s legkevésbbé azért, hogy 
a szocializmus állameszményét lehetetlenségnek jelez- 
zük; hanem csak azért, hogy nyilvánvaló legyen, meny- 
nyire nem lehet a messze jövő társadalma pozitiv in- 
tézményeit már ma megjelölni akarni, és mint pél- 
dául Engels teszi, az osztálykiválás megszűnését jö- 
vendölni. 

Ezeket a nehézségeket érezve, az iskola számos 
képviselője azt tanitja, hogy a szellemi és a testi munka 
közötti különbség is meg fog szűnni, vagyis, hogy min- 
denki mind a két munkakört egyszerre fogja betöl- 
teni. Ugyanezek azt is hiszik, hogy a munkafelosztás 
specializálódása is meg fog szűnni, ugy, hogy egy em- 

ber a legkülönbözőbb munkákra alkalmazható lesz. 
Ezekre a gondolatokra nagyon helyesen mondja 
Dernstein: „Csak a difíerenciálaüan gazdaságok álla- 
potában — hogy a biológiából vegyek példát — foly- 
tathat a „társadalom" moUuska vagy laposféregszerű 
létet. Miként az állatvilágban a működések kűlönbö- 
ződésének előhaladásával karöltve a csontváz kikép- 
ződése elkerülhetetlen lesz, ugy a társadalmi életben, 
a gazdaságok különböződésével, az egész társadalmi 
érdeket, mint ilyent képviselő közigazgatási test kiala- 
kulása. Ilyen test volt eddig az állam és ma is az. 

Minthogy pedig a termelés továbbfejlődése egész 
nyilvánvalóan nem állhat a differenciált termelés meg- 
szűntetésében, hanem csak uj összefoglalásban a ki- 
képződött különböződés alapján — a személyekre át- 
vive, nem a hivatásos munkamegosztás megszünteté- 
sében, hanem Uegészitésében: a társadalom közigazga- 
tási szerve, a belátható jövőben, a jelenlegi áUamtól 
csak fokozatilag kűlöiÜ3Özhet.* 

A történelmi materializmus gondolkodói külön- 
ben általában belátják a feládaí rengetegségét, midőn 
a szociális mozgalmat a pusztán gazdasági térről át- 
viszik a társadalmi lét minden más terére is és a 
jelen társadalom összes alapvető intézményeinek: csa- 
lád, nevelés, vallás, művészet, közigagatás stb. stb. 
reformján dolgoznak és tépelődnek. 

• * V. ö. Zur Oeschichte und Theorie dea Socialtstnus, 
I. m. 212. 1. 

Ma még a jövő eszményét pozitív tartalommal 
megtölteni nem lehetséges. Csak fejlődési irányzatok- 
ról lehet szó és a törekvés általános iránytűjéről.* 

A belátásos elmélet fő hibája az, hogy a messze 
jövő rendjének ilyen meghatározását lehetőnek tartja, 
hogy visszatért a regi nézethez, hogy az alkotmányo- 
kat csinálják. 

Pedig igaza volt Maine-nék, midőn azt mondta, 
hogy az alkotmányokat nem csinálják, hanem azok 
nőnek. Csak az értelmét kell helyesen felfogni e tétel- 
nek. A növés nem jelent itt semmi rejtelmest, semmi 
„organikus" analógiát, csak azt, hogy a nagy törté- 
nelmi kialakulások ezer meg ezer erő összehatásának 
az eredményei, melyeket emberi agygyal előre kiszá- 
mitani nem lehet, daczára, hogy az emberi agyak szün- 
telen munkája hozta őket létre. Sok-sok millió belá- 
tás halmozódik Össze, mig az uj rend kialakul: égy- 

* Ez ma már a történelmi materializmus táborában 
általánosan elfogadott tétel. így a Zuhunft88t€uiUdébáUe 
alkalmával, midőn a polgári szónokok ifimételten «if|^ették, 
hogy A szocialisták jövő államrendjük részletes ptogramm- 
jávai álljanak elő^ a szocialisták ezt a kívánságot lehetet- 
lennek és nevetségesnek jelentették ki és Behel igen ügye- 
sen fordította vissza a fegyvert támadói ellen, midőn igy 
szólt : „. . . önök nincsenek abban a helyzetben, ámbár 
társadalmi rendjük minden részletében szemük előtt van, 
hogy megmondják: mit fognak Öt év múlva cselekedni," 
(V. ö. Der sociald. Zukunftsstaat, I. m. 80. 1.) 

mást elmozdító, egymást lerontó belátások. A szocializ- 
must sem lehet u^ megcsinálni, mint egy betéti tár- 
saságot, ösi, mélyen inveterált erők küzdelme folyik 
a megváltozott társadaJmi struktúra ujabb erőivel. Az 
átalakulás mozgató ereje, egyedüli dinamikai princí- 
piuma, most is, mint mindig: az emberi agynak uj 
célokat, jobb eszményeket kitűző munkája, mely a 
haladást fokról-fokra irányítani fogja. A legjobb el- 
mékben és a legérzékenyebb szivekben mind tisztábban 
kezd kibontakozni az uj állapot képe: a rendé a terv- 
telenség helyett, a kooperációé a fékevesztett verseny 
helyett, az összesség boldogságáé a kevesek boldogsága 
helyett. 

A belátásos elméletnek igaza van, midőn azt 
hiszi, hogy az emberi agy megállapíthatja nagyban 
és egészben, hogy milyen ut vezet e célhoz, és milyen 
ut távolit el tőle: de téved, ha azt hidzi, hogy a leg- 
utolsó étape-ot is kiiszámíthatja már ma. Marx ép oly 
kevéssé volt képes erre, mint amilyen kevéssé számít- 
hatta ki Jéístis a keresztény világrend, Luther a refor- 
máció, SLZ encylUopedisták a liberális társadalom vég- 
leges, képét 

A fejlődési irányzat azonban tisztán áll s a „le- 
hető legtöbb ember lehető legnagyobb boldogsága" ki- 
lép a metafizikai spekulációk szürkeségéből s mint 
korunk alapmozgató ereje jelentkezik. 

Felemelni az emberiséget az erkölcsi, tudomá- 
nyes, esztétikai és egészségi színvonal lehető legma- 

gasabb fokára: ez a törekvés. Az eszköz: az emberi 
elme mind teljesebb uralomra jutása a dolgok felett. 

A szocializmus alapgondolata: a tervszerű koope- 
ráció az egész vonalon, kétségtelenül tudományosabb 
gondolat, mint az individualizmus alapgondolata. 

A törekvés megvalósítása felé igy kétségtelenül 
helyes. 

De egy pillanatra sem kell feledni, hogy e md- 
lett nem szabad hiányoznia a szabadság ama töm^egé- 
nek, mely a célokát kitűzi, felfedezésekre vezet, el- 
avult állapotokat megváltoztat, az önkényt kizárja, a 
legjobb érvényesülését lehetővé teszi: szóval az egyéni 
szabadság hasznos és értékes elemeinek, melyek fon- 
tosságát kimutatni a liberalizmíis örök, elévülhetetlen 
érdeme.* 

* Ujabban az első harci láz lecsillapodásával maguk 
a szocialista gondolkodók mind fokozottabb mértékben kez- 
dik belátni ezt. Bernsfein igen sokak nézetét fejezi ki, mi- 
dőn igy sz(Sl: ,,A mi a liberalizmust . . . mint világtörté- 
nelmi mozgalmat illeti, a szocializmus nemcsak időrend sze- 
rint, de szellemi tartalpiánál fogva is törvényes örököse, 
nmi különben gyakorlatban minden elvi kérdésnél mutat- 
kozik, melynél a szocialdetnokráciának állást kell foglalnia. 
Ottj a hol a szocialista programm valamely gazdasági köve- 
telménye olyan módon vagy viszonyok között lett volna 
kerr^^ztiil viendő, hogy általa a szabad fejlődés komolyan 
veszélyeztetve látszott, a szociáldemokrácia sohasem félt az 
ellen állást foglalni. Az állampolgári szabadság mindig 

Tervszerű kooperáció az egyéni szabadság érté- 
kes részének kifejtése mellett (értve ez alatt az em- 
beri természet nemes rugóinak képzelhető legteljesebb 
kifejlesztését) ez ma a haladás iránytűje és előttünk, 
mint társadalmi eszmény az az állapot szerepéi, mely 
a tervszerű kooperáció lehető legnagyobb fokát adja 
a helyes értélemben félfogott egyéni szabadság lehető 
legnagyobb fokával karöltve* 

magasabban állt előtte, mint valamely gazdasági követel- 
mény teljesítése. A szabad egyéniség kiképzése és biztosí- 
tása minden szocialista rendszabály célja, még azoké is, 
melyek külsőleg, mint kényszerrendszabályok jelentkeznek. 
Pontosabb vizsgálatuk mindig ki fogja mutatni, hogy ná- 
luk olyan kényszerről van szó, melynek a szabadság ösz- 
szegét a társadalomban emelnie kell, melynek nagyobb kör- 
nek töbh szabadságot kell adni, mint a mennyit elvesz.*' 

Sőt talán már Bernstein túl messze is megy, midőn 
igy szól: „Valójában nem létezik liberális gondolat, mely 
egyúttal a szocializmus szellemi tartalmához is ne tartoz- 
nék." (V. ö. Die Voratissetzungen des Sociálismus etc. I. 
m. 129. és 130. 1.) 

* Somló Bódog igy határozza meg az eszményi társa- 
dalmat: „Növekvő állami szabályozás, növekvő politikai 
szabadsággal karöltve : ez a fejlődés iránya ; — mindenre 
kiterjedő állami szabályozás és tökéletes szabadság ennek 
a szabályozásnak a megállapítására: ez a fejlődés ideálja." 
(V. ö. Állami beavatJcozás stb, I. m. 176. 1.) Ennek a meg- 
határozásnak az előnye a miénkkel szemben, hogy kevésbbé 

Az elmondottakból következik, hogy mi a jövő 
társadalmát sem tudjuk osztályok nélkül elképzelni, 
ismét hangsúlyozva, hogy osztályok alatt különleges 
társadalmi funkciót téljesitő köröket értünk. 

A gazdasági fejlődés eddig a munkafelosztás irá- 
nyában haladt előre és nem valószinü, hogy a jövő- 
ben más irányt vegyen. Ugyanez az ok, melyért való- 
színűtlennek tartjuk azt a némely részről hangsúlyo- 
zott követelményt is, hogy a jövő társadalmában min- 
denki végezzen testi munkát. Hiszszük ugyan, hogy 
a termelés óriási fokozásával karöltve a munkaidő 
igen tetemes redukciója várható, de az, véleményünk 
szerint, nem lehet oly irányú, hogy a szellemi munkát 
végzők testi munkát rendes foglalkozásként űzzenek. 

Különben ez a kérdés is utópisztikus jellegű, 
azokhoz tartozik, melyeket ma még kiszámitani nem 
lehet. 

Ismert erőkkel ós tényezőkkel operálva, a társa- 
dalmat belátható időkön belül nem tudjuk osztályok 
nélkül elképzelni. 

bír konkrét tartalommal s igy inkább szólhat „sub specie 
aeternitatis." Viazont történelmi szempontból maga az 
állami szabályozás és a politikai szabadság mit s^n ér, ba 
nem fog az ember fokozatos felemelkedésére vezetni. Ha a 
törekvés n^n iránytil erre, akkor mellettük a szolgaság és 
butaság, egy kiváló kisebbség zsarnoki elnyomása egy ala- 
csonyrendü. többség által is elképzelhető. 

Az osztályok létével az osztályküzdelem is adva 
van, melyhez még az. egyes vidékek küzdelme (a ter- 
melési és kultureszközök és intézmények mikénti terü- 
leti szétosztása után) is természetesen csatlakozni fog. 

Az osztályok létére és az osztályküzdelemre nézve 
igy a történelmi materializmussal ellenkező vélemé- 
nyen vagyunk s minthogy ő az állami hatalom kihasz- 
nálását bizonyos körök érdekében az osztályharc ered- 
ményének tartja: ugy látszanék, hogy álláspontunk az 
állam kizsákmányolási szerepének örökké való fenma- 
radását jelentené. 

Ez azonban nem igy van. Véleményünk szerint 
épen az osztályküzdelem az, mely végeredményben a 
jogok és a kötelességek igazságos eloszlását biztosítja 
és annak érvényrejutását, melyet az osztályérdekeken 
felül álló közérdeknek nevezhetünk. 

Olyan mértékben ugyanis, amelyben a társada- 
lom osztályai szervezkednek, amelyben érdekeik jól át- 
gondolt tudatára jutnak el, amelyben megszerzik ezen 
érdekek politikai érvényesítésének eszközeit: ugyan- 
ilyen mértékben növekedni fog a jogok és a kötelessé- 
gek eloszlásának igazságossága. 

Ha egyenlő mértékben céltudatos, szervezett és 
kiművelt osztályok állanak egymással szemben: meg 
lesz a. lehetősége, hogy ki-ki az őt munkájánál fogva 
megillető részt a termelt javakból kivegye. 

Az eddigi fejlődés erre nézve egy igen tanulságos 
példát nyújt. 



112 



A polgárság küzdelmére a feudális nemességgel 
szemben gondolunk. Tudjuk, hogy az iparból és keres- 
kedelemből élő polgári elem tényleg a nemzeti produk- 
ció legfontosabb részévé vált, midőn még iogüag telje- 
sen ki volt szolgáltatva a feudális osztályállam önké- 
nyének. Évszázados küzdelem indul meg a jogok és a 
kötelességek igazságosabb megosztásáért. A küzdelem 
olyan mértékben lett eredményes, amily mértékben 
szerveződött és öntudatra ébredt s gazdaságilag jelen- 
tékenyebb lett a polgári elem. 

Ez a küzdelem a liberalizmus jegyében folyt le, 
mert az elnyomott polgárosztálynak első sorban nem 
annyira pozitiv intézményekre volt szüksége, mint in- 
kább a feudális előjogok eltörlésére és a gazdasági sza- 
badságra. 

A küzdelem eredménye, hogy a mozgó tőke a feu- 
dalizmussal szemben kivivta a gazdasági szabadságot. 

Bár erősen módosult jelleggel, a régi feudaliz- 
mus egyenes utóda a nagy földbirtok és a polgártár- 
sadalom képviselője, a mozgó tőke küzdelme ma is tart. 
Egymást mieglehetősen ellenőrizve, meglehetősen 
egyenlő hatalmi erők felett rendelkezve: az egymás ki- 
zsákmányolásának ehetősége egyre csekélyebb és a 
kompromisszum köztük egyre igazságosabb lesz. 

A proletár atus küzdelmében sok a hasonló vonás. 
A nagytőke-üzem által létrehozva a nemzeti termelés 
tényleg egyre fontosabb része lett, mig jogilag teljesen 
ki volt szolgáltatva a tőkének. A küzdelem jellege azon- 

ban más lett. A liberalizmus negativ princípiuma 
rajta nem segit, hanem pozitiv intézmények létrehoza- 
tala, olyan intézményeké, melyek a munkást a tőkéssel 
szemben egyre jobban függetlenítik, sőt szervezkedés 
utján a szükséges termelési eszközök birtokába juttat- 
ják. Ennek a küzdelemnek az eszköze azonban ugyan- 
az maradt, mint a liberalizmus harcaiban: szervez- 
kedés, öntudatra ébresztés, politikai küzdelem. Ehhez 
azonban még egy jellegzetes elem járul, mely mind- 
jobban domborodik ki korunk történelmében: olyan uj 
társadalom-gazdasági struktúrák létrehozatala, melyek 
a kollektív tulajdon előhírnökei: szövetkezetek, kollektív 
gyári berendezések, Trades-Unions stb. 

A polgári elem szabadságharcának további jel- 
legzetes tünetei is feltalálhatók a proletariátus küz- 
delmében. 

A proletariátus helyzetének javulása egyenes 
arányban áll a szervezkedés és az öntudatra ébredés 
előrehaladásával. Azokban az országokban, hol a mun- 
kások legjobban tömörültek politikai pártokká, hol a 
parlamentben maguk-választptta szószólókra találtak, 
hol szervezeteik a gazdasági életben komoly tényezőkké 
váltak: ott egyre kisebb lesz a proletariátus kizsákmá- 
,jayolásának lehetősége, ott a fejlődés egy igazságosabb 
kompromisszum irányában halad. 

Azokban az országokban ellenben, hol a mun- 
kásság ilyen módon szervezve nincs: ott a szociális 
politika alig áll egyébből, mint alamizsna-osztogatás- 

g 

Dr. JásKi: A történelmi materifűicmus. 

ból vagy alkalmi felkeléseket követő palliativ orvos- 
szerekből. 

Szóval az osztályküzdelem az osztáJyérdek öntu- 
datos keresztülvitelére épen az, ami végeredményben a 
közérdek biztosítására vezet, vagyis a jogok és a kö- 
telességek iga7.ságos megoszlására. 

Ha egykor egyenlő erős, azaz egyenlően szerve- 
zett, müveit és öntudatos társadalmi osztályok fognak 
egymással szemben állani: megszűnik a kizsákmányo- 
lás minden lehetősége. 

A probléma csaknem fizikai egyszerűségű. 

Ha a kör középpontját az államnak képzeljük 
és erre több különböző irányú, de egyenlő nagyságú 
erő (a társadalmi osztályok) hat, a középpont változat- 
lanul marad: az államhatalom tényleg az osztályokon 
felül lesz, mint a társadalmi összműködés irányító, 
rendező, összetartó ereje. Ilyen lesz a jövő állama. 

A mai állam olyan kör, melynek középpontját az 
egyenlőtlen és különböző irányú erők (nagyságuk és 
az egymás között, a többi ellen, kötött kompromisz- 
szumok szerint) hol ide, hol oda, eltolják, minduntalan 
elrontva igy a kör szép szabályosságát. 

5. §. Az előadottak tulajdonképen már Énffels 
államelhalási elméletének bírálatát is nyújtják. Nyil- 
vánvaló, hogy az állam kizsákmányolási szerepének 
remélhető megszűnésével az állam nem hal meg, mert 
— mint már más vonatkozásban kimutatni töreked- 
tünk — az állam kizsákmányolási szerepe nem egye- 

düli, nem legfontosabb, nem nélkülözhetetlen szerepe. 
Ellenkezőleg. 

Az állam ősi, alapvető működésében a tervszerű, 
kikényszeríthető kooperáció képezi a leglényegesebb jel- 
lemvonást. Ez a szerepe pedig állandó, nélkülözhetet- 
len, örök. 

Az állam megmarad államnak akkor is, ha „a 
személyek feletti kormányzás helyébe a dolgok igazga- 
tása és a termelési folyamatok vezetése lép," minthogy 
ez nyilvánvalóan kikényszeríthető, tervszerű kooperá- 
ciót jelent. 

Különben a dolgok és személyek ilyen merev el- 
választása sem nem pontos, sem nem szerencsés meg- 
figyelés. Nyilvánvaló ugyanis, hogy „a dolgok igazga- 
tása és a termelési folyamatok vezetése" nem puszta 
mekanikai működés, hanem a társadalom tagjainak 
tervszerű beosztását, szervezését, kötelességeiknek és 
jogaiknak alkalmas megállapítását jelenti, tehát egy 
egész sereg dolgot, mely a „személyek feletti kormány- 
zás" minden ismertetőjelével bír. Ez a feladat pedig 
egy olyan bonyolultságban egyre növekedő szervezet- 
ben, nrint aminő a jövő állama lesz, nyilvánvalóan nem 
lesz a társadalom tagjainak puszta jószándékára biz- 
ható, hanem ott is, mint jelenleg, hatalmi berendezé- 
sekre is szükség lesz, melyek biztosítják, hogy a tör- 
vényesen megállapított kooperáció rendje esetleg ki- 
kényszeríthető is legyen egyesekkel vagy a kisebbség- 
gel szemben, kik a dolgok megállapított rendjének erő- 

8* 

szakos megzavarására vagy megmáaitására törek- 
szenek. 

A történelmi materialisták egyik nagy hibája, 
hogy a múlt törekvések utópisztikus Jellegétől nem tud- 
tak teljesen szabadulni. így az emberi természet min- 
den baját és csúnyaságait — melyeket pedig olyan 
ékesszólóan lepleztek le a múltra és a jelenre nézve — 
egyszerre elfelejtik, mihelyt a jövő társadalmáról van 
szó és az emberi természetet hajlandók végtelenül jó- 
nak és bölcs belátónak feltételezni. Ez nyilvánvalóan 
ép oly nagy hiba, mint az individualista gondolkodók 
gyakran ismétlődő tétele, mely szerint az emberiség 
haladását csak az emberi természet lassú javulásától 
és megnemesülésétöl remélik, nem törődve az intézmé- 
nyekkel és berendezésekkel, teljéén megfeledkezve 
arról, ha vájjon az emberi természet javulása bizonyos 
adott társadalmi keretek mellett egyáltalán lehet- 
séges-e? 

A kérdés szempontjából, melylyel most foglalko- 
zunk, nyilvánvaló, hogy a termelési eszközök szociali- 
zálása és a gazdasági processzusok Jt^b^ vezetése J 
egymaga nem fogja megszüntetni a 
bajait, liogy e melleit a nevelés, az erkS 
tualis dresszura lassú és folytonos muiiÉ: 
tovább kell folynia, h^^i akarunk 
emberiség amaz ideál|B "* felé . 
legjobbjaink törekedte ns ii 
cél, hanem csak ess éri 

esi, esztétikai fejlődési fok felé, mely még emez erő- 
ket egyre tökéletesebb kibontakozásra hozza, másrészt 
lehetővé teszi, hogy a társadalom mind szélesebb réte- 
gelt n^nesitsék meg. 

Az állam munkája igy nem fog kimerülhetni a 
„dolgok igazgatásában és a termelési folyamatok ve- 
zetésében", hanem az uj jogrend fentartása, a legszé- 
lesebb értelemben felfogott nevelés lehető legcélszerűbb 
keresztülvitele, valamint az együttműködés egyre je- 
lentkező ujabb nemcinek irányítása, a küzdelem a be* 
tegség, a bün, a természet kártékony erői ellen: to- 
vábbra is feladatát fogja képezni. 

Az állam tehát nem hal meg és nem kerül a ré- 
giségtárba, hanem osztályjellegét levetve egyre inkább 
és határozottabban fog kidomborodni alapvető jellem- 
vonása: az összesség céljait szolgáló együttmű- 
ködés lehető legjobb biztosítása, irányítása és fej- 
lesztése. 

6. §. Ha igy Engels állameszménye a tüzetesebb 
elemzést nem állja ki és hibásnak mutatkozik, mint 
egész állambölcselete: még mindig fenmarad az a kér- 
dés, hogy mit tartsunk Loria ama tételéről, mely sze- 
rint a jövő társa dfilniában mog fog valósulni Stuart 
li beavatkozás a kivétel lesz, a laissez 
lindenekelött az: állami beavatkozás 
Az állami beavatkozás, a laissez 
litva, az állam oly politikáját je- 
több viszonyt von el a társa- 

dalom tagjainak szabad rendelkezése alól a saját ha- 
talmi köre kényszerszabályozása alá. Egy állam, mely- 
ben pl. a nevelés ügye, a közlekedés, a kereskedelem, a 
szegényügy stb. a társadalom szabad tevékenységére 
van bizva, a teljesen önkéntes együttműködésre: a 
laissez fairé elvéhez áll közel és annál közelebb jut 
hozzá, meni|él számosabb ügyet ad ki hatalmi köréből 
a társadalomnak. Az állami beavatkozás ennek ép a 
megforditottját jelenti. 

A történelmi materializmus állameszménye — 
még akkor is, ha az állam elhalásáról beszél — nyil- 
vánvalóan az állami beavatkozás elvén épül fel, hisz 
ép a viszonylatok legszövevényesebb és jelenleg a lais- 
sez fairé elve által legjobban dominált terét, a gazda- 
sági életet, akarja az állam vezetése alá vonni. „A dol- 
gok vezetése és a termelési processzusok irányítása" ép 
ezt jelenti. Minthogy pedig a gazdasági élet az emberi 
tevékenység legnagyobb részét foglalja el: kétségtelen- 
nek látszik, hogy ha a jövő szocialista állama az élet 
összes többi viszonylatait a társadalomnak adja is át, 
mégis már az által, hogy a gazdasági életet állami fel- 
adattá tette, a laissez fairé elvétől távolabb és az állami 
beavatkozás rendjéhez közelebb leend, mint bármely 
más eddig ismert (legalább is európai) állam- 
alakulat. 

A szocialista állam azonban ennél a lépésnél nem 
állhat meg. Ha a gazdasági élet minden ágában az 
anarkia állapota helyébe a rend és a tervszerű, előre 

kiszámított együttműködés állapotát léptette, lehetetlen, 
hogy a társadalmi együttműködés egyéb terein a laissez 
fairé elvét fentartsa. Egy államban, melyben a termelés 
mennyisége, annak mikénti felosztása, igénybevételé- 
nek rendje stb. a lehető pontossággal ki van számítva: 
szükségkép a társadalmi együttműködés egyéb terein 
is az államilag vezetett rend állapotának kell érvénye- 
sülnie már csak azért is, meri a többi viszonylatok ren- 
dezetlensége a gazdasági viszonyok rendjét meg- 
rontaná. 

Az állam, mely az egész társadalom összes gaz- 
dasági működéseit vezeti, nem nézheti közönyösen a 
közlekedési ügy mikénti rendezését és nem bizhatja azt 
a társadalmi körök kénye-kedvére, hanem gondoskod- 
nia kell, hogy a gazdasági élet rendszerének legjobban 
megfelelő tervszerű közlekedés jöjjön létre. 

A gazdasági produktivitás nagy részben megfe- 
lelő nevelési rendszer-töl függvén, az államnak dön- 
tenie kell abban a kérdésben is, hogy minő ismeretekre 
és hogyan véli a fiatal nemzedéket kiképezendőnek. 

És ezt igy tovább lehetne vezetni logikai kény- 
szerűséggel a társadalmi összműködés összes terein. A 
társadalmi tudományok egyik közkeletű tétele ma, hogy 
a társadalom organizmus. És ezt a tételt oly értelem- 
ben, hogy a társadalom minden része és működése köl- 
csönhatásban van, hogy nem lehet az egyiken változ- 
tatni anélkül, hogy az összes többi is meg ne érezze, 
igaznak tartjuk mi is, kik különben a biológiai analo- 

giák naiv átvitelétől a társadalomra visszaborzadunk.* 
Ez a tétel deduktive ahhoz az igazsághoz is elvezet, mely- 
lyel itt foglalkozunk, hogy t. i. nem lehet maradandó 
oly társadalmi berendezés, mely mellett a társadalom 
bizonyos működései tervszerűen rendeztetnek, ínig a 
többiek a részek önkényére bízatnak. Ha a tervszerű 
rendezés, állami előrekiszámitás elve helyes a gazda^ 
sági életben, akkor helyesnek kell lennie a társadalom 
egyéb életműködéseiben is, A rend az egyik téren szük- 
ségkép megköveteli a rendet a többi tereken is. 

A következetes gondolkozók ezt az igazságot ál- 
talában felismerték is és vagy az állami beavatkozás 
vagy a laissez fairé teljes uralmát követelték.** 

Természetesen mindkét részről nem arról van 
szó, hogy az egyik vagy a másik elv már a jelenben 
teljes uralomra jusson, hanem a fejlődés irányának 
meghatározásáról. A kérdés nem az, hogy a teljes ál- 
lami beavatkozás, vagy a teljes laissez fairé alapján 

* V. ö. Somló Bódog czikkét: Az organikus társada- 
lomról (üuszadik Század I. évi. 8. szám) és szerző sokban 
egyező tanulmányát a „Szerves társadalom-elméletről." 
(Budapesti Szemle. 1901 decz. szám.) 

Szerző ezt a véleményét Méray sok tekintetben genia- 
lis organikus sociologiája (Huszadik Század, III. évi. 7. és 
következő számai) sem változtatta meg. 

**Igen helyesen mondja Bomló Bódog i Minden egyes 
állami beavatkozás tiz másikat von maga után és ezen az 
utón nincsen megállás addig, mig a szabad verseny teljes 

rendezzük-e be a jelenlegi államot. Nyilvánvaló 
ugyanis, hogy mind a két törekvés belátható időkig 
utópia Volna. A kérdés egyszerűen az, hogy a tudo- 
mány szempontjából az állami beavatkozás vagy a 
laissez fairé felé irányuló törekvéseket helyeseljük-e; 
a társadalom haladását minő irányban képzeljük? 

Véleményünk szerint az individualizmus és szo- 
cializmus hatalmas irodalmi harcában két uralkodó 
szempont küzdelme folyik. 

Az egyik a létért való küzdelem elve, mely a 
szabad verseny uralmát követeli meg a társadalom- 
ban, „mely nélkül nincs élet, nincs fejlődés". 

Ez az individualizmus legerősebb bástyája, me- 
lyet Spencer Herbert a „The man versus the State*' 
óta lankadhatatlan harci kedvvel védelmezett. 

A másik az emberi elme uralomra jutásának 
princípiuma a természet felett, mely azt jelenti, hogy 
az ember mind fokozottabb mértékben lesz képes a 
természeti erőket céljai érdekében tervszerűen fel- 
használni. A szocialista és kommunista gondolkozók 
joggal utalnak ara, hogy ez az elv egyre teljesebb 
mértékben érvényesült az ember pályáján a múltban 
és a haladás útja a jövőben is csak ez lehet. Ha a 

kiküszöböléséhez el nfim érkezünk." (V. ö. Állami beavat- 
hozás stb. I. m. 11 5. 1.) Ugyancsak ő meggyőzően figyel- 
meztet arra, hogy a beavatkozás a népesedés problémája 
előtt sem állhat meg. 

tervszerűen vezetett kooperáció számos bajainak or- 
voslására vezethet, miért féljünk tőle? 

És tényleg igazuk is van. Tervszerű kooperáció 
az őserdők vadjai ellen megóvta az első embercsopor- 
tot, mely a közös harczot alkalmazta, a széttépéstöl. 
A közös tervszerű harc a létért való küzdelem egy uj 
eszköze lett az ember kezében. Az emberi külellensé- 
gekkel szemben ugyanaz az eszköz bizonyult haté- 
konynak, ugyanannyira, hogy a legtöbb helyen a vé- 
delem módjai különleges harcjogban kikényszerít- 
hető szabályokba és rendeletekbe foglaltattak. 

A gazdasági erők anarkiája, mint ellenséges 
külső hatalmak, számtalan súlyos, vérző sebbel boritja 
be az emberi társadalom testét. Az emberi elme be- 
látja, hogy ezek a sebek gyógyíthatók azáltal, hogy az 
anarkia helyébe a tervszerű, kikényszeríthető koope- 
rációt lépteti. Miért ne tegye? A természeti kiválasztás 
követeli a gazdasági anarkiát — lesz az individuális 
ták válasza. Nehéz belátni, hogy miért követeli itt, ha 
az előbbi esetben nem követelte. 

Miért felel meg a természeti kiválasztásnak kül- 
ellenségekkel szemben tervszerűen védekezni s miért 
káros a gazdasági anarkiát megszüntetni? Pedig a 
fizikai harc eseteiben még teljesebben érvénye- 
sülhetne a gyöngék kipusztítása és az erősek győzelme 
— a természeti kiválasztás nagyobb dicsőségére. 

A dolog ugy áll, hogy az emberi elme a termé- 
szeti kiválasztással szemben is ugyanazt az eljárást 

követi, mint a többi természettörvényekkel szemben, 
melyekhez alkalmazkodni, melyeket céljai számára 
kihasználni igyekszik. 

Ugyanaz a gondolat és törekvés, mely kiirtotta 
az őserdők vadjait, mely szabályozta a rakoncátlan 
folyókat, mely „megfosztotta az eget menykövétöl", 
mely bűzhödt mocsarakat egészséges városokká tett, 
mely a balesetek átlagszámát előre kiszámítva, a belő- 
lük eredő károkat tervszerű felosztás utján az egye- 
seknek megtéritni képes stb., ugyanaz képezi a szocia- 
lizmus alapgondolatát és alaptörekvését. 

Hogy valaki a szocializmus helytelenségét a ter- 
mészeti kiválasztás szempontjából kimutassa, ahhoz 
mindenekelőtt azt kellene hebizonyitani, hogy a múlt- 
ban is a természeti erőkkel szemben való minden ki- 
kényszeritett együttműködés káros volt 

Ha igy a természeti kiválasztás szempontjából 
is már egy egyszerű áttekintés a tényeken az indivi- 
dualizmus álláspontját szerfelett ingataggá teszi: annak 
tarthatatlansága még nyilvánvalóbbá lesz, ha az itt 
szereplő többi szempontokat is latba vetjük. 

Ez a vizsgálat e helyen nagyon elvezetne tár- 
gyunktól és annyi tért igényelne, mely e szerény tanul- 
mány keretében rendelkezésűnkre nem áll.* Azért meg 

* Örömünkre szolgál, hogy ezt a nehéz munkát idő- 
közben Somló Bódog elvégezte. „Állami beavatkozás és in- 
dividualizmus" czimü könyvének II. része e tekintetben 
jórészt igen szerencsés és meggyőző fejtegetéseket tartalmaz. 



124 



kell elégednünk annak konstatálásával, hogy az e 
téren lefolyt vita teljesen az iftdividualizmus kudar- 
cával végződött az egész vonalon, a közgazdaságtól 
az etikán át a szociológiáig. A látvány rendkívül ta- 
nulságos, szinte szomorú. Oly nagy szellem, mint 
Spencer Herbert, legyőzve vergődik egész jelentékte- 
len ellenfelekkel szemben, ugy annyira, hogy rendsze- 
rének ép ez a része a leggyakoribb támadások tere, 
mert csaknem kínálkozik a ,,megdöntésre" fiatal óriá- 
sok részéről. 

Ezen kis, inkább látszólagos, kitérés után tár- 
gyunkhoz visszatérve, azt kell mondanunk, hogy az itt 
kifejtettek Loría tételét valószinütlenné teszik. A laissez 
fairé elve ellentétben áll a tervszerű kooperációval, 
melynek mind erösebb kifejlődését várjuk - a jövőre 
nézve. 

7. §. Más kérdés azonban, hogy a tervszerű koo- 
peráció egyértelmű-e a teljes centralizációval, a teljes 
állami omnipotenciával, a társadalmi tevékenység mi- 
nimumával? Vagyis az a kérdés, hogy a tervszerű 
kooperáció egyre teljesebb kifejlődése szükségkép együtt 
fog-e járni az álami hatáskör tágulásával, a büro- 
krácia egyre szertelenebb térfoglalásával? 

A hajlandóság megvan e kérdésre igenlő választ 
adni és a tervszerű kooperáció emberei közül számo- 
san tényleg az állami omnipotenciát a szocialista állam 
szükségszerű velejárójával tartják. 

Közelebről nézve a dolgokat azonban be kell lát- 

nunk, hogy az állami mindenhatóság nem logikai kö- 
vetkezménye a tervszerű, kikényszeríthető kooperá- 
ciónak. 

A tervszerű együttműködés ugyanis csak az irá- 
nyítás, a vezetés és az ellenőrzés központosítását teszi 
szíikségessé, nem pedig a tényleges végrehajtásét is. 

A tervszerű kooperáció államában igenis szűkség 
van minden szerv működési körének és irányának 
megállapítására és ellenőrzésére, de nincs semmi lo- 
gikai szükségszerűség arra nézve, hogy ezek a szervek 
az állam hatalmi mekanizmusa részei legyenek. A ve- 
zető és irányító államhatalom mellett igenis elképzel- 
hető egy egyre szélesebb kőrü önkormányzat. 

Logikai szempontból tehát a tervszerű kooperáció 
államában csakis az állam vezető és irányító szerepé- 
nek állandó tágulása szükségszerű: mig karöltve jár- 
hat vele a végrehajtási szerepkör önkormányzati jel- 
legének fejlődése. 

Politikai szempontból ez a logikai következtetés 
mint határozottan óhajtandó jelentkezik. 

Oly mértékben, melyben az együttműködés szö- 
vevényesebb, az élet minden viszonylataira kiterjedőbb 
lesz, kell, hogy a végrehajtás demokratizálódása előre- 
haladjon, mert csakis a társadalom tagjainak aktív 
részvétele, fokozódó belátása, érdeklődése és lelkiisme- 
retessége a közügyek iránt biztosithatja, hogy a teljes 
kooperáció állama ujabb osztályuralomhoz, egy ki- 
zsákmányoló bürokráciához ne vezessen. 

Ez is mutatja, hogy az intézmények magukban 
véve a boldogságnak nem biztosítékai, hogy a társa- 
dalom tagjainak kellő erkölcsi és szellemi tulajdon- 
ságai nélkül értéktelen mekanizmusok, egészen ugy, 
mint az erkölcsi és szellemi nevelés hasztalan a kor 
szükségleteinek megfelelő intézmények nélkül. ^ 

Ezek alapján azt mondhatjuk, hogy az eszményi 
államalakulatban az állam vezető és irányitó hatás- 
körének tágulása együtt fog járni a végrehajtási sze- 
repkör önkormányzati jellegének fokozatos fejlődé- 
sével. 

A történelmi materializmus táborában — mint 
már jeleztük — az önkormányzat fontosságának el- 
ismerése egyre nagyobb elterjedésre talál. Ebben a 
kérdésben „orthodoxok" és „reformerek" Bemsiein és 
Kautsky tökéletesen egyek, ugy hogy Bemstein-ndk 
ez a tétele bátran tekinthető ma uralkodó felfogásnak 
a szocializmusban: 

„Egyáltalán nem kétséges, hanem . . . már gya- 
korlatilag sokszorosan bebizonyult, hogy a modern 
társadalom általános fejlődése az önkormányzati tes- 
tek feladatainak állandó emelkedése és az önkormány- 
zati szabadságok kibővülése irányában halad, hogy a 
község a társadalmi emancipáció egyre fontosabb 
emeltyűje lesz.* 

* V. ö. Die Voraussetzung de$ Sodalismua etc. I. m. 
186. 1. 



127 



8. §. A történelmi materializmus állameszmény 
elméletén való ez az áttekintés nem volna teljes, ha az 
iskola egy általánosan elfogadott tételével nem foglal- 
koznánk. Marx, Engels, Loria, Kautsky tökéletesen 
egyek arra nézve, hogy a szocialista állameszmény az 
emberiség fejlődésének utolsó alakulata lesz, melylyel 
az emberiség vérest, és tragikus bevezető-történelme 
(Vorgeschichte) lezáródik. Az osztálymentes, békés, 
kooperativ társadalom végleges, állandó társadalmi 
alakulat lesz. 

Ezen felfogás alapja nyilvánvalóan az, hogy ha 
eddig minden társadalmi átalakulás, változás és fej- 
lődés osztályharcok eredménye volt: az osztályok 
megszűnésével megszűnnek az osztályharcok ugy, hogy 
a társadalom végleges kialakulását éri el, melyen 
belül ugyaii a továbbfejlődésnek — a kooperáció egy 
mind tökéletesebb fokának — tág tere nyilik, de amely 
lényegében és alapjellemvonásában változatlan marad, 
nem mint az eddigi államalakulatok, melyek a szociális 
struktúra alapvető változásait tűntették fel. 

Nyilvánvaló, hogy ez az indokolás nem lehet meg- 
nyugtató azok után az ellenvetések után, melyeket a 
ténelmi materializmus állameszményével szemben 
emeltünk. 

Az itt felvetett probléma megnyugtató megoldást 
csak ugy nyerhet, ha az általános fejlődéstani szem- 
pontok viíágitásában igyekezünk rá feleletet adnii 

Az összes eddig ismert történelmi alakulatok 

kétségtelenül a változás képét mutatják. Az eddigi fej- 
lődési folyamat kétségtelenül az volt, hogy a társa- 
dalmi alakulatok lényegbe vágó változásokon mentek 
át ugy gazdasági berendezéseikben, mint jogi, erkölcsi, 
vallási és művészeti eszméikben és intézményeikben. 

Ép a történelmi materializmus volt az, mely ki- 
mutatta, hogy ezen társadalmi átalakulások főoka a 
teknika változásaiban keresendő. 

Van-e okunk feltenni, hogy az eszményi társa- 
dalomban az átalakulásoknak ez a főoka meg fog 
szűnni? Bizonyára nincs. Az emberi elme diadalmas 
munkája a kültermészettel szemben kétségtelenül to- 
vább fog tartani.* 

Más kérdés azonban, hogy a teknika eme vál- 
tozásai a jövőben is szükségkép a társadalmi struktúra 
gyökeres felforgatására fognak-e vezetni? 

Azt hiszszük, hogy a puszta logikai elemzés, mely- 
lyel e kérdésre válaszolhatunk, azon eredményre vezet, 
hogy a társadalmi átalakulás osetályharci mekaniz- 
musának örökös fennmaradása (mint ahogy az az 
eddigi történelemben jelentkezett) nem szükségszerű. 

A teknikai átalakulások a múltban azáltal vál- 
toztatták meg a társadalmi alakulatokat, hogy az Qsz- 

* Aligha tévedünk, midőn ugy sejtjük, hogy az em- 
beriség következő nagy világtörténelmi kprszakának jege- 
cesedési középpontja a kormányozható léghajó és a mes- 
terségesen előállítható fehérnye lesz. 

tályok hatalmi erejét megváltoztatták, erősekből gyen- 
géket s gyengékből erőseket csináltak. 

Ha azonban létrejött és megszilárdult egy oly 
társadalmi alakulat, melyben az állam kizsákmányo- 
lási szerepe teljesen megszűnt, melyben az egyes osz- 
tályok nem egymással küzdő hatalmi körök többé, ha- 
nem a társadalmi organizmus egyenlő erős, egyenlő 
hasznos, de különböző munkafelosztást teljesitő szer- 
vei; ha megszilárdultak kellő mértékben az ezen ala- 
kulatnak megfelelő eszmék és érzelmek, az egyenlőség 
és a teljes társadalmi szolidaritás eszméi és érzelmei; 
ha végül eléretett a belátás ama magas foka, mely a 
társadalom összes erőit az összesség érdekében harmo- 
nikus kooperációban egyesíteni képes (mindmegannyi 
szerfelett távoli, de épen nem elképzelhetetlen és lehe- 
tetlen feltétel): akkor a teknikai felfedezések démoni 
ereje az emberrel szemben megszűnik, mert — nem 
lévén uralkodók és leigázottak — ez a társadalom az 
uj teknikai berendezéseket csak akkor és oly mérték- 
ben fogja alkalmazni, amikor és ameddig azok a kö- 
zösségi célokat szolgálják, a kooperációt s az összesség 
boldogságát mind teljesebbé teszik, s nem fogja őket 
igénybe venni, ha csak ujabb szolgaságra vezethet- 
nének. 

Mondom, amilyen végtelen messzeségből derengő 
ez a kép, logikailag ép oly kevéssé lehetetlen. 

A tekníka változásai szempontjából tehát a szo- 
cializmus végleges társadalmi eszményét (mindig az 

Dr. Já«zi: A történelmi matcriaJísmus. 

osztályküzdelem megszűnését, nem pedig a változat- 
lanság állapotát értva alatta) megostromolni nem lehet. 

Van azonban egy más szempont is. 

Ez a kültermészet. a kozmikus erők átalakitó 
hatása a társadalomra. Lehet-e végleges társadalmi 
eszményről beszélni, midőn a kozmikus erők válto- 
zása a társadalmi együttlét alapfeltételeit változtat- 
hatja meg? 

Erre a kérdésre maga Spencer Herbert igyeke- 
zett feleletet adni, aki tudvalevőleg szintén hisz a tár- 
sadalom végleges eszményi kialakulásában. 

öt az előbb fejtegetett teknikai probléma nem 
foglalkoztathatta, hanem tisztán a társadalomnak a 
kültermészethez való viszonyát tekintette. Az ered- 
mény, amelyre jutott, az, hogy a végleges társadalmi 
eszmény elképzelhető, mert a társadalom mind jobban 
alkalmazkodik a kültermészethez, mig végre vele teljes 
egyensulyállapotba jut. 

Ezen megoldás ellen azt szokás felhozni, hogy 
maga a kültermészet is változik, tehát nincs senuni 
állandó tényező, melylyel a társadalom végleges egyen- 
sulyállapotba juthatna. 

Ez azonban csak részben igaz. Igenis a termé- 
szeti erők bizonyos állandóságának feltételezése min- 
den emberi ismeret és tudomány alapja. A szorosan 
vett természettudományok tételei is csak az alapvető 
természeti erők bizonyos statikájának felvétele mellett 
igazak. 

Az alapvető természeti erők állandóságát igenis 
jogunk van adottnak feltételezni.* A történelem is e 
mellett szól, mert az ismert történelmi korszakokban 
a természeti erők nagyban és egészben állandók ma- 
radtak és azok változására a társadalpii berendezések 
változását visszavezetni nem sikerült. \ 

Ezen állandóság feltételezése mellett tehát igenis 
lehet és szabad a természethez való mind teljesebb 
alkalmazkodásról beszélni. 

Természetesen nem „sub specie aeternitatis". Ha 
egy vulkanikus kitörés ma földünket teljesen átalakí- 
taná, ha valamely kozmikus katasztrófa a természet 
erőit eddigi működésükből kiforgatná: természetesen 
az élet s vele együtt a társadalmi szerkezet is tökéle- 
tesen megváltoznék, ép ugy, mint a geológia és fizika 
eddigi törvényei. Ha igy nem is kozmikus, de törté- 
nelmi érvénynyel teljes jogunk van a kültermészethez 
való alkalmazkodás, vagy ami ezzel egyértelmű, a fe- 
lette való uralomra jutás egy mind teljesebb fokáról 
beszélni és spenceri egyensulyállapotot remélni. 

* Ha ez nem igy volna, a fajok az a folytonos töké- 
letesülése, melyet a természeti kiválasztás mutat a monád- 
tói az emberig, lehetetlen volna. Mert ha a kültermészetben 
semmi állandó nem volna, hanem az csak a folytonos vál- 
tozás képét mutatná, akkor a szervezetek változatai nem 
erősbödhetnének meg és nem fejlődhetnének ki, hisz a min- 
den ktiltermészeti változásra való megfelelő alkalmazkodást 
lerontaná ezon változás megváltozása. 

9* 

Ezek a meggondolások arra a következtetésre kény- 
Ezeritenek, hogy ha nem is kozmikus jelentőséggel, de 
emberi agygyal belátható időkre, a történelmi materia- 
lizmus utolsó, eszményi államalakulat gondolata lo- 
gikailag legalább) nem lehetetlenség. 

9. §. E tanulmány 6. §-ában azt mondottuk: „A 
rend az egyik téren szükségkép megköveteli a rendet 
a többi tereken is ... A következetes gondolkodók ezt 
az igazságot általában felismerték is és vagy az állami 
beavatkozás vagy a laissez fairé teljes uralmát kö- 
vetelik". 

Ez a tétel egy irányban precizirozásra szorul, 
melyet az emiitett helyen — az áttekinthetőség okából 
— nem hajthattunk végre. 

Nyomatékosan ki kell emelnünk, hogy mindaz, 
amit az állami beavatkozás tekintetében mondottunk, 
csakis a társadahni viszonylatok anyagi rendjére (ter- 
melés, szétosztás, közlekedés stb.) áll egész vona- 
lon: nem pedig a társadalom szellemi erőire és ter- 
melésére. Bár itt is az állam irányító és vezető sze- 
repe szükséges (milyen iskolák legyenek? minő elő- 
feltételek követeltessenek meg bizonyos társadalmi 
funkciók ellátóitól? minő problémákkal való foglalko- 
zásra nyerjenek az elmék különös buzdítást és támc 
gatást?): másrészt a társadalmi fejlődés azon felfo- 
gásából, mely e dolgozat alapját képezi, logikai szük- 
ségszerűséggel következik, hogy a feltétlen gondolat- 
és szólásszabadságot (beleértve a politikai agitációt és a 

művészeti szabadságot is) minden egészséges társa- 
dalmi rend sine qua wow-jának tartunk. A minden- 
kori állami rend igenis meghatározhatja, hogy mily 
gondolatokat tart leginkább terjesztendönek: de az 
ezekkel ellenkező gondolatoknak is teljes és korlátlan 
terjesztési lehetősége biztositandó. 

Szinte hihetetlen, hogy Pikler, ki a társadalom 
belátásos fejlődése tanának legjelentékenyebb úttörője, 
a gondolatszabadságra nézve is az állami beavatkozás 
korlátlan jogát hirdeti. 

Ebbe a tévedésbe túlzott racionalizmusa vitte, 
mely azt hiszi, hogy az emberi boldogságot ugy ki lehet 
számitani, mint a matematikában az egyenlet x-ét. 

Pikler szerint nem a szabadság, hanem a bol- 
dogság a legfőbb szempont. így tehát az államnak a 
mindenkori célszerűségi szempontok szerint kell meg- 
határozni a szabadság azt a mértékét, melyet megen- 
gedni és alkalmazni akar. Pikler szerint igy járt el 
az állam a múltban, igy jár el a jelenben és igy fog el- 
járni a jövőben is. Teljesen eldönteclenül hagyva azt 
a szerfölött vitás kérdést, hogy a boldogság mibenléte 
és a feléje vezető eszközök meghatározhatók-e, a dolog 
természete szerint, egy kis kör által, a társadalom mil- 
lióira nézve: a történelem és korunk minden tapasz- 
talata a mellett szól, hogy az uralkodó társadalom ré- 
széről ilyen altruista törekvés sohasem létezett, leg- 
feljebb a rá nézve legelőnyösebb kompromisszumot erő- 
szakolta ki azon erőkkel szemben, melyekre működé- 

seben szüksége volt. És a dolog természete szerint a 
műveltség fejlődésével, az összmüködési képesség 
emelkedésével, a vagyontalan néposztályok hatalmi 
erejének növekedésével, az altruisztikus érzések fejlő- 
désével ez a kompromisszum egyre egészségesebb lesz. 
Mentől inkább egyenlők lesznek a társadalom tagjai 
belátásban, erőben, műveltségben és egészségben: annál 
nagyobb a valószinüség arra nézve, hogy a kizsákmá- 
nyolási politika egyre kisebb lesz és mindinkább tért 
ad a mindenki boldogságára irányuló törekvésnek. 

Ebben az evolúcióban a legnagyobb szerep a gon- 
dolatnak jut, mely e célokat kitűzi és a haladás út- 
jait meghatározza. 

Milyen mértékben enged tényleges megvalósu- 
lást az állam a hirdetett uj eszméknek: az mindig a 
napi politika kérdése, ami mindig kompromisszum a 
régi és az uj erők között. De az illető eszmék szabad 
kifejtésének lehetősége a társadalmi haladás kérdése. 
És ezért látjuk mi is a gondolat szabadságában az em- 
beri fejlődés fundamentális, nélkülözhetetlen, minden 
további célszerűségtől ment alapfeltételét, mely a 
civilizáció haladásával egyre fokozottabb mértékben 
érvényesül. 

Abban sincs igaza Pikler-nek, hogy tényleg ma 
sincs gondolatszabadság. Otí, ahol az állam közbelép, 
másról van szó. 

Ott arról van szó, hogy a gondolatból tett legyen. 

Az állam azon eljárásokat, melyeket helytelenek- 

nek tart, meggátolta a múltban és meggátolja a jelen- 
ben, az uralkodóosztály szempontjából bírálva többé- 
kevésbbé a dolgokat. De a gondolat, mint ilyen, már ma 
is szabad, legalább is szabadabb, mint bármely más 
korban. Még nálunk is, ahol pedig az egyéni szabad- 
ság iránt sajnálatosan kevés az érzék, a dolog ugy áll, 
hogy bárki gondolatát szabadon hirdetheti,' ameddig 
annak puszta közléséről van szó. A Pikler példái, hogy 
nincs gondolatszabadság, mert bűntetteket nem szabad 
ajánlani, mert néhány intézmény megszüntetése érde- 
kében nem szabad izgatni: nem pontos megfigyelés. Itt 
többről van szó, mint a gondolatok közléséről, itt az 
akaratra való hatásról van szó, közvetlen politikai célú 
hatásról, részben pedig határozott tettekről. Merőben 
a gondolat világa már ma is nagyban és egészben 
szabadnak tekinthető. És már ez is igen értékes ered- 
mény, ha még a tömegre való hatni akarás korlátozva 
van is. 

A másik végletbe esik, véleményünk szerint, ez- 
zel szemben Kautsky, ki igy szól: Kommunizmus az 
anyagi termelésben, anarkizmus a szellemiben: ez a 
szocialista termelési rend tipusa."* 

Nincs semmi ok arra, hogy a társadalom a koo- 
peráció előnyeit ezen a téren is ne érvényesítse, pl. 
hogy kötelezően meg ne szabja, hogy elemi és közép- 
iskoláiban milyen tudományos elveket és erkölcsi 

* V. ö. Die sociale Revolution. II. I. m. 45. L 

tanokat akar, mint leghasznosabbakat, hirdettetni vagy 
hogy bizonyos irányú kutatásokat — mint a jövő fej- 
lődésre különösen fontosakat — rendkivüli mértékben 
ne támogasson. 

Csak az a fontos itt, hogy semmi irány erősza- 
kosan el ne nyomxissék, lehetetlenné ne tétessék. 



V. 
POLITIKA. 



1. §. E cim alatt a történelmi mater ializmut 
ama tanait akarjuk megvizsgálni, melyek a társadalom 
haladását irányitó erőkre és eszközökre vonatkoznak. 
Ha a köztulajdon lesz az a központ, amely körül a jövő 
társadalma ki fog jegecesedni: kérdés, mily erők fog- 
nak annak kialakulásában közreműködni? Mi lesz a 
haladás útja? Mik lesznek a küzdelem eszközei a régi 
és az uj rend között? Mi az állam és a társadalmi kö- 
rök helyes feladata a várható átalakulásokkal 
szemben? 

2. §. Marx ezekkel a kérdésekkel is csak mellé- 
kesen foglalkozott. Felfogásai e tekintetben nagy átala- 
kuláson mentek keresztül. Állásfoglalása pályája kez- 
detén annyira elüt későbbi nézeteitől, hogy nem ismer- 
nénk belőle rá a revolució rettegett Marx-jára. 

,,A hegdi joghőlcsélet kritikájához" czimü befe- 
jezetlen müvében még teljesen ideológiai alapokon áll. 

Mily különös ellentétben van pl. a történelmi ma- 
terializmus az egyént és öntudatát teljesen megvető 
fölfogásával, mely az egész történelmet lélektani ha- 
tások figyelembe vétele nélkül akarja fölfogni, ez a 
hely: „A kritika fegyvere természetesen nem pótolhatja 
a fegyverek kritikáját, az anyagi erőt anyagi erővel 

kell megdönteni, de az elmélet is anyagi erővé válik, 
mihelyt a tömegeket magával ragadja. Az elmélet kó- 
pés magával ragadni a tömegeket, mihelyt ad homi- 
nem demonstrál és ad hominem demonstrál, mihelyt 
radikálissá lesz."* 

Vagy: „ . . . mihelyt egyszer a gondolat villáma 
alaposan belecsapott ebbe a naiv népies talajba, végbe 
fog menni a németeknek emberekké való emancipá- 
ciója."** 

Mily kevéssé ismernénk rá későbbi amoraliz- 
musára, mely jót és rosszat, igazságot és igazságtalan- 
ságot nem ismer a történelemben s mely az etikai mo- 
tívumokat csak nyárspolgár moralisták sopánkodásai- 
nak tartja, pl. ezekből a helyekből: 

„Csak a, társadalom általános jogai nevében tart- 
hat fgényt egy bizonyos osztály az általános ura- 
lomra."*** 

Vagy: „Hogy egy osztály par excellence a felsza- 
badítás osztálya legyen, kell, hogy viszont egy másik 
a leigázás nyilvánvaló osztálya legyen."^ 

A felszabadító osztály pedig az, „mely magát, ha 
csak pillanatnyilag, a néplélekkel azonosítja."^ 

* V. ö. Zur Kriiilc der HegeVschen Bechtsphiloso- 
phie, Stuttgart, 1902. Gyűjteményes kiadás. 392. 1. 

** V. ö. U. o. 398. 1. 
*** V. 5. U. 395. 1. 

* ü. o. 396. 1. 

* U. o. 395. 1. 

Látni fogjuk, hogy a fiatal Marx e gondolatai 
közül számos uj életre kel a szocializmus ujabb áram- 
lataiban. 

A történelmi materializmus Marx- ja, egészen 
másként vélekedik: „Osak a dolgok olyas rendje mel- 
lett, ahol nem lesznek többé osztályok és osztályellen- 
tétek, fognak a társadalmi fejlődések megszűnni poli- 
tikai forradalmak lenni. Addig a társadalom minden 
általános átalakulásának előestéjén a társadalmi tudo- 
mány utolsó szava mindig ez lesz: Hajc vagy halál; 
véres küzdelem vagy megsemmisülés. így van a kérdés 
megmásithatatlanul feltéve." (Georg Sand).* 

3. §. A történelmi materializmus politikáját tü- 
zetesebben szintén Engels világitotta meg. Dühring 
elleni polémiájában azt a kérdést veti fel, hogy miért 
törnek elő korunkban oly erővel a szociális küzdelmek? 
Ez onnan jön, hogy „ugy a modern kapitalista terme- 
lési mód által létrehozott termelési erők, mint a javak 
eloszlásának általa megteremtett rendszere, magával 
ezzel a termelési móddal égető ellentétbe jutottak, még 
pedig olyan fokban, hogy a termelési és a jövedelemel- 
oszlási mód gyökeres átalakulásának kell végbemen- 
nie, mely minden osztálykülönbséget megszüntet, mert 
különben az egész modern társadalomnak el kell pusz- 

* V. ö. Misére de la philosophie, Réponse á la philo- 
sophie de la misére de M. Proudhon, Paris, 1891. 243., 
1:44. 1. 

tulnia. Ezen a kézzelfogható anyagi tényen, mely ma- 
gát a kizsákmányolt proletárok fejeiben ellenállhaitat- 
lan szükségszerűséggel többé-kevésbbé tiszta alakban 
feltolja — ezen, nem pedig eme vagy ama könyvmoly 
vélekedésein a jogról és jogtalanságról, alapszik a mo- 
dern szocializmus győzelmi öntudata."** 

Még világosabban mutatja fölfogását következő 
helye: „A történelem materialisztikus fölfogása abból 
a tételből indul ki, hogy a termelés, és a termelés után, 
a termelés kicserélése, minden társadalmi rend alapja; 
hogy minden történelmileg fellépő társadalomban a 
javak eloszlása éa vele együtt a társadalmi tagozódás 
osztályokba és rendekbe aszerint irányul, hogy mi ós 
miként termeltetik és a termelt dolgok hogyan cserél- 
tetnek ki. Enénlfogva minden társadalmi változás és 
politikai felforgatás utolsó okai nem az emberek fejei- 
ben keresendők, növekedő belátásukban az örök igaz- 
ságba és jogosságba, hanem a termelési és kicserélési 
mód változásaiban; nem az illető kor bölcseletében, 
hanem gazddságában, A felébredő belátás, hogy a lé- 
tező társadalmi berendezések esztelenek és igazságtala- 
nok, hogy ész ostobasággá, jótét^nény kínlódássá lett, 
csak jele annak, hogy a termelési módszerekben és cse- 
reformákban teljes csendben változások folytak le, me- 
lyeknek a korábbi gazdasági feltételekhez szabott tár- 
sadalmi rend többé nem felel meg. Ezzel egyszersmind 

** V. ö. I. m. 162. 1. 

az is meg van mondva, hogy a felfedezett bajok meg- 
szüntetése eszközeinek szintén magukban a változott 
termelési viszonyokban — többé-kevésbbé kifejlődve — 
kell létezniök. Ezeket az eszközöket nem a fejből kell 
kitalálni, hanem a fej segítségével a termelés adott 
anyagi tényeiben kell felfedezni."* 

Az állam keletkezéséről irt munkájában ezt a 
már idézett kijelentést teszi: „Addig, mig az elnyomott 
osztály, tehát a mi esetünkben a proletariátus, még 
nem érett meg önmegszabaditására, addig többségében 
a fennálló társadalmi rendet az egyedül lehetségesnek 
fogja tartani és politikailag a kapitalista osztály far- 
kát, legszélsőbb balszárnyát fogja képezni. Abban a 
mértékben, melyben önemancipációjára megérik, abban 
a mértékben szervezkedik, mint önálló párt választja 
meg saját képviselőit és nem a kapitalistákéit. Az ál- 
talános szavazati jog igy a munkásosztály érettségének 
mértéke. Több nem lehet és nem is lesz a mai állam- 
ban; de ez elég is. Azon a napon, midőn az általános 
választási jog thermometerje a munkásoknál a forr- 
pontot fogja mutatni, jól tudják ők is, a kapitalisták 
is, hogy hányadán vannak."** 

Mindezen tanok alapja Marx gazdasági nézetei- 
ben rejlik, ö szerinte a gazdasági erők teljesen auto- 
matikus működése a tulajdon mind nagyobb koncentrá- 

* V. ö. I. m. 286. 1. 
** V. ö. I. m. 182. 1. 

ciójához és a proletariátus mind teljesebb elzüUéséhez 
vezet, mely egy társadalmi összeroskadásban végződik, 
hogy a proletariátust a helyzet urává tegye. 

Ebben a fejlődésben a „lumpiges Individuum" 
nem tehet semmit. A társadalom-kutatóra teljesen kö- 
zömbösek érzelmei és gondolatai, melyekkel ezen el- 
kerülhetetlen fejlődést kisérí. A szocializmus feladata 
legfeljebb annyi lehet ezen kozmikus erőkkel szemben, 
hogy haladásukat gyorsítsa: tehát a tulajdon összpon- 
tosulását elősegítse, a kis- és középbirtokok és üzemek 
pusztulását előmozdítsa, hogy igy az elkerülhetetlen 
társadalmi összeroskadást siettesse. 

Ezek a nézetek még ma is képviselőkre találnak, 
így Loría is (leszámítva egy-egy habozó megjegyzését) 
az egyén munkájának és a tömeg törekvéseinek, az ál- 
lam politikájának nagyon csekély szerepet tulajdonit 
a történelemben, minthogy mindezeket a gazdasági 
erők elkerülhetetlen fejlődése szabja meg, melyben az 
emberek alig többek automatáknál. 

A disputákat az állam beavatkozásáról és az 
egyéni szabadságról teljesen meddőknek tartja, mint- 
hogy az állam politikáját kizárólag a gazdasági erők 
szabják meg. Az állam „organikusan képtelen" a gaz- 
dasági rendet megváltoztatni.* 

* V. ö. Le hasi stb. I. m. 413., 414. oldalait: „impo- 
tenza organica dello stato a modificare il sistema econo- 
mico." 

A társadalmi fejlődés is természeti prodiiktuui 
., minden emberi visszahatás daczára."* 

4. §. Ezek a helyek és nyilatkozatok kétségtelenül 
nem fedik egymást. Legextrémebb álláspontokat Marx 
ós Loria felfogásai tartalmazzák. Náluk a fejlődés 
csaknem teljesen automatikus. TJgy érzik, hogy a gaz- 
dasági erők kozmikus erők, melyekkel szemben az em- 
ber tehetetlen; legfeljebb öncsalás vagy morális meg- 
nyugtatás, ha cselekszik és a dolgok rendjét megváltoz- 
tatni véli. 

Engelsnél már vészit ez a felfogás merevségéből. 
Az a tétel, melyben az általános választási jogot az osz- 
tályharc thermom éterének mondja, már közelebb áll 
a szocializmus ujabb tanaihoz. De ez a hely is homályos, 
hisz nem áll ellentétben az automatikus fölfogással. 
Egyszerűen a gazdasági fejlődés bizonyos fokán az ál- 
talános választási jog megjelenik, ugy mint a virág a 
növény fejlődésének bizonyos fokán. Loria kifejezetten 
igy is magyarázza az összes jogi és erkölcsi áramlatok 
kialakulását. Ferraris nagyon helyesen lobbantja sze- 
mére, hogy Loria számos generáció megfeszített szel- 
lemi és erkölcsi munkáját nem akarja észrevenni, csak 
egyszerűen konstatálja: ime! pl. a tőke ilyen fejlődési 
fokán előáll az egységes Olaszország. Elfelejti, hogy 
mennyi agymegfeszités, mennyi vér, mennyi szónoklat, 
mennyi irás folyt le addig, mig a töke „ama bizonyos 
fejlődési foka" előállt. 

* V. ö. I. in. 415. 1. 

A történelmi materializmus gondolkodóit két tü- 
nemény ejti zavarba, melyek egymással ellentétesnek 
látszanak s az ellentétet eloszlatni nem tudván, ugy 
segitenek magukon, hogy az egyik tünemény realitását 
tagadásba veszik. 

Az egyik oldalon ott áll a determinizmus prin 
cipiuma, mely az egyéni- önkényt a világrendből ki- 
zárja, mely az emberi dolgokat is beilleszti a minden- 
ség törvényszerűségébe. Ott áll a tény, hogy a történel- 
met, mint egy törvényszerű eseménysort fogva fel, 
meg van a törekvés és a lehetőség arra, hogy mind 
teljesebb betekintést nyerjünk az emberi dolgok folyá- 
sába, mind inkább képesek legyünk a jövő fejlődési 
irányát meghatározni. 

A másik oldalon nem kevésbbé világos az a tény, 
hogy ugy saját cselekvőségünk, mint a tömeg cseleke- 
detei bizony (^ lélektani folyamatokon alapulnak; hogy 
minden tettünket valamelyes gondolkozás előzi meg, 
mely annál észrevehetőbb, minél szokatlanabb a lépés, 
melyet elkövetni akarunk; hogy minden uj elhatáro- 
zást ezen a töprengésen kivül érzelmeink vibrálása ki- 
séri. Szóval, hogy minden tettünket és annál intenzi- 
vebben, mentől ujabb és szokatlanabb az elhatározás, 
azon tényezők munkája előzi meg és kiséri, melyeket 
a lelki élet tényeinek nevezünk. 

A tények ezt a sorozatát a történelmi materializ- 
mus emberei a világ törvényszerű rendjével össze- 
egyeztethetetlennek tartották és azt hitték, hogy csak 

akkor, ha a jelenségek ezen körétől eltekintenek, ha 
azt jelentéktelen illúziónak minösitik, juthatnak el 
megnyugtató tudományos eredményekhez. 

Honnan a fizikai momentumok ez az alábe- 
csülése", ez a mellőzése? Kétségtelen, — leg^-lább a né- 
met gondolkodóknál — hogy e tünemény, mint a spiri- 
tualizmus, különösen a hegeli dialektika reakciója fog- 
ható fel. A gazdasági jelenségek alapos kutatói előtt 
az eszmék független és egyedüli realitása, a külvilág 
letagadása, az eszmék misztikus átalakulása stb .joggal 
oly szörnyen abszurd, a kutatást annyira meddővé tevő 
dolognak tűnt fel, hogy a spiritualizmussal szakitva 
egyáltalán nem. akartak lelki életről tudni és az ellen- 
kező végletbe, a lelki életet tagadó materializmusba 
csaptak át. Hogy az eszméknek önálló létük nincs, 
hogy a külvilág jelenségeitől különvált, eredeti, transz- 
cendentális ideák nem léteznek: őket arra a másik 
végletre ragadta, mely elfeledi, hogy mindaz, amit a 
külvilág rendjéről tudunk, csak idegrendszerünk és 
annak törvényei szerint kerül tudatunkba, hogy ideg- 
rendszerünk s igy lelki életünk ép oly realitás, mint 
a külvilág jelenségeinek sorozata, mely benne verődik 
össze. 

Szóval csak ismételhetjük azt, amit már más vo- 
natkozásban kifejtettünk, hogy a lelki élet eme alap- 
vető viszonyából a külvilághoz logikai szükségszerű- 
séggel következik, hogy a történelem és az emberi dol- 
gok minden oly magyarázata, mely ezen két jelenség- 

10* 

sorozat közül az egyiktől eltekint, élkerillhetetlenül ha- 
mis vagy tökéletlen lesz. 

S midőn Engels azt mondja, hogy „minden tár- 
sadalmi változás .... utolsó okai nem az emberek 
fejeiben keresendők .... hanem a termelési és a ki- 
cserélési mód változásaiban, nem az illető kor bölcse- 
letében, hanem gazdaságában . . ." az igazságnak 
csak az egyik felét látja, mig a másik homályban marad 
előtte. Igaza van annyiban, hogy észreveszi, hogy az em- 
beri elme önmagából eszméket nem termel; téved any- 
nyiban, hogy nem látja, hogy az emberi elme többet 
tesz, mint azt, hogy összefüggéseket megállapít, hanem 
a dolgok rendjébe valami nóvumot is hoz, mely az ő 
sajátos munkája, mely munka folyik az őskor derengő 
emlékeitől máig, mely munka nélkül lezáródnék az em- 
beri haladás. Egy példa világosabbá teendi álláspon- 
tunkat. A művelődéstörténészek megállapították azt a 
liatalmas változást, melyet a kőbalta feltalálása oko- 
zott a gazdasági viszonyok régi rendjében. Az első em- 
ber, ki magának kőbaltát csinált, többet tett, mint azt, 
liogy a gazdasági viszonyok összefüggését észrevette és 
belátta, hogy valami a termelési folyamatban hiány- 
zik, hanem agya megfeszített munkájával, kar- és 
pzemizmai fáradságos működtetésével valami ujat is 
létrehozott, ami nem volt meg a dolgok külső rendjé- 
ben, valami nóvumot, mely a fájdalmas hiányérzetet 
a kielégítés örömével váltotta fel. 

A viszonyok adott rendje nélkül kétségtelenig 1 

nem jött volna létre a kőbalta; de ép oly kétségtelen, 
hogy az emberi idegrendszer fáradságos munkája nél- 
kül sem. 

Kőbaltát csinálni, mocsarakat levezetni, villám- 
háritót f elállitani pedig lényegében és szociális szerepé- 
ben ugyanolyan munka, mint az életbiztositás tervét 
kigondolni, mint a termelési eszközök államositását ja- 
vasolni, mint a munkásokat szervezni, mint általános 
sztrájkot organizálni, más szavakkal: ama gazdasági 
erőket, melyek automatikus munkájától vár mindent 
a történelmi materializmus régi iskolája, nem valami 
még ismeretlen kozmikus erő hozta létre (mint pl. egy 
földrengést), hanem a kültermészet és az emberi ideg- 
rendszer közös munkája. 

Ahol az ember ez a munkája szünetel, beáll szük- 
ségkép a tespedés; ahol ez a munka a legkitartóbb, a 
leglázasabb, a legkiterjedtebb — mint a civilizáció ve- 
zető országaiban — ott leggyorsabb a haladás. 

Nyilvánvaló, hogy a lelki élet ilyen bevonása az 
események magyarázatába a determinizmus elvét nem 
zárja ki. Hogy a történelmi fejlődés bizonyos fokán mi 
érhető el, az a külviszonyok rendjétől és az idegrend- 
szer fejlődési állapotától függ. Az álláspont nem lesz 
kevésbbé determinista az által, hogy az idegrendszer 
munkáját is számbaveszszük, csak automatikusból or- 
ganikussá lesz, mely puszta anyagi magyaráLzat helyett 
az anyag és az erő kölcsönhatásáról beszél. 

Ennek a megismerésnek gyakorlati hordereje is 

van, egy ujabb determináló szempontot ad cselekvő- 
ségünknek: a quietismus és a tehetetlenség álláspontja 
helyett azt hirdeti, hogy cselekvőségünkbe idegrend- 
szerünk minél nagyobb, megfeszitettebb, állandóbb 
munkáját kell belefektetni, mert igy eredményesebb 
lesz hatása a külviszonyokra és az események alaku- 
lására. I 

5. §. A történelmi materializmus ezt a következ- 
tetést mindinkább magáévá teszi, bár nagy mesterei 
alapfölfogásának lélektani következetes bírálatába 
tudtunkkal senki sem bocsátkozott, Bemstein sem. 

ö ugyan Kant nyomain igyekezett a történelmi 
materializmus ismer ettani fundamentumait refor- 
málni, de véleményünk szerint ily irányú törekvései 
nem voltak szerencsések, csak homályossá és kétértel- 
művé tette, ami benne világos és szilárd volt: az iskola 
tudományos determinizmusát ós megvetette a szocializ- 
mus „Zurück auf Kant" nevű mozgalmának alapját, 
melyben a német szőrszálhasogatás és a feléledt spiri- 
tualizmus kedvükre bölcselkedhetik ki magukat.* 

Ez a kritika azonban nem vonatkozik Bernátéin 
egész működésére és legkevésbbé arra a mozgalmára, 
mely a szocializmus reform-szárnyát hozta létre s 
melynek jelentőségét és némely igazát lesz alkalmunk 
még kimutatni. 

* Bizonyítékul szolgálhat erre Kari Vorlánder „Die 
neukantische Bewegung in Socialismtis'* czimü füzete. 
Berlin, 1902. 

Hogy a történelmi materializmus megalapitói 
merő mekanizmusától eltér és az ember munkáját, 
törekvéseit, ideológiáját mind jobban figyelembe veszi 
és a haladás nélkülözhetetlen tényezőjének tartja: az 
nem egy igazabb elméleti alapfelfogás uttörésének tu- 
laj donitható, hanem az iskola praktikus érzékének, 
mely a nyilvánvaló tényekkel szemben nem akar ma- 
kacsul a helytelen teóriához ragaszkodni. 

Ez első sorban Bernstein mozgalmára igaz. Az 
eszmei rugók szerepe (belátás, propaganda, erkölcsi 
tekintetek, műveltség stb.) mozgalmuk történetében oly 
szembetűnő, oly hatalmas volt, hogy azzal szemben 
nagy elfogultság volna az automatikus rugókhoz hü 
maradni, kivált oly kitűnő praktikus érzékű politikus- 
nak, mint Bernstein. 

Nem kell azonban azt gondolni, hogy a szocializ- 
mus régi tradicióinak örököse, az orthodoxnak és dog- 
matikusnak mondott anyapárt, melynek Kautsky a 
vezére, teljesen elzárkóznék ezekkel a tényekkel és be- 
látásokkal szemben. 

Mi legalább ugy látjuk, hogy Kautsky és Bern- 
stein között az ellentétek kisebbek, mint ahogy rend- 
szerint gondolni szokták. Inkább modorukban, érzel- 
meikben különböznek. Bernstein kritkus elme, ki kér- 
lelhetetlenül tárja fel mestereik tévedéseit. Kautsky 
szintén látja e tévedéseket (legalább sokakat közülök) 
s azokat kijavitani is igyekszik, de lehetőleg ugy, hogy 
mestereik csalhatatlanságának hite megmaradjon 9, 



15S 



pártban. A római praetor munkájára emlékeztet, ki 
uj jogot adott, a régi jog örök és változatlan voltának 
fikciója mellett 

6. §. Az ideológiai rugók fontosságát egyre job- 
ban elismerik a történelmi materializmus emberei. 
Nem is csoda. Nem látott még mozgalmat a világtör- 
ténelem, mely oly hatalmas eszmei fegyvertárral dol- 
gozott volna, mint a modern szocializmus. Képviselői 
mind jobban belátják azt a széleskörű nevelési prob- 
lémát, mely a szocializmus alapfeltétele. Kautsky pl. a 
szocialista német-állam közoktatási büdzséjét a jelen- 
legi hadi büdzsé kétszeresére teszi. 

Az a tudat, hogy minden haladás csak a nagy 
néptömegek testi, szellemi és erkölcsi felemelésétől 
várható, általános lett A „Verélendungstheorie" hitelét 
vesztette. Visszautasítja Bernstein, aki azt vitatja, 
hogy a tények — ellentétben Marx tanaival — ' a bir- 
tokosok számának szaporodását mutatják, a középosz- 
tály elpusztulásáról mit sem tudnak, a gazdasági össze- 
omlást valószínűvé nem teszik, a középosztály ér- 
telmi és anyagi erejének emelkedését bizonyítják.* De 

* Az ezen gazdasági kérdésekben Kautahy és Bern- 
stein között lefolyt érdekes vitát illetőleg nem lehet e dol- 
gozat feladata állást foglalni. Csak benyomását és nem 
Ítéletét fejezi ki a szerző, midőn Vandervelde véleményét 
tartja helyesnek ezekben a kérdésekben: ,,A társadalmi ter- 
melőképesség óriási előhaladása visszahat -^ dacára a két- 
ségbeejtően számos kivételeknek — az általános jólétre; 

\ isszaulasitja Kauisky is, aki pedig ezen tényeket el- 
ismerni nem akarja: „Mi szocialisták mindnyájan 
egyek vagyunk abban, hogy a kapitalista termelési 
módot, ott, ahol magára hagyatik, a fizikai nyomor 
növekedése kiséri; de nem kevésbbé abban is, hogy 
már a mai társadalomban a munkásosztály szerve- 
zése és az államhatalom beavatkozása képesek ezt a 
nyomort korlátok közé szoritani; végre egyek vagyunk 
abban, hogy a proletariátus emancipációját nem nö- 
vekedő elzüUésétöl, hanem növekedő erejétől vár- 
hatjuk".** 

Ha Kautsky igy, Bernstein még világosabban 
beszél: „ . . . . ismételten kijelentem, hogy a szocia- 
lizmus megvalósitását nem a munkásosztály növekedő 
elzüUésótől várom, hanem kulturigényei fokozódásától, 
növekedő belátásától a társadalmi összefüggésekbe ós 
egy egész sereg más faktortól, melyekkel szemben az 
a jövedelem-mozgalom, mely a szász adóstatisztiká- 
ból szól hozzánk, semmikép sem lehangoló és semmi- 
féle szocialista követelményt nem cáfol meg. Megcá- 

növeli, bizonyos mértékben^ a naiNSzámok és fizetések átla- 
gát; de még sokkal nagyobb mértékben előmozdítja a va- 
gyonok központosulását a nagytőkések javára: a XIX. szá- 
zad nemcsak a munkások százada volt; a milliardaire-ek 
századának is fogják nevezni." (V. ö. Le colleciivisme. I. 
m. 101. 1.) 

** V. ö. Die Sociále Bevolution, I, Socialreform und 
sociale Bevolution, Berlin, 1902. 21—22. 1. 

folja a felfogást a növekedő elzüllésröl, nem mutat 
semmit egy közeli gazdasági összeroskadásból, de azt 
sem mutatja semmiképen, hogy a munkásosztály gaz- 
dasági és jogi helyzete már ma tűrhetően kielégítő, 
hogy a termelési rend okos és czélszerü, hogy az álta- 
lános jólét elérte azt a fokot, mely a teknika adott 
helyzetében lehetséges volna".* 

Hasonló, minden kételyt kizáró módon nyilat- 
kozik Vandervélde is: „Szükséges, hogy önmagukra 
gyakorolt állandó erőmegfeszités utján (a munkások) 
szellemi és erkölcsi erejüket reményeik magaslatára 
emeljék és kifejlesztve a munkásosztály szabad és 
spontán szervezetét, nemzedékeket készítsenek elő, me- 
lyek érettek legyenek a társadalmi munka köztársa- 
sági szervezetére. Egyszóval szükséges, hogy a szocia- 
lista gondolat áthassa az összes intézményeket, beha- 
toljon minden agyba, feloldjon minden akadályt".** 

Nyilvánvaló ezekből a helyekből, hogy a törté- 
nelmi materializmus mindinkább tisztába jön azzal, 
hogy a gazdasági erők automatikus működése a jövő 
állam kialakulására nem elegendő, hanem ahhoz az 
emberi elme állandó munkája, fokozott belátása szük- 
séges. 

7. §. A történelmi materializmus régi iskolája 
az eszmei erők mellett a morálisokat is csaknem tel- 



* V. ö. Zur Oeschichte etc. I. m. 419. 1. 
** V. ö. Le collectiviame I. m. 2S3. L 

jesen lenézte. A morálban csak a gazdasági rend szük- 
ségszerű visszaverődését látták az egyének érzelmei- 
ben és nem vették észre annak nagy szociális hatását, 
mely abban áll, hogy az egyént lemondásra ösztönzi 
a közösség érdekei kedvéért, hogy tömegeket az emel- 
kedettség oly fokára tud helyezni, melyre különben 
sohasem jutottak volna el, hogy ellátja a társadalmat 
a haladásra mindenkor szükséges martirokkal. 

Még Loría sem ment ezen félszegségtől. ö morál- 
ban csaknem kizárólag azt a hipnotizáló szert látja, 
melylyel az uralkodó osztályok a leigázottakat a rájuk 
•nézve oly káros világrend eltűrésére birják, másrészt 
azt a féket, mely az uralkodók önzésének némi határt 
szab. Kétségtelen, hogy a cselekvési szabályok óriási 
tömegében, melyet a morál-kodex tartalmaz, ilyen jel- 
legűek is vannak; de viszont az is kétségtelen, hogy 
az erkölcsi szabályok egy tetemes része már most — 
és ez minden korban igy volt — egy jobb és igazsá- 
gosabb rend érdekében küzd, egy jobb és igazságosabb 
rend érdekében tömöriti, egyesiti és forralja fel az 
érzelmeket. 

Az erkölcsi erők alábecsülése, azoknak mint 
„quantité négligeable" feltüntetése, azoknak filisztere- 
kül való kikiáltása, kik bennük hisznek, korunk egyik 
érdekes jelensége és vele gyakran éppen a legmélyebb 
gondolkodóknál és hozzá a legfinomabb erkölcsi ér- 
zékű embereknél találkozunk. 

Ennek a jelenségnek számos oka lehet. Az egyik 

a liberalizmus tévedése, mely mindent az emberi ter- 
mészet megnemesbedéséből, az altruizmus erősbödésé- 
től, az uralkodó osztályok növekedő könyörületességé- 
től várt. A történelem számos borzalmas lapja meg- 
cáfolta ezt a hitet. És ezek a lapok oly borzalmasok 
voltak, hogy szemlélői elfeledték vagy nem vették észre 
azokat az elszórt sorokat, melyek igenis az emberi 
természet lassú, de nyilvánvaló megnemesbüléséröl 
tanúskodtak. Nem a humanitárius intézményekre gon- 
dolunk itt, mert ezekkel szemben nem lehet az ember 
elég szkeptikus, hanem gondolunk azok egyre növekedő 
számára, kik az uralkodó társadalmi osztályokból az 
elnyomottak ügyének előharcosai lettek s azokra az 
egyre fokozódó és erősbödő érzelmekre, melyek ma- 
gukban az uralkodó osztályokban a demokratikus és 
egyenlőségi mozgaln^akat támogatják, melyek oly nyil- 
vánvalók, hogy Benjámin Kiddel egy teljesen hibás 
elméletre, a vallás altruizmust termelő erejének ta- 
nára ragadták. 

A morál tagadásának egy másik oka bizonyos 
lélektani kiindulási pontok helytelenségében, vagy 
helyes kindulási pontok téves keresztülvitelében áll. 
Ezen elméletek legkirivóbb alakja régi keletű és már 
a „homo homini lupus" tételben feltalálható s melyet 
a modernek az „altruizmus organikus lehetetlensége" 
avagy „élni annyit tesz, mint ölni" cimü megdöbbentő 
hangzású tételekben szoktak kifejezni. Talán lesz alkal- 
munk ezekkel az elméletekkel egyszer a hozzá szüksé- 

ges keretekben leszámolhatni. E helyen csak egij tényt 
kívánunk kifejezni és egy következtetést hozzáfűzni. 

Nyilvánvaló, hogy igen nagy azok száma, kik 
ma már embert ölni nem képesek (természetesen nem 
gondolva itt az önvédelem esetére). Történelmi ada- 
taink vannak rá, hogy a végszükségben, az éhhalál 
kinjai között vergődő emberek nem voltak képesek az 
utolsó „racionális" eszközhöz nyúlni és egymást leölni. 
Az „éUii annyit tesz, mint ölni'' igazság tehát csődöt 
mondott olyan körülmények között, midőn az az élet- 
halál kérdése volt. A civilizáció igenis képes volt az 
emberi természetet ugy átgyúrni, hogy inkább elpusz- 
tul, semmint embertársát megölje. Pedig tudjuk, hogy 
ez nem volt mindig igy. Szinte történelmileg kimutat- 
ható az emberi élet egyre növekedő megbecsülése. S ha 
ez igy van, ha egyre nagyobb számban vannak embe- 
rek, kikre nézve a gyilkosság — ez a múlt történelmé- 
ben oly közönséges dolog — biológiai képtelenség, 
ugyan mire való gúnyosan mosolygni minden neme- 
sebb emberi cselekedet hallatára és igyekezni azt 
visszavezetni valami „organikus" aljasságra s az öröm 
és a fájdalom alaptermészetét félreismerve azt vitatni, 
hogy a mások érdekében tett cselekedet nem foglalhat 
helyet az emberi természet örömtárában. Mert igaz az, 
Hogy az ember cselekedeteit az örömök keresésének 
és a fájdalmak elhárításának alaptendenciája hatá- 
rozza meg. De az is igaz, líogy az egész civilizáció 
munkája oda irányult^ hogy megváltoztassa az ^mbe- 

rek öröm- és fájdalom-skáláját. Sajnos, meg kell elé- 
gednünk itt a problémák ilyen fogyatékos körülhatá- 
rolásával és tárgyunkra visszatérve konstatálhatjuk, 
hogy a történelmi materializmus emberei a szocializ- 
mus erkölcsi oldalát egyre világosabban észreveszik. 

Igen jellemző, hogy még a régi erkölcstagadók 
is munkáikban a lesrsürübben használják a ..kizsák- 
mányolás", a „Krautjunker" és hasonló kitételeket, 
melyek egészen határozott erkölcsi Ítéleteket tartalmaz- 
nak és az amoralista Loria csodálkozik, hogy SchmoU 
ler pirulás nélkül tudta védelmezni a kapitalisták egy 
ujabb merényletét a munkásokkal szemben. 

Az ujabb iskolák, a szocializmus reformszárnya, 
mindezeket belátják s nagyon tudják méltányolni az 
erkölcsi erők jelentőségét mozgalmukra ugy az ural- 
kodó osztályoknál, mint a maguk táborában. 

Bernstein ezek a helyei napryon hangosan be- 
szélnek: 

„Van olyan érdek is, mely az illető élet-hivatási 
csoporton tul megy, az osztály érdeke és ennek meg- 
oltalmazása sok tekintetben legalább ideiglenes felál- 
dozását követeli az egyéni előnyöknek. Ekként az az 
érdek, melyet a Marx-féle szocializmus feltételez, már 
előzetesen egy szociális vagy etikai elemmel van el- 
látva és ennyiben nemcsak szellemi, hanem erkölcsi 
érdek is, ugy, hogy az erkölcsi értelemben vett idea- 
litás is benne feltalálható".* Finom megjegyzése az is, 

* V. ö. Zur Oe$chichte stb. I. m. 270, 1. 

hogy erkölcsi felháborodás a „Mehrwerth'* miatt nem 
egyidejű a bérviszony gazdasági tuléltségéveV'** 

Még határozottabb ez a kijelentése: 

„Az igazságosság . . . még ma is igen erős mo- 
tívum a szocialista mozgalomban, mint ahogy általá- 
ban nem fordul elő állandó tömegmozgalom erkölcsi 
rngó nélkül. Sokszor megállapított tény az, hogy a 
szocialista mozgalom legtevékenyebb elemei a munkás- 
osztály és a többi néprétegek azon elemeiből kerülnek 
ki, akik, hogy egy közkeletű kitételt használjunk „leg- 
kevésbbé szorultak rá", emberekből, kik a jelenlegi 
társadalmi jövedelemnek, az ismert minta szerinti, 
egyenlő felosztása mellett egyelőre csak veszíthet- 
nének".*** 

Igen szerencsésen utal az anti-szocialista Fer- 
raris arra, hogy ép a modern szocializmus egy egész 
sereg oly vezetőre talált, kiket nem saját érdekük ho- 
zott a mozgalomba. Ugy is van: a dúsgazdag ZkissaKf^ 
lehetett volna ünnepelt szalonhős és Marx a száműze- 
tés és a nyomor helyett a filozófia egyetemi katedráját 
választhatta volna. 

8. §. Az eszmei rugók és az erkölcsi tekintetek 
várható szerepe a társadalom fejlődésében inkább el- 
méleti kérdés. Az emberekben még sokkal csekélyebb a 
tudományos érzék, semhogy az erre a kérdésre adott 

** V. ö. Ugyanott. 280. 1. 
*** V, ö. Ugyanott, 281. 1, 

válasz őket cselekvőségükben nagyobb mértékben be- 
folyásolhatná. 

Sokkal életbevágóbb azonban az a kérdés, mely- 
hez most fordulnak és amely az elméket sokkal job- 
ban foglalkoztatja és sokkal tüzesebb vitákra hevíti, 
mint az előbbi. A probléma igy formálható: Mi a 
proletariátus szükséges útja az uj kollektív állam el- 
érésére? Forradalmi tény, mely őt egyszerre a poli- 
tikai hatalom birtokába juttatja, avagy reformmunfca, 
mely lassú politikai és társadalmi ujitások utján elő- 
készíti és kiépiti a viszonyok uj rendjének fő körvona- 
lait, még a jelen társadalom kereteiben. 

Vagy két szóval, mint Kauisky legújabb füzetei- 
líen teszi: Reform vagy revólució? 

A kérdés jelentősége óriási. A Bernstein-féle re- 
formmunka éppen ehhez a problémához fűződik. De 
a kérdés már régen nem kizárólag teoretikus többé. 
Akik napjaink történetét figyelemmel kisérik, emlé- 
kezni fogunk rá, hogy a szocialista mozgalom vezető 
országaiban ez a kérdés az, melyen a szocialista párt, 
ha ketté nem is szakadt, de amely benne nagyon érez- 
hető áramlati különbségeket teremtett, ugy, hogy 
végbement a párt azon külön zékülése, mely reform- 
szárnyát hozta létre. 

Nyilvánvaló, hogy mindenekelőtt a reform és a 
revólució szó azzal az értelmével kell tisztába jönni, 
molyet nekik itt tulajdonítanunk kell. 

Hogy a fokonként való reform alatt Bernsleinék 

mit értenek, azt maga Kantsky összefoglalta oly vilá- 
[?os precizitással, hogy nem tehetünk jobbat, mint itt 
idézni: 

„Van egy sereg politikus, aki azt tartja, hogy 
csak egy osztály deszpotikus uralma teszi a forradal- 
mat szükségessé; a demokrácia által az feleslegessé lesz. 

És annyi demokrácia, amennyi szükséges, hogy 
a békés, forradalommentes fejlődést lehetővé tegye, 
már minden kulturországban megvan. 

Mindenütt lehetséges fogyasztási szövetkezeteket 
alakitani, melyek kiterjedésük esetén az össztermelést 
js kezükbe veszik és igy lassan, de állandóan a kapi- 
talista termelést az egyik térről a másikra szorítják. 
Mindenütt lehetséges szakszervezeteket létesíteni, me- 
lyek a kapitalista hatalmát üzemében megszorítják, 
az abszolutizmus helyébe az alkotmányosságot viszik 
be a gyárba és igy a lassú átmenetet a köztársasági 
gyárhoz előkészitlk. 

Csaknem mindenütt behatolhat a szociáldemo- 
krata a községtanácsokba, a közmunkákat a munkásság 
érdekében befolyásolhatja, az önkormányzati feladatok 
körét kibövitheti és a községi termelés körének állandó 
kiterjesztésével a magántermelést megszükitheti. Végre 
a szociáldemokrácia benyomul a parlamentekbe, ott 
mindig több befolyásokra tesz szert, egyik szociál-ref or- 
mot a másik után keresztül visz, a kapitalisták ha- 
talmát a munkásvédelmi törvényhozás utján megszo- 
rítja és egyidejűleg mindjobban kibővíti az állami pro- 

Dr. Jászi: A történelmi materialismus. 

dukcio körét az által, hogy a nagy egyedáruságok álla- 
mosítására törekszik. Ekként, már az adott talajon, 
lassanként, minden rázkódtatás nélkül, a kapitalista 
társadalom belénö a szocialistába, a politikai hatalom 
forradalmi meghódítása a proletariátus által szükség- 
telenné lesz, az erre való törekvés egyenesen ártal- 
massá, mert nem eredmjényezhetne egyebet, mint ezen 
lassú, de biztosan végbemenő folyamat megzava- 
rását"* 

Persze ez nem a Kautshy álláspontja, ö Bern- 
steinnél itt a legnagyobb ellentétben látszik lenni, mert 
ö a reformmunka fontosságának elismerése mellett a 
dolgok uj rendjének létrehozatalához a forradalmat 
elkerülhetetlennek tartja. Az ellentét azonban jóval ki- 
sebb itt is, semmint első pillanatra látszik. 

Kautsky ugyanis forradalom alatt egészen mást 
ért, mint amit e szó alatt rendszerint érteni szoktunk, 
ö t. i. azt a sajátságos elméletet állitja fel, hogy for- 
radalomnak csak az a tény tekinthető, ha egy addig 
a politikai uralomból kizárt osztály azt elfoglalja, 
vagy, hogy parlamentaris terminológiát használjak, 
ha egy ilyen osztály kormányra jut. Ez a fogalommeg- 
határozás helytelen és zavart okozó. Nyilvánvaló, hogy 
a forradalom jellegét a használt eszközök adják meg, 
nem pedig az eredmény. Véres felkelésekkel, terroriz- 
mussal az uralkodó osztálytól kikényszeritett politikai 

* V. ö. Die sociale Eevolution, I. m. I. 37. 1 

ÓS gazdasági engedmények nyilvánvalóan forradalmi 
tények dacára annak, hogy az uralkodó osztály to- 
vább is uralkodó maradt, mig a politikai jogoktól 
megfosztott továbbra is megfosztott. 

Ezzel szemben az alkotmány által megengedett 
fegyverekkel kivivott politikai jogok, vagy íiz uralkodó 
osztályok által önként megadott politikai egyenjogosi- 
tás: bármily lényeges változásokat idéztek is elő a po- 
litikai erők mérlegében, mégsem tekinthetők forra- 
dalmi tényeknek. 

így történelmünkből véve példát az 1515. pa- 
rasztlázadás kétségtelenül forradalmi tény volt, bár 
leveretett és az elnyomottakat elnyom ottabbakká tette, 
Tfiint valaha; a 48-as nagy politikai átalakulások el- 
lenben, bár a politikai erők lényeges megváltozását 
eredményezték, nem tekinthetők forradalmi változá- 
soknak. Forradalom alatt oly politikai küzdelmet kell 
ezek után értenünk, mely a jogrend által el nem is- 
mert, vagy egyenesen tiltott eszközökkel igyekszik a 
hatalmi erőkben változásokat előidézni. Ha tehát 
Kautsky a reformtervekkel szemben részletesen kifejti, 
hogy azok nem elégségesek magukban, hanem hogy a 
politikai hatalomnak a proletariátus által való meg- 
szerzése is szükséges a czélból, hogy eme létrejött uj 
szerveket és alakulatokat megfelelő sulylyal és erővel 
fejleszthesse és fokozhassa és hogy a szintén fejlődő 
tökerendszert ezekkel szemben gazdaságilag egyre 
kedvezőtlenebb helyzetbe hozza: akkor kétségtelenül 

helyes eszmét javasol, mely a Berjístcin-íéle mozga- 
lommal ellentétben nincs, de rossz szót használ és 
szükségtelenül zavart okoz, mikor ezt a javaslatát a 
forradalom szóval jelöli meg. 

A politikai hatalom megszerzését és forradalmat 
ajánlani, két teljesen különböző dolog. Bernstein is, 
(ha eszmemenetét jól fogtam fel) ép oly súlyt helyez a 
politikai hatalom fokozatos megszerzésére, mint a 
szervezkedés és a szociális nevelés ügyére. Az ö moz- 
galma annyiban uj, hogy a régi üfarcc-féle tanokkal 
szemben hangsúlyozza, hogy a régi rendszer Marx 
remélte összeroskadása nem következett be és nem 
fog bekövetkezni és igy nem fog bekövetkezni az sem, 
hogy a proletariátus átmenet nélkül, uno idu, a poli- 
tikai hatalom birtokába jusson. És ha a tények erre 
mutatnak, ugy másrészt egy racionális politikának 
erre kell törekednie, mert a proletariátus ma még nem 
elég érett, fegyelmezett és kiművelt, az uj társadalmi 
rend alapzatai és szervei még nem eléggé alakultak 
ki arra, hogy a proletariátus a hatalmat pur et simple 
kezébe vegye. 

Ebből egy uj taktika következik. A forradalom, 
ez erőszakos, egyszerű és általános expropriácio gon- 
dolatával fel kell hagyni és arra kell törekedni, hogy 
a munkásság a társadalmi szervezkedés, önképzés és 
önmegerősités munkáját egyre — még pedig fokozódó 
intenzitással és terjedelemben — folytatva, egyidejű- 
leg a politikai hatalomért, nem forradalmi utón, de a 

modern demokráciák által meí^engedett törvényes fegy- 
verekkel küzdjön éí> ezen az titon igyekezzék a hatalom 
birtokába jutni. A forradalmi pártból legyen parla- 
mentáris párt. Ez az ut lassúbb, de biztosabb. A mun- 
kásság számára nemcsak politikai eszköz, de iskolai 
is a politikai és szervezési érettség ama fokának eléré- 
sére, mely kormányra jutásához szükséges. 

Csak akkor, ha az uj kollektív tulajdon fővonalai- 
ban — a munkásság egyre növekvő szervezetei mun- 
kájával — már ki lesz fejlődve; csak akkor, ha a mun- 
kásság túlnyomó része politikailag és társadalmilag 
szervezve lesz; csak akkor, ha szellemi ós erkölcsi dresz- 
szura és műveltség egy tetemes fokát már elérte: csak 
akkor lesz képes azokat a rengeteg szervezési és át- 
alakítási munkálatokat megvalósítani, melyek ura- 
lomra jutásával rá várnak. 

Hosszú időre tehát folytassa még a szervezés, ne- 
velés, erőfeszítés munkáját, küzdjön mint parlamenti 
párt oly erővel, amint lehetséges a politikai hatalom- 
nak a munkásság érdekében való kihasználásáért kős- 
í'ön szövetségeket és kompromissztimokat más politikai 
pártokkal is, ott ahol ez alapelvei feláldozása nélkül 
vívmányokra vezethet: de forradalmi jelszavaival, 
taktikájával hagyjon fel, mert az erőszak utján idő 
előtt kicsikart hatalom nem érne semmit, egy ujabb 
összeroskadásra vezetne, miként annak idején a Gom- 
mune. 

Forradalmi tények, mint sporadikus jelenségek a 

szocializmus jövő történelmében is előfordulhatnak. Sőt 
egyenesen szükségesek is lehetnek; de a szocialista 
állam végső kialakulása, fundamentumainak lera- 
kása, a termelés uj alakzatainak létrehozatala és azok 
működtetése nem lehet forradalmi tény, hanem csak 
a hosszú, kitartó, okos és előrelátó politikai és gazda- 
sági munkp, eredménye. 

így Bernátéin és gondolata tagadhatatlanul 
tiszta, határozott, kételyeket hátra nem hagyó.* 

Lássuk, mit szól ezekhez Kautsky és milyen mély 
az ellentét közöttük? 

9. §. Kautsky mindenekelőtt ama gazdasági té- 
nyeket tagadja, melyekre Bernstein nézeteit alapitja. 
A közép- és kisjövedelmek emelkedtek ugyan, a mun- 
kásság helyzete javult ugyan, de ez a haladás csak 
viszonylagos, mert ugyanakkor a legnagyobb jövedel- 
mek még nagyobb arányban emelkedtek és a tőke kon- 
centrációja kevesek kezében fokozódott. A szocializmus- 

* Vandervelde is teljes mértékben felismeri, hogy az 
átalakulás csak lassú és fokozatos lehet: „A kollektivizmus 
tökéletes megvalósítása nemcsak ... a munkaeszközök kol- 
lektív birtokbavételét jelenti, hanem a termelés és a jövede- 
lemelosztás rendjének teljes változását is. Ez az átváltozás 
már terjedelménél fogva is csak a részleges változások 
hosszú és bonyolult sorozatának lehet az eredménye: „a 
mély átalakulások nem lehetnének hirtelenek; a hirtelen 
átalakulások nem lehetnének mélyek.^' (V. ö. Le collecti- 
visme. Etc. I. m. 13. L) 

nak tehát megmaradtak a Marx által megállapított 
gazdasági feltételei; a haladás a szocializmus felé tehát 
ezen feltételek egyre fokozódó kifejlődésétől várható.* 

Dacára annak, mint láttuk, Kautsky is teljesen 
szakit a „Verelendungstheorie'''Valy melyet Marx tana 
félremagyarázásnak tart és maga is a proletariátus 
egyre fokozódó erejét tartja szükségesnek. Fődolog 
azonban a forradalom a fent ismertetett értelemben, 
vagyis a politikai hatalom megszerzése. 

Ezen „forradalom" eszközei felől nem tájékoz- 
tat a szükséges világossággal. Ebben a kérdésben leg- 
jobban látszik az az igyekezete, melylyel a régi termi- 
nológiát a változott belátásokkal szemben is fentartani 
akarja. Bár visszautasítja azt a gondolatot, hogy 
ez a „forradalom" a régi forradalmak eszközeivel vi- 
vassék ki, bár szerinte is a jelenlegi óriási haderővel 
való szembeszállás lehetetlen volna, és a „militariz- 
mus már most csak azzal törhető meg, hogy a 
katonaság maga megbízhatatlannak mutatkozik, nem 
pedig az által, hogy a felháborodott nép által legyőze- 
tik",** bár ő is kizártnak tartja, hogy egy financiális 

* Hogy ama gazdasági vitakérdések mikénti eldön- 
tése a politikai taktika kérdésére nem lényeges, abból is 
látható, hogy Vandervelde, ki a gazdasági fejlődés magya- 
rázata tekintetében nagyon közel áll Kautshy-hoz, a tak- 
tika tekintetében Bernstein pártján áll. 

** V. ö. Die sociale BevoluUon, I. m. I. 49. 



168 

összeroskadás vezessen a „forradalomra" és az álta- 
lános sztrájk eszközével, valamint egy külháboru által 
okozandó „forradalmi" átalakuláisokkal szemben igen 
szkeptikus nem mondja meg és nem indokolja, hogy 
mire való a „forradalom" szó örökös hánytorgatása. 

Pedig Bernstein nagyon is nyilt kijelentéseivel 
szemben igen indokolt lett volna a „forradalom" esz- 
közeinek határozott körvonalazása. A cáfolatot na- 
gyon is szükségessé tennék Marx hagyományainak 
védői részéről pl. Bernstein következő nyilatkozatai: 
„Általában azt mondhatjuk, hogy a forradalmi ut 
(mindig a forradalmi erőszak értelmében) gyorsabb 
munkát végez, amig oly akadályok lerombolásáról van 
szó, melyeket egy privilegizált kisebbség a szociális ha- 
ladásnak útjába állit, hogy ereje a negativ oldalon van. 

Az alkotmányos törvényhozás ebben a tekintet- 
ben lassabban dolgozik. Útja rendszerint a kompromisz- 
szumé, a szerzett jogokkal való kiegyezésé, nem pedig 
azok eltörléséé. De ott erösebb, mint a forradalom, hol 
az előítélet, a nagy tömeg korlátolt látóköre a társa- 
dalmi haladásnak akadályozóan útjában áll és ott 
nyújtja a nagyobb előnyöket, ahol állandóan életképes 
gazdasági berendezések alkotásáról van szó, más sza- 
vakkal a pozitiv szociálpolitikai munkánál. 

A proletariátus diktatúrája ott, hol a munkás- 
osztálynak még nincsenek saját nagyon erős gazda- 
sági jellegű szervezetei és az önkormányzati testekben 
való iskolázás által a szellemi önállóság magas fokát 

nem érte el: a klubszónokok és irodalmárok diktatii- 
ráját. jelenti".* 

Kautsky daczára ennek nem igazolja, hogy ha a 
forradalmi eszközök sikerében nem hisz, mire való a 
„forradalom" szóhoz ragaszkodni. Ezt alig lehet más- 
sal, mint agitatorius becsével és terrorisztikus erőjével 
indokolni. „A forradalom eszméje az, mely a proleta- 
riátus csodálatos felemelkedését előidézte legmélyebb 
lealacsonyitásból és amely a 19. század második felé- 
nek legnagyobb eredménye** — mondja Katitsky. Ez 
a megjegyzés tényleg indokolhatja ezen szó agitatorius 
becsét, de használatát nem indokolhatja akkor, midőn 
a jövő állama kialakulásának eszközeiről tudományo- 
san vitatkozunk. 

Ha igy Kaidsky a forradalom szavát egészen uj 
értelemben használja és a tulajdonképeni forradalmi 
eszközök sikerében maga sem hisz (persze itt mindig 
és mindkét táborban nem sporadikus forradalmaikról, 
hanem a főhatalom megszerzéséről forradalmi tény 
utján van szó) : akkor azt kell mondani, hogy Kautsky 
és Bernstein a forradalmi ut tekintetében egy vélemé- 
nyen vanna*k, egyikük sem bizik benne, 

A politika tekintetében a lényeges eltérés köztük 
másutt van: Kautsky az uj rendet már a közel jövőben 
megvalósithatónak tartja, mig Bernstein ezt csak a 

* V. ö. Die Voraussetzungen stb. I. m. 182., 1830. 
** V. ö. Die saciale Revolution. I. T. m. 56. 

távoli jövőtől reméli. Ezért Bernátéin azt hiszi, hogy a 
politikai hatalom birtoka ma még nem tenné lehetővé 
az uj rend létrehozatalát. Kautsky azt tartja, hogy 
igenis ez már a jelenben vagy a közel jövőben lehet- 
séges. .. ' ^ ^- 

Természetes, ezen felfogási különbségek messze 
kiható gyakorlati hordereje van. Nyilvánvaló, hogy 
aszerint, amint az egyik vagy a másik nézet igaz, in- 
kább a politikai hatalom megszerzése, illetőleg inkább 
a gazdasági és társadalmi szervezkedésre kell töre- 
kedni; inkább a reformokat a politikai hatalom elnye- 
rése idejére kell kitolni, illetőleg fokozatos kompro- 
misszum-javaslatokat kell elfogadni. 

Az egyiknek a politikai hatalom elnyerése min- 
den: a szervezés, a parlamenti munka mellékes. A má- 
siknak: „Bewegung ist mir alles, Endziel ist nichts".* 

És ha Kautsky a politikai hatalom elnyerése té- 
nyét a proletariátus által minden áron forradalomnak 
akarja nevezni, akkor a „Forradalom" vagy „Reform" 
igenis égető kérdés. 

10. §. Azok után, amiket az állam eszményéről 
irt tanulmányunk 4. §-ban kifejtettünk, az olvasó érteni 
fogja, hogy mi e kérdésben a Bernstein álláspontját 
helyesebbnek és tudományosabbnak tartjuk. Ezt a vé- 
leményünket pedig nem azokra a közgazdasági té- 
nyekre alapítjuk, melyeket Bernstein a Marx-féle ta- 
nokkal szemben vitat, amelyek körül még mindig he- 

* Bernstein szava. 

ves irodalmi harc folyik, ugy hogy az illető tények kri- 
tikai újra átvizsgálása és azoknak egyéb adatokkal 
való összehasonlítása nélkül e kérdésben végső Ítéletet 
mondani elhamarkodottság volna; ami minket a Bern- 
stein felfogásával rokon álláspontra vezet, általános 
lélektani és szociológiai meggondolások. 

A történelmi materializmus jövő állama a társa- 
dalmi struktúra olyan tökéletes átalakulását tételezi 
fel, melyet a politikai hatalom puszta megszerzésével 
létrehozni nem lehet. Nem arról van itt szó többé, mint 
a polgárság küzdelménél a feudalizmus ellen, hogy 
akadályok leromboltassanak, a jogok egyenlősittesse- 
nek, melyek a polgári termelés kész^zerveit működé- 
sükben megakadályozzák: hanem arról van szó, hogy 
egy uj termelési és szétosztási mekanizmus megfelelő 
szervei létrehozassanak. 

A JÖVŐ alakulása a pozitív alkotások jegyében 
fog lefolyni, s erre a politikai hatalom puszta megszer- 
zése nem elég még akkor sem, ha valaki a régi falan- 
szter-tervekre gondolna, nem pedig a modern szocializ- 
mus szabadságtól és önkormányzattól duzzadó centra- 
lizációjára. 

Az előbb idézett fejezetben láttuk a feladatok 
rendkívüli nagyságát és szövevényességét: ezt puszta 
törvényekkel és rendeletekkel megcsinálni nem lehet, 
ide rendkívül mélyreható, az egész társadalmat alap- 
jaiban érintő uj gazdaság-közigazgatási szervek és ne- 
velési berendezések szükségesek. 

A szocializmus problémája legalább is olyan mór- 
tékben közigazgatási és nevelési mint politikai. 

A belátásos elmélet, mely helyesen ismerte fel az 
emberi észben a haladás egyetlen dinamikai erejét, 
másrészt abba a nagy hibába esett, — Pikler sem ment 
tőle — hogy elfeledte, hogy valamit kigondolni és va- 
lamit végrehajtani két rettenetes különböző dolog. 
Minden lényegesebb társadalmi átalakulás, minden uj 
intézmény uj működési módokat, gyakran uj szellemi 
és erkölcsi követelményeket ró azokra a személyekre, 
akik azt végrehajtják. Gyakran az egész^ idegrendszer 
mélyreható alkalmazkodási átalakulásáról van szó, 
egészen ugy, mi«t egy uj gép nem ritkán a munkás 
egész izomrendszerének uj dresszuráját teszi szüksé- 
gessé. 

És a mi esetünkben nem egy intézménynek, ha- 
nem úgyszólván az összes intézményeknek reformjáról 
lévén szó, elképzelhető, hogy mily rengeteg alkalmaz- 
kodási idegmunkának kell lefolynia, mig a társadalom 
uj szervei harmonikus működésbe jutnak. 

Csak két példát akarunk erre felhozni. Az egyik 
hazai. Az ujabb évek szövetkezeti mozgalma arra a ta- 
pasztalatra vezetett, hogy egy szövetkezet létrehozá- 
sára — mely tudvalevőleg naigyon egyszerű és köny- 
nyen áttekinthető gépezet, igen szerény szellemi és er- 
kölcsi tulajdonságokat tételez fel vezetőitől — egy meg- 
felelő ember szükséges. És rendkívül sok esetben a szö- 
vetkezetek nem tudtak megélni, mert ez az egy ember 

is hiányzott. A szakértők szerint ez a szövetkezeti moz- 
galom fejlődésének legnagyobb akadálya. Nincs elég 
ember. 

De erre azt lehetne felelni, hogy ez nálunk tör- 
tént, hol az emberek szellemi és erkölcsi készsége köz- 
dolgokban tudvalevőleg minimális. Másik példánk 
azonban — melyet Bernsteintől veszünk át — Angliá- 
ból való, a szabad és demokratikus intézményeknél 
fogva nagy szellemi és erkölcsi tőkével rendelkező 
Angliából, 

Tudvalevő dolog, hogy a szövetkezeti termelés ott 
minő rendkívüli eredményeket ért el. Bernstein szerint 
a szövetkezetek ma több mint százmillió tallérral ren- 
delkeznek, tehát többel, mint amennyit Lassale az ő 
szövetkezeti tervéhez szükségesnek tartott.* Fejleszté- 
sük azonban nem puszta financiális és közigazgatási 
kérdés. Egyik orgánumuk, a „Cooperative News" 1898 
december harmadiki száma kereken kijelenti, hogy 
micsoda: „Ne titkoljuk el magunk előtt ... a tényt — 
mert tény — hogy még a jelen órában is a szövetke- 
zeti világban nagyobb a szükséglet több intelligencia és 
derekasság után, mint több pénz után."** 

* V. ö. Hegedűs Lóránt érdeke8 dolgozatát az angol 
munkásmozgalmakról. {Huszadik Század. 1902 novemberi 
szám.) 

** Idézi a ,,Voraussetzungen" stb. munkája 108. ol- 
dalán. 

És ha ez lokaJis szövetkezeteknél igy van, mily 
rendkívüli mértékben növekednének a feladatok, ha a 
társadalmi termelés összességének átvételéről és köz- 
vetítéséről volna szó. 

A nehézségek itt tényleg szinte megdöbbentők. 
Bernstein néhány számítása minden további meggon- 
dolásnál hangosabban beszél. íme: „ . . . Ezek szerint 
amennyiben a centralizált üzletforma a termelés és él- 
osztás szocializálásának előfeltételét képezi, az még 
Európa legelőrehaladottabb országaiban is csak patria- 
lis tünemény, ugy hogy, ha Németországban az állam 
valamely közeli időpontban minden vállalatot, mond- 
juk mely 20 személynél többel dolgozik, akár teljes ön- 
üzem, akár részleges bérbeadás céljából kisajátítani 
akarna, még mindig az iparban és kereskedelemben 
a vállalatok százezrei maradnának töhh mint négy 
millió munkással, melyeket magángazdaságilag tovább 
kellene űzni. A mezőgazdaságban, ha minden 20 hektá- 
ron felüli üzem államosíttatnék, amire azonban senki 
sem gondol, töhh mint ötmillió magángazdasági jellegű 
üzem maradna, körülbelül kilencmillió munkással. Azon 
feladat nagyságáról azonban, mely az államra vagy 
államokra az előbb említett üzemek átvételével előál- 
lana, fogalmat alkothat az ember magának, ha figye- 
lembe veszi, hogy az iparban és kereskedelemben több 
százezer üzemről öt-hatmillió alkalmazottal, a mező- 
gazdaságban több mint háromszázezer üzemről ötmil- 
lió alkalmazottal van szó. A belátás, a szakértelem, az 

igazgatási tehetség micsoda bőségével kellene egy kor- 
mánynak vagy országgyűlésnek rendelkeznie, hogy 
csak az ilyen óriás-szervezet legfőbb vezetésének és 
gazdasági felügyeletének megfelelhessen?"* 

A községi igazgatásra való utalás sem sokat vál- 
toztat ezen az eredményen, mert „csak egy középnagy- 
ságú iparvárosra, mondjuk Augsburgra, Barmenre, 
Dortmundra, Hanaura, Mannheimra stb. gondoljunk 
és bizonyára senki sem lesz olyan balga feltételezni, 
hogy az ottani községi szervek egy politikai krizis, 
avagy csak rendes időben is képesek volnának ama 
helyek különböző nemű gyári és kereskedelmi üzleteit 
önüzembe átvenni és azokat sikerrel vezetni. Vagy az 
eddigi tulajdonosok kezében hagynák meg őket, avagy 
ha ezeket minden áron kisajátitani akarnák, kényte- 
lenek volnának azokaA valamelyes bérleti feltételek 
mellett munkásszövetkezeteknek átadni. Ekként min- 
den ilyen esetben gyakorlatilag a kérdés a szövetkeze- 
tek gazdasági erejének kérdésére redukálódik".** 

Persze Bernstein ezen adatait Kautsky helytele- 
neknek s tendenciózusan pesszimistáknak tartja. Lehet 
tényleg, hogy a kép, melyet Bernstein fest, túlzott és 
hogy a tőke centralizációja már ma sokkal előrehala- 
dottabb, ugy ahogyan Kautsky hiszi. De még az esetben 
is a vezetés és a szervezés olyan óriási feladatokat ró 

* V. ö. I. m. 86., 87. 1. 
** V. ö. I. m. 94. 1. 

az államra, melyeket csak megfelelő struktúrák foly- 
tonos kiképzésével és begyakorlásával lehet megoldani. 

Azt hiszszük, ezeket az eredményeket nem lénye- 
gesen változtathatják meg Kautsky azon elvetései sem, 
hogy t. i. az állam a nagybani gazdálkodás előnyeit 
élvezné, hogy a szervezés munkájában a jelenlegi gyár- 
igazgatókat és tröszt vezetőket is fel lehetne használni. 

Az újjászervezés munkájában alig lehetne az ex- 
propriált kapitalisták buzgóságára számítani, pedig 
ezekről maga Kautsky elismeri, hogy a vezetés és szer- 
vezés szerepében igen nagy szerepet játszanak, hisz 
őket — szerinte — a gazdasági elfoglaltság annyira 
igénybe veszi, hogy kulturális és politikai munkára 
nincs idejük.* 

És ha már a puszta gazdasági kérdés ilyen ren- 
geteg feladatokat ró az államra, teljes mértékben el- 
képzelhetjük a szociális állam kialakulásának nehézsé- j 
geit, ha azokra a többi problémákra is gondolunk, me- 
lyek elől az a termelés államosításával nem zárkózha- 
tik el. Már volt alkalmunk kifejteni, hogy a termelés 
államosítása szükségkép egy egész sereg más, mond- 
hatnám — tisztán szellemi produkciót leszámítva 
— az összes többi szociális működések tervszerű 
állami vezetését elkerühetetlenné teszi. Uj közlekedés- 
ügy, uj nevelés, uj hadsereg, uj szegényügy, a köz- i 
egészségügy uj szabályozása stb. stb. 

* V. ö. Die sociale Bevolution, I. 26. 



És mindehhez még figyelembe sem vettük azt a 
kétségtelen tényt, hogy nemcsak intézményi nehézsé- 
gekkel, hanem az emberi természet tökéletlenségeivel, 
rosszaságával, ostobaságával, restségével is számolni 
kell, melyek egyszerre nem tűnhetnek el a világból, söt 
amelyek — félő — szokatlan erővel törnének elő egy 
oly társadalmi berendezésben, melynél a jelenlegi és 
századokon át megszokott föfegyelmezö és munkára 
hajtó elem: a kényszer és az éhenhalás félelme hiá- 
nyoznék. 

Mindehhez még azokra a már emiitett nagy fel- 
adatokra is kell gondolnunk, melyek abban állanak, 
hogy oly intézmények hozassanak létre, melyek ujabb 
osztályuralmat lehetetlenné tesznek s kizárják, hogy 
az üj állam valamely osztálya és köre a társadalom 
által kitartassa magát. Pedig ezek az intézmények első 
sorban a társadalom tagjainak megfelelő műveltségé- 
től és politikai s erkölcsi érettségétől függnek.* 

* Hogy pedig ettől még milyen rettenetes messzeség- 
ben állunk, az abból a tényből ítélhető meg, hogy a mun- 
kásság túlnyomó többségét szervezni még nem sikerült. Hm 
a legégetőbb osztályérdek ily nehezen tör magának utat, 
milyen távol vagyunk attól, hogy a megfelelő közösségi ér- 
dek és Összetartozási érzület kifejlődjék. Vandervelde nem 
feledi ezt a szempontot. Az abszolút és szabadságölő kommu- 
nizmusokról szólva igy folytatja: „De azoknak, kik az ilyen 
pt'űdákból a demokratikus szocializmus ellen merítenek ér- 
vet, nem volna szabad elfeledni, hogy a proletariátusnak, 



Pr. J^szi: A történelmi tnateriiMisnius, *^ 

Mindezek a meggondolások arra az eredményre 
kényszerítenek, hogy az uj állami rend a politikai hor- 
tolom puszta megszerzésével nem válósitható meg, ha- 
nem, hogy a politikai hatalom átvétele csak akkor lehet 
eredményes, ha az tij rend legalább alapvető struktúrái 
már kifeflödtek. 

11. §. Ezek a fejtegetések egyszersmind választ 
adnak arra a további kérdésre is, hogy mi legyen a 
proletariátus szorosan vett politikai taktikája? Merő 
negáció a többi pártokkal szemben, avagy esetleges 
koalíció és kompromisszum? 

Az ellentét a történelmi materializmus régi pártja 
és reform-szárnya között ugyanaz, mint az előbbi kér- 
désekben: inkább árnyalati, mint lényegbe vágó. 
Kautskyék sem utasítják vissza — legalább az elmélet- 
ben — a szövetkezés lehetőségét; Bernsteinék pedig 
hangsúlyozzák, hogy a kompromisszumnak vagy szö- 
vetségnek csak a párt. lényegének és alapelveinek sé- 
relme nélkül szabad létrejönni, nem pedig ugy, hogy 
jelenlegi kisebb előnyöket távolabbi súlyosabb károk 
árán érjenek el. 

— hogy elérhesse czélját s átalakíthassa a kapitalista tulaj- 
dont az összesség érdekében társadalmi tulajdonná — oly 
szervezési erőt fog kelleni kifejtenie, oly erkölcsi és szellemi 
haladást megvalósitania, hogy képtelen feltevés volna, hogy 
az ilyen iskolában formált nemzedékek csak egy perczig is 
elviselnék teljes és tökéletes szabadságuk akármilyen békó- 
ját. (V. ö, Le collectivisme etc. I, m. 250,, 260, 1,) 

Az a szenvedélyes politikai torzsalkodás, mely 
iigyszólván mindenütt a szocializmus kebelében ezek 
körül a kérdések körül megindult, azt mutatja, hogy a 
gyakorlatban az ellentétek jóval mélyebbek és hogy az 
orthodox Marxisták mindennemű szövetkezést helyte- 
lenítenek, ami mögött — bármint igyekeznek is ezt 
cáfolni — ott rejtőzik Marx mekanikus íelfogása a 
fejlődéséről: a gazdasági erők majd belenőnek a szocia- 
lizmusba. 

De ha ez nincs igy, ha a szervezés és nevelés 
a szocializmus ép oly égető problémája, mint a gazda- 
sági erők koncentrációja, ha a politikai hatalom puszta 
megszerzése mit sem ér, hanem uj társadalom-gazda- 
sági struktúrák kiképzése és azoknak megfelelő értelmi 
s erkölcsi tartalommal való betöltése szükséges: akkor 
nyilvánvaló, hogy a szociális ujjáépités munkájának 
egyre folynia kell, mely csak a politikai életben való 
aktiv és egyre fokozódó részvétellel lehetséges, tehát a 
parlamentarizmus kompromisszum tekniká jávai. 

A szövetkezeti és szakszervezeti mozgalommal 
karöltve minél nagyobb politikai befolyásra szert tenni; 
minél inkább kihasználni az állami hatalmat a mun- 
kásság megerősítésére, szervezésére és kiművelésére, a 
kollektív termelés alakzatainak létrehozatalára és ki- 
képzésére; minél teljesebben kifejleszteni az önkor- 
mányzati és demokratikus intézményeket, a szabadság 
ezen nélkülözhetetlen szerveit s a nép erkölcsi és szel- 
lemi képességeinek ezen főtanintézeteit; emelni és terv- 

szerübbé tenni a gazdasági életet, állandóan és fokoza- 
tosan az egész vonalon; kiképezni az uj világrend nem- 
zetközi szerveit: ez az a politika, mely lényegében bár- 
mily uj és forradalmi, eszközeiben nem lehet forra- 
dalmi, hanem a munka, a nevelés^ az organizáció po- 
litikája. 

És hogy ez igy van, azt maguk a közvetlenül ér- 
dekeltek is kezdik látni. 

Nemcsak a praetorok „jogfolytonossági" műkö- 
dése folyik, de egész nyiltan is utat ver magának ez a 
meggyőződés, mint ahogy legutóbb Olaszországban a 
munkásság nagy többsége igazat adott TuraH parla- 
mentaris politikájának a Ferri foradalmi politikájával 
szemben. 

12. §. A történelmi materializmus politikai kér- 
déseinek és harci taktikájának ez a birálata nem volna 
teljes, ha egy tekintetet külpolitikájára is nem vet- 
nénk. 

A nacionalizmus és internax^ionalizmus kérdése 
ez. 

Egészen ugy, mint a rabszolgaság és a jobbágy- 
ság kialakulása és eltörlése nem egy nemzet problé- 
mája volt, hanem azok szabályozása az egyik állambaji 
szükségkép magával hozta a megfelelő átalakulásokat 
a többi államban, mert azok az államok szükségkép el- 
pusztultak volna, melyek a kezdetlegesebb és rosszabb 
termelési rendhez ragaszkodtak volna akkor, midőn 
szomszédjaik már a jobbat, fejlettebbet és jövedelme- 

2Öbbet folytatták (gondoljunk a Széchenyi István bölcs 
és keserű leckéire, melyeket az elavulthoz ragaszkodó 
kortársainak adott): ugy van ez a szocializmussal is, 
de még fokozottabb mértékben. 

A termelés és a fogyasztás tervszerű rendezése 
csak nemzetközi alapon valósitható meg. Fölösleges 
bővebben kifejteni, hogy & világgazdaság már ma sok- 
kal szerve8d[d>, semhogy elképzelhető vdbia — legalább 
hoszabb időre — hogy mondjuk, Franciaország és 
Anglia szabályozatlan, tervszerűtlen termelést folytas- 
sanak akkor, midőn Németország és Olaszország a 
tervszerű, kollektív termielést űzi. £s tényleg a törté- 
nelmi materializmus alapítása óta belátta, hogy az 
uj társadalmi rend csak a nemzetköísi kooperáció elve 
alapján jöhet létre és a gazdasági élet állami tervszerű 
vezetésének logikai és elkerülhetetlen következménye 
az áUamok közötti gazdasági élei megf ddő rendezése. 

Annak, aminek a nagy trösztök és kartellek, — 
minél több gazdaság szerzésének vágya által vezérelve, 
— hatalmas pádáit nyújtják, bizonyos üzemek inter- 
nacioxialis szervezésének és monopóliumának: azt kell 
a jövő áUamainak az egész vonalon, az öBSS^ég jajára, 
végrdbajtani. 

A gazdasági szervezés, a nevelés, a kőzld^edés, a 
közigazgatás stb. belső problémáihoz így, azok betető- 
zéseként, az internacionális viszonylatok megfelelő ren- 
dezése járul. 

A gazdasági élet ezen nemzetközi szervezésének 

a követelménye a történelmi materializmus táborában 
általános, sőt az ellenkező felfogások hivei is elismerik, 
hogy ez az államon belüli tervszerű kollektív gazdálko- 
dás nélkülözhetetlen következménye volna. 

A szocialista gondolkodók helyesen utalnak arra 
is, hogy a világgazdaság ez a nemzetközi szervezése és 
tervszerű vezetése volna az egyedüli eszköz, mely a há- 
borúknak véget vetne, mert ezzel megszűnnék a gaz- 
dasági kizsákmányolás szüksége és lehetősége a nem- 
zetek között 

Spencer Herbert legutolsó munkájában, a Focte 
and Gommets-hen keserűen panaszkodik a világ úrra- 
elbarbárosodásán (rebarbarisation). Ezt a militariz- 
mus ujból való uralkodásra jutásának tulajdonítja az 
indusztrializmus felett, az állami despotiának a társa- 
dalmi liberalizmus felett. Kizsákmányoló háborúk 
mindenfelé, az állami hatáskör hihetetlen kitágulása, 
az önkormányzati és a szabad társadalmi tevékenység 
visszamenése. 

Csodálatos, hogy ez a nagyszellemü ember ezek- 
ben a kérdésekben milyen rövidlátó. Megelégszik az- 
zal, hogy a militarizmus vagy az indusztrializmus ura- 
lomra jutásáról beszél és nem kutatja, hogy a közszel- 
lem ilyen tökéletes átalakulásának mik a mélyebb ru- 
gói és elfeledi, hogy — miként ő maga oly fényesen 
kimutatta — az erkölcsi eszmék és azok átalakulásai 
nem tekinthetők utolsó társadalmi tényeknek. S ép ugy, 
mint megelégszik a jelenség felszínes okaival, megelég- 

szik azzal is, hogy felszines orvosságot ajánljon: az 
altruizmus nevelését. 

A történelmi materializmus világításában egé- 
szen mások a tények okai és mások a javasolt orvossá- 
gok. Igen jelentékeny kísérletek történtek e jelenségeket 
a modern kapitalista rendszer természetéből levezetni 
és az orvosszereket nem erkölcsi leckékben, hanem az 
uj társadalmi rendben keresni. 

A történelmi materializmus azonban tovább ment 
a gazdasági élet nemzetközi szervezésének követelésé- 
nél és direkt nemzetellenes álláspontra helyezkedett. A 
proletariátus érdekét a nemzeti érdekkel ellentétesnek 
vélte s igy a nemzeti kapcsolat megszüntetését köve- 
telte. A harc hevében, a militarizmus egyre növekedő 
terhei közepette, mozgalmuk erőszakos üldöztetése ide- 
jében, a legjobb gondolkodók is elvesztették higgadtsá- 
gukat, a nemzeti lét lényeges és lényegtelen, üdvös és 
káros elemei között különböztetéseket tenni nem tud- 
tak és a harci jelszó: „A proletárnak nincs hazája" 
végigzugott Európán. 

Alaposabb meggondolás azonban azt mutatja, 
hogy a kollektív termelés és a tervszerű kooperáció 
benn, valamint a nemzetközileg vezetett világgazdaság 
künn: még nem jelenti a nemzeti államok végét. Az 
egész emberiség békés kooperációja nem hozza magá- 
val a történelmileg kifejlett nemzetek pusztulását. Az 
államok közötti harcias versengés ép oly kevéssé teszi 
ki a nemzet lényegét, mint a párbajjal kiküzdött heu- 



rogö dicsekvés a férfiasság fogalmát. Ép ugy, amint 
íiz államokban belül hosszú fejlődés folyamán az egyé- 
niség tisztelete megszilárdult; amint ma a vagyonnal, 
gazda«gsággal, műveltséggel való dicsekvést a müveit 
társadalom ipaegvetóse sújtja; amint az egymás kiakná- 
zásának és lealacsoíiyitásának vágyát a jobbakban és 
a kiműveltekben az egyéniség belső kifejlesztésének 
törekvése váltotta fel: egészen ugy elképzelhető a mesz- 
sze jövőben oly állapot, melyben — a gaizdasági élet 
nemzetközi tervszerű vezetése mellett — az egymás 
tönkretételének vágyát a nemzeti egyéniségek mind 
teljesebb békés kifejtésének törekvése váltja fel. 

Olyan mértékben, melyben a proletár is a hazá- 
nak egyenlő jogú és gazdasági erejű polgára lesz: 
olyan mértékben a proletárnak is lesz hazája, mert 
élvezve intézményeit, tudományát és művészetét, ter- 
mészeti szépségeit, mindinkább kifejlőílnek benne azok 
a szálak, melyek az „otthon" költészetét kiteszik; a 
gyermekkor emlékeinek, a férfikor törekvéseinek fe- 
ledhetetlen, emberekhez és tárgyakhoz kötött asszociá- 
ciói, a megszokás és ismerősség kellemes biológiai köz- 
érzete, a múlt, jelen és jövő törekvéseinek összhangja,* 

S bármennyire haladjon is a világtermelés kon- 
centrációja, a területi tagozódás és állami önkormány- 
zat — szemben a világkormánynyal — mindig szük- 
séges és elkerülhetetlen marad. És nehéz volna be- 

* Bernstein egy helyen kifejezetten ezen a vélemé- 
nyen van. 

látni, hogy ez a területi tagozódás miért ne történnék 
azoknak a történelmi alakulatoknak megfelelően, me- 
lyek évezredek munkája folytán fejlődtek ki. 

Hogy aztán az államok közötti mind szorosabb 
összefüggésnek, a közlekedés csodálatos fejlődésének, 
a hirszolgálat szinte naponta erősödő mekanizmusá- 
nak mik lesznek a következményei, uj világnyelvre 
fognak-e vezetni és ez az uj világnyelv a régiek he- 
lyett vagy azok mellett fog helyet foglalni: olyan kér- 
dések, melyekre feleletet adni ma utópia volna. 

Kétségtelen azonban, hogy az itt vázolt gondo- 
latok mindinkább a történelmi materializmus tábo- 
rában is általánosakká lesznek és a társadalm,i terv 
szerű kooperáció s az egyéniség szabad kifejtésének 
kettős alappostulatumánál fogva a békés nemzeti lét 
joga is elismertetik, 

A teljes erkölcsi, szellemi, művészeti szabadság- 
hoz a nemzeti lét békés kifejtésének követelxnénye 
járul. 

És érdekes tünemény ... A német országgyű- 
lésen az elnyomott s szurony nyal és pénzzel beolvasz- 
tani szándékolt lengyel nemzet ügyét, nemzeti szabad- 
ságát és fejlődését, a sovén és ultra-nemzeti többség- 
gel szemben a „hazátlan" szociáldemokrata párt vé- 
delmezi.** 

** V. ö. Ignacy Daszynski érdekes czikkét: Natiorut- 
liiát und Socialismus. (Socialistische Monatshefte. 1902 
September.) ^ 

Bernstein már ma világosan kimondja vélemé- 
nyét: 

„A nemzetek közös kulturérdekeiért szerződések 
és a nemzetközi jog kiképzése által nagyon jól gon- 
doskodhatnak, anélkül, hogy ezért egyéniségüket fel- 
adják. Ép igy a nemzeti kapcsolatok fennállása nem 
egyetértelmü azok állami centralizációjának fenmara- 
dásával a jelenlegi formában." * 

Fenti következtetéseink helyességét látszik iga- 
zolni az a körülmény is, hogy Kuncz is, aki pedig ve- 
lünk teljesen ellenkező alapon — az egyének helyett 
az államon — épiti fel rendszerét, erre a közel rokon 
végeredményre jut: „. . . Az állam szabadsága nem 
állhat abban, hogy a szomszédokat leigázhatja. 

Ezen magasabb emberiségi jogi rend, vagyis a 
világállam, nem vezet zsarnokságra, mert annak meg- 
valósítását nem centralizáció, hanem a szövetséges ál- 
lam alakjában reméljük. Bármely óriási hatalom ma- 
gába véve nem vezet zsarnokságra, mert a veszély 
nem a hatalom nagyságában, hanem annak rossz 
szervezetében rejlik. Nem a hatalom mekkoraságától, 
hanem szervezetének módjától függ a zsarnokság és 
szabadság kérdése. Egy kis községállam is fajulhat a 
legelviselhetetlenebb zsarnoksággá, mig Nagy-Brit- 
tannia, a földnek legóriásibb hatalma, egyszersmind 
egy óriási szabadság-szervezet. 

* V. ö. Zur Geschichie atb. 204. h 

Ha látjuk, hogy széleebült a joffi rend szervezete 
családból, vagyis a rokonokra szorítkozó békéből, 
feudális csoporttá, vagyis egymással már rokonság- 
ban nem állók békéjévé és a feudális csoportból a mai 
nagy állammá, azaz: sok millió emberre kiterjedő jog- 
uralommá, miként lehet akkor kétkednünk a fölött, 
hogy ezen fejlődési irány tovább foly, hogy miután őzen 
irány évezredes következetességgel oly óriási nehézsé- 
geket legyőzött, az utolsó lépésnél nem fog megálla- 
podni és a hogy a joguralomnak a világtörténetben 
látható fokozatos kiszélesbülése eljut emberiségi egye- 
temességéhez". (A nemzetállam tankönyve, I. m. 
433. L) 

Ezen bölcs és lendületes szavakhoz csak egy 
megjegyzésünk van. Az „utolsó" lépés elérésének útja 
is csak az eddigi lehet: felismerése annak, hogy az uj 
rend mind több ember mind nagyobb boldogságát biz- 
tosítja. 

